P. O. C ബൈബിള്, പുതിയ നിയമം, യോഹന്നാ‌ന്, അദ്ധ്യായം 8 | Thiruvachanam | Malayalam Bible\nHome >> P. O. C ബൈബിള് >> പുതിയ നിയമം >> യോഹന്നാ‌ന് >> അദ്ധ്യായം 8\n11 : അവള് പറഞ്ഞു: ഇല്ല, കര്‍ത്താവേ! യേശു പറഞ്ഞു: ഞാനും നിന്നെ വിധിക്കുന്നില്ല; പൊയ്‌ക്കൊള്ളുക. ഇനിമേല് പാപം ചെയ്യരുത്.\nയേശു ലോകത്തിന്റെ പ്രകാശം\n21 : യേശു വീണ്ടും അവരോടു പറഞ്ഞു: ഞാന് പോകുന്നു. നിങ്ങള് എന്നെ അന്വേഷിക്കും; എന്നാല്, നിങ്ങളുടെ പാപത്തില് നിങ്ങള് മരിക്കും. ഞാന് പോകുന്നിടത്തേക്കു വരാന് നിങ്ങള്‍ക്കു കഴിയുകയില്ല.\n22 : അപ്പോള് യഹൂദര് പറഞ്ഞു: ഞാന് പോകുന്നിടത്തേക്കു വരാന് നിങ്ങള്‍ക്കു കഴിയുകയില്ല എന്ന് അവന് പറയുന്നല്ലോ. അവന് ആത്മഹത്യ ചെയ്‌തേക്കുമോ?\n23 : അവന് പറഞ്ഞു: നിങ്ങള് താഴെനിന്നുള്ളവരാണ്; ഞാന് മുകളില്‍നിന്നുള്ളവനും. നിങ്ങള് ഈലോകത്തിന്‍േറതാണ്; ഞാന് ഈ ലോകത്തിന്‍േറതല്ല.\n24 : നിങ്ങള് നിങ്ങളുടെ പാപങ്ങളില് മരിക്കും എന്നു ഞാന് നിങ്ങളോടു പറഞ്ഞു. എന്തെന്നാല്, ഞാന് ഞാന് തന്നെ എന്നു വിശ്വസിക്കുന്നില്ലെങ്കില് നിങ്ങള് നിങ്ങളുടെ പാപങ്ങളില് മരിക്കും.\n25 : അപ്പോള് അവര് ചോദിച്ചു: നീ ആരാണ്? യേശു പറഞ്ഞു: ആരംഭം മുതലേ ഞാന് നിങ്ങളോടു പറഞ്ഞിരുന്നതുതന്നെ.\n26 : എനിക്കു നിങ്ങളെക്കുറിച്ചു പലതും പറയാനും വിധിക്കാനുമുണ്ട്. എന്നെ അയച്ചവന് സത്യവാനാണ്. അവിടുത്തെ അധരത്തില്‍നിന്നു കേട്ടതു ഞാന് ലോകത്തോടു പറയുന്നു.\n27 : പിതാവിനെക്കുറിച്ചാണ് അവന് തങ്ങളോടു സംസാരിച്ചതെന്ന് അവര് മനസ്‌സിലാക്കിയില്ല.\n28 : അതുകൊണ്ട് യേശു പറഞ്ഞു: നിങ്ങള് മനുഷ്യപുത്രനെ ഉയര്‍ത്തിക്കഴിയുമ്പോള്, ഞാന് ഞാന് തന്നെയെന്നും ഞാന് സ്വമേധയാ ഒന്നും പ്രവര്‍ത്തിക്കുന്നില്ല, പ്രത്യുത, എന്റെ പിതാവ് എന്നെ പഠിപ്പിച്ചതുപോലെ ഇക്കാര്യങ്ങള് ഞാന് സംസാരിക്കുന്നുവെന്നും നിങ്ങള് മനസ്‌സിലാക്കും. എന്നെ അയച്ചവന് എന്നോടുകൂടെയുണ്ട്.\n29 : അവിടുന്ന് എന്നെതനിയെ വിട്ടിരിക്കുകയല്ല. കാരണം, ഞാന് എപ്പോഴും അവിടുത്തേക്ക് ഇഷ്ടമുള്ളതു പ്രവര്‍ത്തിക്കുന്നു.\n30 : ഇതു പറഞ്ഞപ്പോള് വളരെപ്പേര് അവനില് വിശ്വസിച്ചു.\n31 : തന്നില് വിശ്വസിച്ച യഹൂദരോട് യേശു പറഞ്ഞു: എന്റെ വചനത്തില് നിലനില്‍ക്കുമെങ്കില് നിങ്ങള്‍യഥാര്‍ഥത്തില് എന്റെ ശിഷ്യരാണ്.\n32 : നിങ്ങള് സത്യം അറിയുകയും സത്യം നിങ്ങളെ സ്വതന്ത്രരാക്കുകയും ചെയ്യും.\n33 : അവര് അവനോടു പറഞ്ഞു: ഞങ്ങള് അബ്രാഹത്തിന്റെ സന്തതികളാണ്. ഞങ്ങള് ഒരിക്കലും ആരുടെയും അടിമകളായിരുന്നിട്ടില്ല. പിന്നെ എങ്ങനെയാണ് നിങ്ങള് സ്വതന്ത്രരാക്കപ്പെടും എന്നു നീ പറയുന്നത്?\n34 : യേശു പ്രതിവചിച്ചു: സത്യം സത്യമായി ഞാന് നിങ്ങളോടു പറയുന്നു, പാപം ചെയ്യുന്നവന് പാപത്തിന്റെ അടിമയാണ്.\n35 : അടിമ എക്കാലവും ഭവനത്തില് വസിക്കുന്നില്ല. പുത്രനാകട്ടെ എക്കാലവും വസിക്കുന്നു.\n36 : അതുകൊണ്ട് പുത്രന് നിങ്ങളെ സ്വതന്ത്രരാക്കിയാല് നിങ്ങള്‍യഥാര്‍ഥത്തില് സ്വതന്ത്രരാകും.\n37 : നിങ്ങള് അബ്രാഹത്തിന്റെ സന്തതികളാണെന്ന് എനിക്കറിയാം. എന്നിട്ടും നിങ്ങള് എന്നെ കൊല്ലാന് ആലോചിക്കുന്നു. കാരണം, എന്റെ വചനം നിങ്ങളില് വസിക്കുന്നില്ല.\n38 : എന്റെ പിതാവിന്റെ സന്നിധിയില് കണ്ടവയെപ്പറ്റി ഞാന് സംസാരിക്കുന്നു. നിങ്ങളുടെ പിതാവില്‍നിന്നു കേട്ടതു നിങ്ങള് പ്രവര്‍ത്തിക്കുന്നു.\nപിശാച് നിങ്ങളുടെ പിതാവ്\n39 : അവര് പറഞ്ഞു: അബ്രാഹമാണു ഞങ്ങളുടെ പിതാവ്. യേശു അവരോടു പറഞ്ഞു: നിങ്ങള് അബ്രാഹത്തിന്റെ മക്കളാണെങ്കില് അബ്രാഹത്തിന്റെ പ്രവൃത്തികള് ചെയ്യുമായിരുന്നു.\n40 : എന്നാല്, ദൈവത്തില് നിന്നു കേട്ട സത്യം നിങ്ങളോടു പറഞ്ഞഎന്നെ കൊല്ലാന് നിങ്ങള് ആലോചിക്കുന്നു. അബ്രാഹം ഇങ്ങനെ ചെയ്തിട്ടില്ല.\n41 : നിങ്ങള് നിങ്ങളുടെ പിതാവിന്റെ പ്രവൃത്തികള് ചെയ്യുന്നു. അപ്പോള് അവര് പറഞ്ഞു: ഞങ്ങള് ജാരസന്തതികളല്ല; ഞങ്ങള്‍ക്കു പിതാവ് ഒന്നേ ഉള്ളൂ - ദൈവം.\n42 : യേശു അവരോടു പറഞ്ഞു: ദൈവം ആണ് നിങ്ങളുടെ പിതാവെങ്കില് നിങ്ങള് എന്നെ സ്‌നേഹിക്കുമായിരുന്നു. കാരണം, ഞാന് ദൈവത്തില്‍നിന്നാണു വന്നിരിക്കുന്നത്. ഞാന് സ്വമേധയാ വന്നതല്ല; അവിടുന്ന് എന്നെ അയച്ചതാണ്.\n43 : ഞാന് പറയുന്നത് എന്തുകൊണ്ടു നിങ്ങള് ഗ്രഹിക്കുന്നില്ല? എന്റെ വചനം ശ്രവിക്കാന് നിങ്ങള്‍ക്കു കഴിവില്ലാത്തതുകൊണ്ടുതന്നെ.\n44 : നിങ്ങള് നിങ്ങളുടെ പിതാവായ പിശാചില്‍നിന്ന് ഉള്ളവരാണ്. നിങ്ങളുടെ പിതാവിന്റെ ഇഷ്ടമനുസരിച്ചു പ്രവര്‍ത്തിക്കാന് നിങ്ങള് ആഗ്രഹിക്കുന്നു. അവനാകട്ടെ ആദിമുതല് കൊലപാതകിയാണ്. അവന് ഒരിക്കലും സത്യത്തില് നിലനിന്നിട്ടില്ല. എന്തെന്നാല്, അവനില് സത്യമില്ല. കള്ളം പറയുമ്പോള്, സ്വന്തം സ്വഭാവമനുസരിച്ചുതന്നെയാണ് അവന് സംസാരിക്കുന്നത്. കാരണം, അവന് നുണയനും നുണയുടെ പിതാവുമാണ്.\n45 : ഞാന് സത്യം പറയുന്നതുകൊണ്ട് നിങ്ങള് എന്നെ വിശ്വസിക്കുന്നില്ല.\n46 : നിങ്ങളില് ആര്‍ക്ക് എന്നില് പാപം തെളിയിക്കാന് കഴിയും? ഞാന് സത്യമാണ് പറയുന്നതെങ്കില്, എന്തുകൊണ്ട് നിങ്ങള് എന്നെ വിശ്വസിക്കുന്നില്ല?\n47 : ദൈവത്തില്‍നിന്നുള്ളവന് ദൈവത്തിന്റെ വാക്കു ശ്രവിക്കുന്നു. നിങ്ങള് ദൈവത്തില്‍നിന്നുള്ള വരല്ല. അതുകൊണ്ട് നിങ്ങള് അവ ശ്രവിക്കുന്നില്ല.\n48 : യഹൂദര് പറഞ്ഞു: നീ ഒരു സമരിയാക്കാരനാണെന്നും നിന്നില് പിശാചുണ്ടെന്നും ഞങ്ങള് പറയുന്നതു ശരിയല്ലേ?\n49 : യേശു പറഞ്ഞു: എനിക്കു പിശാചില്ല. ഞാന് എന്റെ പിതാവിനെ ബഹുമാനിക്കുന്നു. നിങ്ങളാകട്ടെ എന്നെ അപമാനിക്കുന്നു.\n50 : ഞാന് എന്റെ മഹത്വം അന്വേഷിക്കുന്നില്ല. അത് അന്വേഷിക്കുന്നവനും വിധികര്‍ത്താവുമായ ഒരുവനുണ്ട്.\n51 : സത്യം സത്യമായി ഞാന് നിങ്ങളോടു പറയുന്നു. ആരെങ്കിലും എന്റെ വചനം പാലിച്ചാല് അവന് ഒരിക്കലും മരിക്കുകയില്ല.\n52 : യഹൂദര് പറഞ്ഞു: നിനക്കു പിശാചുണ്ടെന്ന് ഇപ്പോള് ഞങ്ങള്‍ക്കു വ്യക്തമായിരിക്കുന്നു. അബ്രാഹം മരിച്ചു; പ്രവാചകന്‍മാരും മരിച്ചു. എന്നിട്ടും, എന്റെ വചനം പാലിക്കുന്ന ഒരുവനും ഒരിക്കലും മരിക്കുകയില്ല എന്നു നീ പറയുന്നു.\n53 : ഞങ്ങളുടെ മരിച്ചുപോയ പിതാവായ അബ്രാഹത്തെക്കാള് വലിയവനാണോ നീ? പ്രവാചകന്‍മാരും മരിച്ചുപോയി. ആരാണെന്നാണ് നീ അവകാശപ്പെടുന്നത്?\n54 : യേശു പറഞ്ഞു: ഞാന് എന്നെത്തന്നെ മഹത്വപ്പെടുത്തിയാല് എന്റെ മഹത്വത്തിനു വിലയില്ല.\n55 : എന്നാല്, നിങ്ങളുടെ ദൈവമെന്നു നിങ്ങള് വിളിക്കുന്ന എന്റെ പിതാവാണ് എന്നെ മഹത്വപ്പെടുത്തുന്നത്. എന്നാല്, നിങ്ങള് അവിടുത്തെ അറിഞ്ഞിട്ടില്ല; ഞാനോ അവിടുത്തെ അറിയുന്നു. ഞാന് അവിടുത്തെ അറിയുന്നില്ല എന്നു പറയുന്നെങ്കില് ഞാനും നിങ്ങളെപ്പോലെ നുണയനാകും. എന്നാല്, ഞാന് അവിടുത്തെ അറിയുകയും അവിടുത്തെ വചനം പാലിക്കുകയും ചെയ്യുന്നു.\n56 : എന്റെ ദിവസം കാണാം എന്ന പ്രതീക്ഷയില് നിങ്ങളുടെ പിതാവായ അബ്രാഹം ആനന്ദിച്ചു. അവന് അതു കാണുകയും സന്തോഷിക്കുകയും ചെയ്തു.\n57 : അപ്പോള് യഹൂദര് പറഞ്ഞു: നിനക്ക് ഇനിയും അമ്പതു വയസ്സായിട്ടില്ല. എന്നിട്ടും നീ അബ്രാഹത്തെ കണ്ടുവെന്നോ?\n58 : യേശു പറഞ്ഞു: സത്യം സത്യമായി ഞാന് നിങ്ങളോടു പറയുന്നു. അബ്രാഹം ഉണ്ടാകുന്നതിനുമുമ്പ് ഞാന് ഉണ്ട്.\n59 : അപ്പോള് അവര് അവനെ എറിയാന് കല്ലുകളെടുത്തു. എന്നാല് യേശു അവരില്‍നിന്നു മറഞ്ഞ് ദേവാലയത്തില്‍നിന്നു പുറത്തു പോയി.\nTue Aug 14 12:10:06 IST 2018


'ഞാന് എന്താകാനാണോ ആഗ്രഹിച്ചത്, എന്നിട്ട് ഞാന് ശരിക്കും എന്തായി' , സോഷ്യല് മീഡിയയില് വൈറലായി അശ്വതിയുടെ ചിത്രങ്ങള് - metromatinee.com Lifestyle Entertainment & Sports\nനടിയായും അവതാരകയായും മലയാള മിനിസ്‌ക്രീന് പ്രേക്ഷകര്‍ക്ക് സുപരിചിതയായ താരമാണ് അശ്വതി ശ്രീകാന്ത്. സോഷ്യല് മീഡിയയിലും സജീവമായ താരം ഇടയ്ക്കിടെ തന്റെ ചിത്രങ്ങളും വിശേഷങ്ങളും എല്ലാം പങ്കുവെയ്ക്കാറുണ്ട്.\nഇപ്പോഴിതാ അശ്വതി പങ്കുവെച്ച ചിത്രങ്ങലാണ് വൈറലായിരിക്കുന്നത്. ഇതിനൊപ്പം ഒരു കുറിപ്പും അശ്വതി പങ്കുവെച്ചിട്ടുണ്ട്. ഇതിനോടകം തന്നെ നിരവധി പേരാണ് ചിത്രത്തിന് കമന്റുമായി എത്തിയിരിക്കുന്നത്.\n‘ഞാന് എന്താകാനാണോ ആഗ്രഹിച്ചത്, എന്നിട്ട് ഞാന് ശരിക്കും എന്തായി’ എന്ന ക്യാപ്ഷനോടെയാണ് താരം ചിത്രങ്ങള് പങ്കുവച്ചത്. എന്താകാനാണ് ആഗ്രഹിച്ചതെന്ന കുറിപ്പിനൊപ്പമുള്ള ചിത്രം പുസ്തകവും വായിച്ചിരിക്കുന്ന അശ്വതിയെ ആണ് കാണുക.\nഎന്നാല് ഇപ്പോള് എന്തായി എന്ന ക്യാപ്ഷനോടെയുള്ളത് വീട്ടിലെ അടുക്കളയില് പാത്രം കഴുകുന്ന താരമാണ്. നിരവധി ആരാധകരാണ് മനോഹരമായ കമന്റുകളോടെ ചിത്രങ്ങള് വൈറലാക്കിയിരിക്കുന്നത്.\nമെയ് ദിനമായതിനാല് അദ്ധ്വാനിക്കുന്ന തൊഴിലാളിയുടെ ചിത്രം പങ്കുവച്ചതാണോയെന്നും, പാത്രം മെഷീന് കഴുകുമോ അതോ സെല്‍ഫി എടുത്തതിന് ശേഷം അശ്വതി തന്നെ കഴുകുമോ, എന്നെല്ലാമാണ് ആളുകള് ചിത്രങ്ങള്‍ക്ക് കമന്റ് ചെയ്തിരിക്കുന്നത്.\nകെട്ടിയോന്റെ പാത്രങ്ങള് മൂപ്പരോട് കഴുകാന് പറയണം എന്ന കമന്റിന് അശ്വതി പ്രതികരിച്ചിരിക്കുന്നത്, ആള് നാട്ടിലില്ല എന്നാണ്. ിപ്പോള് ചക്കപ്പഴം എന്ന സൂപ്പര് ഹിറ്റ് പരമ്പരയില് അഭിനയിച്ചു കൊണ്ടിരിക്കുകയാണ് അശ്വതി.\nതനിക്ക് മറ്റേയാളുടെ കുറ്റമൊന്നും പറയാനില്ലെന്ന് കരഞ്ഞ് പറഞ്ഞു, പറഞ്ഞാൽ മാത്രമേ അടുത്ത ഘട്ടത്തിലേക്ക് പോകാന് പറ്റുകയുള്ളൂവെന്ന് ചാനലുകള്, അവർ തീരുമാനിക്കുന്നാണ് പ്രേക്ഷകര് കാണുന്നത്; റോബിന്റെ ആരാധകരുടെ പ്രതികരണം അതിര് കടക്കുന്നു…അശ്വതിയുടെ പ്രതികരണം ഇങ്ങനെ\nഇന്റര്‍വ്യൂ ചെയ്യുന്ന ആളിന്റെ മിനിമം പ്രൊഫൈല് എന്താവണം എന്ന് താരങ്ങള് തീരുമാനിക്കണം! അല്ലെങ്കില് അവര് ആഗ്രഹിക്കുന്ന നിലവാരം ഉള്ള ചാനലുകള്‍ക്ക് മാത്രം ഇന്റര്‍വ്യൂ കൊടുത്താല് മതിയല്ലോ! കുറിപ്പുമായി അശ്വതി\nഞാന് ഇനി ‘ആശ’യാകില്ല, അശ്വതി മാത്രം…; കുറിപ്പുമായി അശ്വതി ശ്രീകാന്ത്


Kerala Congress Jose faction demanded 12 seats in Kottayam District Panchayat; Rift in LDF | പിടിച്ചുവാങ്ങി ജോസ് പക്ഷം; കോട്ടയത്ത് സിപിഎം ഒതുങ്ങുമെന്ന് സൂചന, നിറഞ്ഞാടി ജോസഫും - Malayalam Oneindia\n6 min ago വീണ്ടും മീഡിയ സിന്‍ഡിക്കേറ്റ് ആരോപണവുമായി പിണറായി വിജയന്; പഴയ സ്വഭാവം വീണ്ടും വരുന്നതാര്‍ക്ക്\n12 min ago ദിലീപിന്‍റെ ജാമ്യം റദ്ദാക്കുന്നതിന് കെട്ടിച്ചമച്ച കേസെന്ന് പ്രതിഭാഗം; വാദം പൂര്‍ത്തിയായി\n19 min ago തദ്ദേശ തിരഞ്ഞെടുപ്പ്: കൊല്ലം ജില്ലയിൽ 1420 വാര്‍ഡുകളിൽ 2761 പോളിംഗ് ബൂത്തുകള്\nUpdated: Thu, Nov 12, 2020, 21:52 [IST]\nകോട്ടയം: കേരള കോണ്‍ഗ്രസ് ജോസ് പക്ഷം എല്‍ഡിഎഫിലെത്താന് മുന്‍കൈയ്യെടുത്തത് സിപിഎം ആണ്. സിപിഐയുടെ എതിര്‍പ്പ് അവഗണിച്ചാണ് സിപിഎം ജോസിനെ യുഡിഎഫില് നിന്ന് ചാടിച്ചത്. തദ്ദേശ, നിയമസഭാ തിരഞ്ഞെടുപ്പുകളില് ഇടതുമുന്നണിക്ക് നേട്ടമാകുമെന്ന വിലയിരുത്തലിന്റെ അടിസ്ഥാനത്തിലായിരുന്നു ഇത്. തിരഞ്ഞെടുപ്പ് പ്രഖ്യാപിച്ചതോടെ തദ്ദേശ വാര്‍ഡുകളുടെ പങ്കുവയ്ക്കല് വലിയ തലവേദനയാകുന്നത് സിപിഎമ്മിന് തന്നെ.\nജോസ് പക്ഷത്തെ പരിഗണിക്കുമ്പോള് വിട്ടുവീഴ്ച ചെയ്യേണ്ടി വരുന്നത് സിപിഎമ്മാണ്. ജോസ് പക്ഷത്തിന് എത്ര സീറ്റ് കൊടുത്താലും പ്രശ്‌നമില്ലെന്ന് പറയുന്ന സിപിഐ തങ്ങളുടെ സീറ്റില് കൈവെക്കരുത് എന്നും ആവശ്യപ്പെടുന്നു. പക്ഷേ, ജോസ് പക്ഷം പരമാവധി സീറ്റുകള് കൈവശപ്പെടുത്തി എന്നാണ് വിവരം...\nകോട്ടയം ജില്ലാ പഞ്ചായത്തില് 22 ഡിവിഷനുകളാണുള്ളത്. കഴിഞ്ഞ തവണ 13 സീറ്റില് മല്‍സരിച്ചിരുന്നു സിപിഎം. ഇത്തവണ പത്ത് സീറ്റിലേ മല്‍സരിക്കൂ എന്നാണ് വിവരം. കേരള കോണ്‍ഗ്രസ് എമ്മിന് ചില സീറ്റുകള് വിട്ടുകൊടുക്കുകയാണ് സിപിഎം ചെയ്തത്.\n12 സീറ്റ് വേണം\n12 സീറ്റ് വേണം എന്നാണ് ജോസ് പക്ഷത്തിന്റെ ആവശ്യം. പറ്റില്ലെന്ന് സിപിഎം വ്യക്തമാക്കി. യുഡിഎഫ് ജോസഫ് പക്ഷത്തെ പരിഗണിക്കുന്ന പോലെ തങ്ങളെ എല്‍ഡിഎഫ് പരിഗണിക്കുന്നില്ല എന്ന ആക്ഷേപവും ജോസ് പക്ഷത്തിനുണ്ട്.9സീറ്റ് നല്‍കാമെന്ന് സിപിഎം അറിയിച്ചു. ഒടുവില് 10 സീറ്റ് ജോസ് പക്ഷത്തിന് വിട്ടുകൊടുക്കുമെന്നാണ് ധാരണയത്രെ.\nഘടകകക്ഷികളുടെ സീറ്റുകള് വിട്ടുകൊടുക്കും\nഎന്‍സിപി, ജെഡിഎസ് എന്നിവരുടെ സീറ്റുകള് ഇത്തവണ ജോസ് പക്ഷത്തിന് നല്‍കും. ഇതില് എന്‍സിപിക്ക് മുറുമുറുപ്പുണ്ട്. ഇപ്പോള് വിട്ടുവീഴ്ച ചെയ്താല് നിയമസഭാ തിരഞ്ഞെടുപ്പില് പാലാ സീറ്റിന്റെ കാര്യത്തില് നിലപാട് ശക്തമാക്കാമെന്ന് എന്‍സിപി കരുതുന്നു. പിസി ജോര്‍ജിന്റെ പാര്‍ട്ടി കഴിഞ്ഞ തവണ മല്‍സരിച്ച സീറ്റുകളും ജോസ് പക്ഷത്തിന് കൈമാറും.\nസിപിഐ അഞ്ച് സീറ്റിലാണ് 2015ല് മല്‍സരിച്ചത്. രണ്ടു സീറ്റ് ജോസ് പക്ഷത്തിന് ഇത്തവണ കൈമാറണമെന്നാണ് സിപിഎം ആവശ്യപ്പെട്ടിരിക്കുന്നത്. ഇതിനോട് സിപിഐ യോജിച്ചിട്ടില്ല. തങ്ങള് മൂന്ന് സീറ്റ് കൈമാറുന്നില്ലേ എന്നാണ് സിപിഎം വാദം. എന്നാല് വേണ്ടി വന്നാല് ഒരു സീറ്റ് നല്‍കാമെന്ന് സിപിഐ അറിയിച്ചിട്ടുണ്ട്.\nവലിയ കക്ഷി ജോസ് പക്ഷമോ\nഎല്‍ഡിഎഫിലെ സീറ്റ് വിഭജനത്തില് ഇതുവരെ അന്തിമ തീരുമാനം ആയിട്ടില്ല. ജോസിന്റെ ആവശ്യം നടക്കണമെങ്കില് സിപിഎം തന്നെ കൂടുതല് സീറ്റ് വിട്ടുകൊടുക്കേണ്ടി വരും. അങ്ങനെയാകുമ്പോള് സിപിഎമ്മിനേക്കാള് കൂടുതല് സീറ്റുകളില് മല്‍സരിക്കുന്ന പാര്‍ട്ടി കേരള കോണ്‍ഗ്രസ് എം ആകും. എങ്ങനെ വിഷയം പരിഹരിക്കുമെന്ന് കാത്തിരുന്ന് കാണാം.\nകേരള കോണ്‍ഗ്രസ് ജോസഫ് പക്ഷത്തിന് യുഡിഎഫ്9സീറ്റ് കോട്ടയം ജില്ലാ പഞ്ചായത്തില് കൈമാറി എന്നാണ് വിവരം. ഈ കാര്യമാണ് ജോസ് പക്ഷം എടുത്തുപറയുന്നത്. എന്നാല് യുഡിഎഫിലും സീറ്റ് വിഭജനം വലിയ വിവാദത്തിലെത്തി. സീറ്റ് ലഭിക്കാത്തതില് പ്രതിഷേധിച്ച് മുസ്ലിം ലീഗ് സ്വന്തം സ്ഥാനാര്‍ഥികളെ നിര്‍ത്താന് തീരുമാനിച്ചു.\nബിജെപി 18 സീറ്റില്\nസീറ്റ് വിഭജനം ആദ്യം പൂര്‍ത്തിയാക്കിയത് എന്‍ഡിഎ ആണ്. 18 സീറ്റില് ബിജെപി മല്‍സരിക്കും. ബാക്കി ബിഡിജെഎസും. ഏഴ് സീറ്റില് വിജയം നേടുകയാണ് ബിജെപിയുടെ ലക്ഷ്യം. സീറ്റ് വിഭജനം വൈകിയാലും വിജയം തങ്ങള്‍ക്കൊപ്പമാകുമെന്ന് യുഡിഎഫും എല്‍ഡിഎഫും അവകാശപ്പെടുന്നു.\nസീറ്റ് ലഭിക്കാത്തതില് പ്രതിഷേധിച്ച് സ്വന്തം സ്ഥാനാര്‍ഥികളെ മല്‍സരിപ്പിക്കാന് മുസ്ലിം ലീഗ് തീരുമാനിച്ചത് യുഡിഎഫിന് ക്ഷീണം ചെയ്യും. അഞ്ച് ജില്ലാ പഞ്ചായത്ത് ഡിവിഷനിലും5ബ്ലോക്ക് പഞ്ചായത്ത് വാര്‍ഡുകളിലുമാണ് ലീഗ് സ്ഥാനാര്‍ഥികളെ നിര്‍ത്തുക എന്നാണ് വിവരം. ലീഗിനെ പിന്തിരിപ്പിക്കാന് ശ്രമം ഊര്‍ജിതമാണ്.\nമുസ്ലിം ലീഗ് ആവശ്യപ്പെട്ട സീറ്റുകള്\nഎരുമേലി ഡിവിഷന് മുസ്ലിം ലീഗ് ആവശ്യപ്പെട്ടിരുന്നു. തരില്ലെന്ന് കോണ്‍ഗ്രസ് അറിയിച്ചു. പൂഞ്ഞാര്, കാഞ്ഞിരപ്പള്ളി ഡിവിഷനുകളും മറ്റു രണ്ടു ഡിവിഷനുകളും മുസ്ലിം ലീഗ് ആവശ്യപ്പെട്ടു. ജില്ലാ പ്രസിഡന്റ് അസീസ് ബഡായില് എരുമേലിയില് മല്‍സരിക്കുമെന്നാണ് വിവരം. സെക്രട്ടറി റഫീഖ് മണിമല പൂഞ്ഞാറിലും മല്‍സരിച്ചേക്കും.\nഅനുനയ നീക്കം സജീവം\nഉമ്മന് ചാണ്ടി, തിരുവഞ്ചൂര് രാധാകൃഷ്ണന്, കെസി ജോസഫ്, ജോസി സെബാസ്റ്റിയന്, അസീസ് ബഡായില്, റഫീഖ് മണിമല എന്നിവരാണ് യുഡിഎഫിന്റെ ചര്‍ച്ചകളില് പങ്കെടുത്തത്. അതേസമയം, മുസ്ലിം ലീഗിനെ പിന്തിരിപ്പിക്കാന് സംസ്ഥാന നേതൃത്വവുമായി കോണ്‍ഗ്രസ് നേതാക്കള് സംസാരിക്കുമെന്നാണ് വിവരം.\nനിയമസഭാ സീറ്റിലും കണ്ണ്\nനിയമസഭാ തിരഞ്ഞെടുപ്പിലും മുസ്ലിം ലീഗ് തെക്കന് കേരളത്തില് കൂടുതല് സീറ്റ് ആവശ്യപ്പെടാന് തീരുമാനിച്ചിട്ടുണ്ട്. കഴിഞ്ഞ തവണ 24 മണ്ഡലങ്ങളില് മല്‍സരിച്ച് 18 ഇടത്ത് ജയിച്ചിരുന്നു. ഇത്തവണ 30 സീറ്റ് ആവശ്യപ്പെടാനാണ് മുസ്ലിം ലീഗ് തീരുമാനം. കോട്ടയം ജില്ലയിലെ ചില സീറ്റുകളും മുസ്ലിം ലീഗ് നോട്ടമിട്ടിട്ടുണ്ട് എന്നാണ് റിപ്പോര്‍ട്ടുകള്.\njose k mani kerala congress ldf kerala politics ജോസ് കെ മാണി കേരള കോണ്‍ഗ്രസ് കോണ്‍ഗ്രസ് കോട്ടയം kottayam\nKerala Congress Jose faction demanded 12 seats in Kottayam District Panchayat; Rift in LDF


india-australia series: steve smith warned India that he has find his rhythm | ഐപിഎല്ലിലെ പ്രകടനം നിരാശപ്പെടുത്തി, എന്നാല് ഞാന് പഴയ താളം കണ്ടെത്തി: സ്റ്റീവ് സ്മിത്ത് - Malayalam MyKhel\n» ഐപിഎല്ലിലെ പ്രകടനം നിരാശപ്പെടുത്തി, എന്നാല് ഞാന് പഴയ താളം കണ്ടെത്തി: സ്റ്റീവ് സ്മിത്ത്\nസിഡ്‌നി: ഇന്ത്യ-ഓസ്‌ട്രേലിയ ഏകദിന പരമ്പര ആരംഭിക്കാന് മൂന്ന് ദിവസം മാത്രം ശേഷിക്കെ ഇന്ത്യക്ക് തന്റെ ഫോമിനെക്കുറിച്ച് മുന്നറിയിപ്പ് നല്‍കിയിരിക്കുകയാണ് ഓസീസ് സൂപ്പര് താരം സ്റ്റീവ് സ്മിത്ത്. ഇത്തവണത്തെ ഐപിഎല്ലിലെ പ്രകടനം പ്രതീക്ഷിച്ചത്ര മികച്ചതായിരുന്നില്ല. എന്നാല് ഇന്ത്യന് പരമ്പരയിലൂടെ ഫോമിലേക്ക് തിരിച്ചെത്തുമെന്നാണ് അദ്ദേഹം പറഞ്ഞത്. 'പരിശീലനത്തിന് ശേഷം എന്റെ മുഖത്ത് നിറഞ്ഞ ചിരിയായിരുന്നു.\nഓസ്‌ട്രേലിയന് ടീമിന്റെ സഹ പരിശീലകനായ ആന്‍ഡ്രൂ മക്‌ഡൊണാള്‍ഡിനോട് ഞാന് എന്റെ ഫോം കണ്ടെത്തിയെന്ന് പറഞ്ഞു. ഞാന് ശരിക്കും ആവേശഭരിതനായി. ലളിതമായ കാര്യമായിരുന്നെങ്കിലും പരിഹാരം കണ്ടെത്താന് സമയമെടുത്തു. എന്റെ ബാറ്റില് കൈകള് കൃത്യമായി വഴങ്ങിക്കിട്ടുന്ന രീതിയിലേക്ക് ഇപ്പോള് പിടിക്കാന് സാധിക്കുന്നു. ഇടയ്ക്ക് അത് നഷ്ടമായിരുന്നു. രണ്ട് ദിവസം മുമ്പ് വരെ ഇത് ശരിയായിരുന്നില്ല. എന്നാല് ഇപ്പോള് ഞാന് തന്നെ അതിന് പരിഹാരം കണ്ടെത്തി'-സ്റ്റീവ് സ്മിത്ത് പറഞ്ഞു.\nഇന്ത്യക്കെതിരായ പരമ്പര ആരംഭിക്കാനിരിക്കെ സ്റ്റീവ് സ്മിത്തിന്റെ പ്രകടനം ഓസീസിന് നിര്‍ണ്ണായകമാണ്. ആധുനിക ക്രിക്കറ്റിലെ ഏറ്റവും മികച്ച ടെസ്റ്റ് ബാറ്റ്‌സ്മാനാണ് സ്മിത്ത്. കണക്കുകള് പ്രകാരം വിരാട് കോലിക്കും മുകളിലാണ് ടെസ്റ്റിലെ സ്മിത്തിന്റെ സ്ഥാനം. 2019ല് ഇന്ത്യ ഓസീസില് ടെസ്റ്റ് പരമ്പര നേടുമ്പോള് സ്റ്റീവ് സ്മിത്തും ഡേവിഡ് വാര്‍ണറും ടീമിലുണ്ടായിരുന്നില്ല. ഇത് ഓസീസ് ബാറ്റിങ്ങിനെ പ്രതികൂലമായി ബാധിച്ചു. ഇത്തവണ ഇരുവരും മടങ്ങിയെത്തിയതോടെ ഓസീസിന്റെ കരുത്ത് ഇരട്ടിച്ചു. ബാറ്റിങ് നിരയിലേക്ക് ലാബുഷാനെയും മികച്ച താരമായി വളര്‍ന്നതോടെ ഇന്ത്യന് ബൗളിങ് നിരയ്ക്ക് പണി കൂടുമെന്നുറപ്പാണ്.\nഇത്തവണത്തെ ഐപിഎല്ലില് രാജസ്ഥാന് റോയല്‍സ് നായകനായിരുന്നു സ്റ്റീവ് സ്മിത്ത്. ആദ്യ മത്സരങ്ങളില് അര്‍ധ സെഞ്ച്വറി നേടി കഴിവ് തെളിയിക്കാന് സ്മിത്തിന് സാധിച്ചെങ്കിലും പിന്നീടങ്ങോട്ട് നിരാശപ്പെടുത്തി. നായകനെന്ന നിലയിലും ബാറ്റ്‌സ്മാനെന്ന നിലയിലും സ്മിത്ത് നിരാശപ്പെടുത്തി. അതിനെക്കുറിച്ചും ഇപ്പോള് തുറന്ന് പറഞ്ഞിരിക്കുകയാണ്. 'ഐപിഎല്ലിലെ എന്റെ പ്രകടനത്തില് നിരാശയുണ്ട്. എന്നില് പ്രതീക്ഷിച്ചത് നല്‍കാനായില്ല. സ്ഥിരതയോടെ കളിക്കുന്നതില് പരാജയപ്പെട്ടു.\nചിലമ മനോഹര ഇന്നിങ്‌സ് കളിച്ചെങ്കിലും ശരിക്കുള്ള താളത്തിലേക്ക് എത്താനായില്ല. അല്‍പ്പം കൂടി ആക്രമിച്ച് കളിക്കാനുള്ള ശ്രമമാണ് പിഴച്ചത്' സ്മിത്ത് പറഞ്ഞു. ഇന്ത്യക്കെതിരായ നാല് ടെസ്റ്റ് പരമ്പര ഡിസംബര് 17നാണ് ആരംഭിക്കുന്നത്. ഒരു മത്സരം രാത്രി-പകലാണ്. ആദ്യ ടെസ്റ്റിന് ശേഷം വിരാട് കോലി നാട്ടിലേക്ക് മടങ്ങുന്നത് ഇന്ത്യക്ക് തിരിച്ചടിയായേക്കും. പരിക്കേറ്റ ഇഷാന്ത് ശര്‍മയും രോഹിത് ശര്‍മയും കളിക്കുന്ന കാര്യത്തില് അനിശ്ചിതത്വം തുടരുന്നതിനാല് ഇന്ത്യക്ക് ആശങ്കകളേറെയാണ്.\nRead more about: india in australia 2020-21 steve smith india ipl 2020 australia സ്റ്റീവ് സ്മിത്ത് ഇന്ത്യ ഐപിഎല് 2020 ഓസ്‌ട്രേലിയ\nStory first published: Tuesday, November 24, 2020, 11:32 [IST]


പുന്നപ്രയിലും മുഹമ്മയിലും കോണ്‍ഗ്രസ്-ലീഗ് മത്സരം | Local Body Election Alappuzha 2020\nNov 24, 2020, 10:03 PM IST\nഅമ്പലപ്പുഴ: പുന്നപ്ര തെക്ക് ഗ്രാമപ്പഞ്ചായത്ത് ഒന്‍പതാം വാര്‍ഡില് കോണ്‍ഗ്രസിന്റെയും ലീഗിന്റെയും സ്ഥാനാര്‍ഥികള് മത്സരരംഗത്ത്. കോണ്‍ഗ്രസ് മണ്ഡലം പ്രസിഡന്റ് അനില് കല്ലൂപ്പറമ്പില് കൈപ്പത്തി ചിഹ്നത്തില് ജനവിധി തേടുമ്പോള് യു.ഡി.എഫ്. പഞ്ചായത്ത് കമ്മിറ്റി ചെയര്‍മാനും മുസ്‌ലിം ലീഗ് പഞ്ചായത്ത് കമ്മിറ്റി ജനറല് സെക്രട്ടറിയുമായ നൗഷാദ് സുല്‍ത്താന ഏണി ചിഹ്നത്തിലാണ് മത്സരിക്കുന്നത്.\nവാര്‍ഡിലെ സീറ്റ് തര്‍ക്കം ഒത്തുതീര്‍പ്പിലെത്താതെ വന്നപ്പോഴാണ് സൗഹൃദമത്സരത്തിന് കളമൊരുങ്ങിയത്. ഇരുവരും യു.ഡി.എഫ്. സ്ഥാനാര്‍ഥികളെന്ന പേരിലാണ് പോസ്റ്ററുകള് ഇറക്കിയിരിക്കുന്നത്. സി.പി.ഐ.യിലെ എന്.കെ. ബിജുമോനാണ് എല്.ഡി.എഫ്. സ്ഥാനാര്‍ഥി. വി. ബാബുരാജ് എന്.ഡി.എ. സ്ഥാനാര്‍ഥിയും.\nമുഹമ്മ: പഞ്ചായത്ത് എട്ടാം വാര്‍ഡില് യു.ഡി.എഫില്‍നിന്ന് രണ്ടു പാര്‍ട്ടിക്കാര് മത്സരരംഗത്ത്. കോണ്‍ഗ്രസും മുസ്ലിം ലീഗുമാണ് ഇവിടെ സൗഹൃദ മത്സരത്തിനിറങ്ങുന്നത്. യു.ഡി.എഫ്. മണ്ഡലം ചെയര്‍മാനും മുസ്‌ലിം ലീഗ് ചേര്‍ത്തല നിയോജക മണ്ഡലം പ്രസിഡന്റുമായ എ.എം. കബീറാണ് ലീഗ് സ്ഥാനാര്‍ഥി. മുന്‍വാര്‍ഡംഗം ടി.വി. ഷിജുവാണ് കോണ്‍ഗ്രസ് സ്ഥാനാര്‍ഥി.\nകഴിഞ്ഞ പഞ്ചായത്ത് തെരഞ്ഞെടുപ്പില് മുസ്‌ലിം ലീഗിന് മത്സരിക്കാന് സീറ്റു നല്‍കാമെന്ന വാഗ്ദാനം ലംഘിച്ചതിനാലാണ് എ.എം. കബീര് സ്ഥാനാര്‍ഥിയായി രംഗത്തെത്തിയത്. കോണ്‍ഗ്രസ് ധാരണ ലംഘിച്ചെന്നാണ് ലീഗിന്റെ ആരോപണം. അതേസമയം ലീഗ് മുന്നണി മര്യാദകള് ലംഘിച്ചുവെന്നാരോപിച്ച് കോണ്‍ഗ്രസും രംഗത്തെത്തി. ലീഗ് ഉന്നയിക്കുന്നതുപോലെ ധാരണ ഉണ്ടായിട്ടില്ലെന്നും എട്ടാം വാര്‍ഡ് കോണ്‍ഗ്രസിന്റെ സിറ്റിങ് സീറ്റാണെന്നും മണ്ഡലം പ്രസിഡന്റ് പൗലോസ് നെല്ലിയ്ക്കാപ്പള്ളി വ്യക്തമാക്കി.\nഎല്.ഡി.എഫില് നിന്ന് കെ.എസ്. ദാമോദരനും ബി.ജെ.പിയില്‍നിന്ന് ഷാജഹാനുമാണ് ഇവിടെ മത്സരിക്കുന്നത്.\nContent Highlights: Local Body Election Alappuzha 2020, Congress-League competition at Punnapra and Muhamma\nആലപ്പുഴ: പ്രചാരണം നയിക്കേണ്ട കോണ്‍ഗ്രസ് നേതാക്കള്‍ക്കു കൂട്ടത്തോടെ കോവിഡ് ..


ആരു പറഞ്ഞു തളികകല്ല് കോളനിറോഡ് പണിമുടക്കിനു പിന്നിൽ രാഷ്ട്രീയമില്ലെന്ന്; ആദിവാസികൾ ഇനി വിശ്വസിക്കില്ല; കാരണം... - RashtraDeepika\nആരു പറഞ്ഞു തളികകല്ല് കോളനിറോഡ് പണിമുടക്കിനു പിന്നിൽ രാഷ്ട്രീയമില്ലെന്ന്; ആദിവാസികൾ ഇനി വിശ്വസിക്കില്ല; കാരണം…\nമംഗലംഡാം: വികസനപദ്ധതികൾക്കൊന്നും രാഷ്ട്രീയം തടസമല്ലെന്ന് നേതാക്കൾ ഇടയ്ക്കിടെ പറയുന്നതൊന്നും വനത്തിനകത്തെ തളികകല്ലിലെ ആദിവാസികൾ ഇനി വിശ്വസിക്കില്ല. കാരണം കോളനിയിലേക്കുള്ള റോഡ് പണിമുടക്കിയതിനു പിന്നിൽ രാഷ്ട്രീയം തന്നെയാണെന്നാണ് ഇവർ കരുതുന്നത്.\nറോഡിന്‍റെ ഗുണഭോക്താക്കളിൽ ഏറിയ പങ്കും വലതുപക്ഷക്കാരാണെന്ന ചിന്തയാണ് റോഡുപണി പ്രതിസന്ധിയിലാകാൻ കാരണമായി ചൂണ്ടിക്കാട്ടുന്നത്. അതല്ലാതെ റോഡുപണി മുടങ്ങാൻ മറ്റൊരു വഴിയും ഇവർ കാണുന്നില്ല.റോഡുപണികൾക്കായി അനുവദിച്ച ഫണ്ട് യഥാസമയം ലഭ്യമാകാതിരുന്നതാണ് പണി ഉപേക്ഷിക്കാൻ കരാറുകാരനെയും പ്രേരിപ്പിച്ചത്. കാടർ വിഭാഗത്തിൽപെടുന്ന ആലത്തൂർ താലൂക്കിലെ ഏക ആദിവാസി കോളനിയാണ് കടപ്പാറയ്ക്കടുത്തുള്ള തളികകല്ലിലേത്.\nകടപ്പാറയിൽനിന്നും നാലു കിലോമീറ്റർ ദൂരമുള്ള കോളനിയിലേക്ക് ഒരു വാഹനം പോകാവുന്ന റോഡില്ലെന്നതാണ് പ്രധാനപ്രശ്നം. റോഡ് നിർമിക്കാൻ 2007-ൽ വനംവകുപ്പ് നേരിട്ടുതന്നെ ശ്രമം നടത്തിയെങ്കിലും 2007 ജൂലൈയിലെ അതിവർഷത്തിൽ നിർമിച്ച റോഡ് മലവെള്ളപ്പാച്ചിലിൽ ഒലിച്ചുപോയി.\nപിന്നീട് റോഡുപണി ഉപേക്ഷിച്ചു.ഇതേ തുടർന്ന് ഉൗരുമൂപ്പൻ രാഘവന്‍റെ നേതൃത്വത്തിൽ നിരന്തരമായ കത്തിടപാടുകളും സമരങ്ങളുംവഴി പത്തുവർഷത്തിനുശേഷം റോഡ് നിർമിക്കാൻ നബാർഡിന്‍റെ ഫണ്ട് അനുവദിച്ചു. 2016 ജനുവരിയിൽ റോഡുപണി തുടങ്ങിയെങ്കിലും ചെയ്ത വർക്കുകൾക്കുപോലും പണം നല്കാതെ കരാറുകാരനെ കഷ്ടപ്പെടുത്തി.\nകോളനിവഴിയിൽ പോത്തംതോട് കാട്ടുചോലയ്ക്കു കുറുകേയുള്ള പാലം പണി ഒഴികേ മറ്റു റോഡുവർക്കുകളെല്ലാം പൂർത്തിയാക്കിയിട്ടും കരാറുകാരന് പണം കിട്ടിയില്ല. 2.20 കോടി രൂപയാണ് റോഡുപണിക്ക് അനുവദിച്ചിരുന്നത്.\nട്രൈബൽ വകുപ്പുവഴി കിറ്റ്കോയ്ക്കായിരുന്നു പണികളുടെ മേൽനോട്ടം. വായ്പ വാങ്ങിയും മറ്റും പണി നടത്തിയിരുന്ന കരാറുകാരന് പിടിച്ചുനില്ക്കാനാകാതെ ഇപ്പോൾ പണി ഉപേക്ഷിച്ചു. തോടിനു കുറുകേയുള്ള പാലം നിർമിക്കലാണ് പ്രധാനമായും ഇനി ചെയ്യാനുള്ളത്. കരാറുകാരൻ പണികൾ ഉപേക്ഷിച്ചതിനാൽ ഇനി ശേഷിച്ച പണികൾ പൂർത്തിയാക്കാൻ ഏറെ കാലതാമസം വരും. പുതിയ ടെണ്ടർ വിളിച്ച് നടപടികൾ നീളും. തളികകല്ലിലെ അറുപതു കുടുംബങ്ങൾ ഈ മഴക്കാലവും ഏറെ കഷ്ടപ്പെടും.\nതോടുനിറഞ്ഞാൽ കോളനി ഒറ്റപ്പെടുന്ന സ്ഥിതിതുടരും. അനുവദിച്ച ഫണ്ട് യഥാസമയം പാസാക്കി കരാറുകാരന് നല്കിയിരുന്നെങ്കിൽ കോളനിക്കാരുടെ കാൽനൂറ്റാണ്ടായുള്ള ആവശ്യം സഫലമായേനെ. എന്നാൽ വികസനം രാഷ്ട്രീയം നോക്കിയായപ്പോൾ എല്ലാം തകിടം മറിഞ്ഞു. ഇത് വകുപ്പുകളിലെ ഉദ്യോഗസ്ഥരുടെ അനാസ്ഥയ്ക്കും പിൻബലമായി.\nമാതൃസഹോദരിയെ പീഡിപ്പിച്ച മധ്യവയസ്കന് പിടിയില്; സംഭവം കുന്നിക്കോട്\nമരണത്തിന്‍റെ കൈയിൽനിന്ന് സുരേഷ് തട്ടിപ്പറിച്ചെടുത്തു ആ പെൺകുട്ടിയെ…; ചങ്ങനാശേരി റെയിൽവേ സ്റ്റേഷനിലാണു സംഭവം


പ്രളയ ദുരിതത്തില് നട്ടംതിരിയുന്ന മലയാളികള്‍ക്ക് എണ്ണക്കമ്പനികളുടെ വക ഇരുട്ടടി: കഴിഞ്ഞ ഒന്നര ആഴ്ച്ചയ്ക്കിടെ കൂട്ടിയത് രണ്ട് രൂപ • ഇ വാർത്ത | evartha\nപ്രളയ ദുരിതത്തില് നട്ടംതിരിയുന്ന മലയാളികള്‍ക്ക് എണ്ണക്കമ്പനികളുടെ വക ഇരുട്ടടി: കഴിഞ്ഞ ഒന്നര ആഴ്ച്ചയ്ക്കിടെ കൂട്ടിയത് രണ്ട് രൂപ\nevartha Desk August 27, 2018, 12:15 pm August 27, 2018\nപ്രളയക്കെടുതിയുടെ ദുരിതങ്ങളില് നട്ടംതിരിയുന്ന മലയാളികളെ വീണ്ടും ദുരിതക്കയത്തിലാക്കി ഇന്ധനവില വര്‍ധന. പെട്രോളിന്റെ വില എണ്‍പതിലെത്തിയിരിക്കുകയാണ്. കഴിഞ്ഞ ഒന്നര ആഴ്ച്ചയ്ക്കിടെ രണ്ട് രൂപയിലധികമാണ് വര്‍ധിച്ചത്. രൂപയുടെ മൂല്യം ഇടിഞ്ഞതാണ് ഇന്ധനവില വര്‍ധനവിന് കാരണമായത്.\nകോട്ടയം, വയനാട്, ഇടുക്കി, പത്തനംതിട്ട തുടങ്ങിയ പ്രളയക്കെടുതി വളരെ രൂക്ഷമായിരുന്ന ജില്ലകളില് പെട്രോളിന് ലിറ്ററിന് 80 രൂപയാണ്. പെട്രോളിന് നിലവില് 80 രൂപയും ഡീസലിന് 73 രൂപ 34 പൈസയുമാണ് കോഴിക്കോട്ടെ വില. കോട്ടയത്ത് പെട്രോളിന് 80 രൂപയാണെങ്കില് ഡീസലിന് 73.15യാണ് വില.\nപത്തനംതിട്ടയില് പെട്രോളിന് 80 രൂപ 36 പൈസയും ഡീസലിന് 73 രൂപ 57 പൈസയുമാണ്. ഇടുക്കിയില് പെട്രോളിന് 80 രൂപ 53 പൈസയും ഡീസലിന് 73 രൂപ 70 പൈസയും വയനാട് പെട്രോളിന് 80 രൂപ 72 പൈസയും ഡീസലിന് 73 രൂപ 90 പൈസയുമാണ് ഇന്നത്തെ വില. പത്തു ദിവസങ്ങള്‍ക്കുള്ളിലാണ് പെട്രോളിന്റെ വില ഇത്രയും കൂടിയത്.\nരൂപയുടെ മൂല്യം ഇടിയുകയും പെട്രോള് ഡീസല് വില വര്‍ധിക്കുകയും ചെയ്തതോടെ വിലക്കയറ്റമുണ്ടാകുമെന്ന ആശങ്കയിലാണ് ജനങ്ങള്. നിത്യോപയോഗ സാധനങ്ങളായ പച്ചക്കറി, പഴങ്ങള്, ധാന്യങ്ങള് തുടങ്ങിയവയുടെ വില ഉയരാനും സാധ്യതയുണ്ട്.\nപെട്രോള് വിലയിലുണ്ടാകുന്ന വര്‍ധനവ് വലിയ ബാധ്യതയാണ് ജനങ്ങള്‍ക്കുണ്ടാക്കുക. വില നിയന്ത്രണാധികാരം എണ്ണക്കമ്പനികള്‍ക്കാണെങ്കിലും പ്രത്യേക സാഹചര്യത്തില് സംസ്ഥാനത്ത് വിലകുറയ്ക്കാന് കേന്ദ്ര–സംസ്ഥാന സര്‍ക്കാരുകള് ഇടപെടണമെന്ന ആവശ്യം ശക്തമായിട്ടുണ്ട്.


ട്രെയിനുകൾ കേന്ദ്രീകരിച്ച് കള്ളപ്പണമൊഴുകുന്നു : Deepika.com Nattu Visesham\nWednesday, October 13, 2021 12:28 AM IST\nഷൊർണൂർ: ട്രെയിനുകൾ കേന്ദ്രീകരിച്ച് കള്ളപ്പണമൊഴുകുന്നതായി വിവരം. ആർപിഎഫ് ക്രൈം ഇന്‍റലിജൻസ് ബ്രാഞ്ച് പരിശോധനകൾ കർക്കശമാക്കി. പണത്തിന് പുറമേ സ്വർണ്ണം, കഞ്ചാവടക്കമുള്ള ലഹരി വസ്തുക്കൾ എന്നിവയുടെ ഒഴുക്കും വ്യാപകമാണ്. കോവിഡ് കാലം മറയാക്കിയാണ് രാജ്യത്തിന്‍റെ സന്പദ്ഘടനക്ക് തുരങ്കം വയ്ക്കുന്ന കള്ളപ്പണ, സ്വർണ്ണ കടത്തും, ഒരു തലമുറയേയാകെ നശിപ്പിക്കുന്ന ലഹരിക്കടത്തും നടക്കുന്നത്. കഴിഞ്ഞ ദിവസം ഇത്തരത്തിൽ\nരേഖകളില്ലാതെ തീവണ്ടിയിൽ കടത്താൻ ശ്രമിച്ച 21 ലക്ഷം രൂപയുമായി മഹാരാഷ്ട്ര സ്വദേശി പിടിയിലായിരുന്നു. സോലാപുർ സ്വദേശി പാണ്ടുരംഗ് (22) ആണ് രഹസ്യവിവരത്തിന്‍റെ അടിസ്ഥാനത്തിൽ പാലക്കാട് ആർ.പി.എഫ്. ക്രൈം ഇന്‍റലിജൻസ് ബ്രാഞ്ച് നടത്തിയ പരിശോധനയിൽ പിടിയിലായത്. യശ്വന്ത്പുർ- കണ്ണൂർ എക്സ്പ്രസിൽ റിസർവേഷൻ കന്പാർട്ട്മെന്‍റിൽ യാത്ര ചെയ്യുകയായിരുന്നു പാണ്ടുരംഗ്. കോഴിക്കോട്ടെ സ്വർണവ്യാപാരിക്ക് വേണ്ടിയാണ് പണം കൊണ്ടുപോയതെന്നും ഇതിനുമുന്പും പണം കടത്തിയിട്ടുണ്ടെന്നും പ്രതി മൊഴിനൽകിയിരുന്നു. തീവണ്ടികളിൽ കനത്ത പരിശോധന തുടരാനാണ് തീരുമാനം. ആർ.പി.എഫ് കമാൻഡന്‍റ് ജെതിൻ ബി. രാജിന്‍റെ നേതൃത്വത്തിലാണ് പരിശോധന നടത്തുന്നത്. സ്വർണ്ണക്കടത്തും, മയക്കുമരുന്നുകളുടെ കടത്തലും തീവണ്ടികൾ കേന്ദ്രീകരിച്ച് വർദ്ധിച്ചു വരികയാണന്നും വിവരം ലഭിച്ചിട്ടുണ്ട്.\nരേഖകളില്ലാതെ കടത്തുന്ന സ്വർണ്ണം പിടികൂടിയാൽ തമിഴ്നാട്, മഹാരാഷ്ട്ര എന്നിവിടങ്ങളിലെ സ്വർണ്ണ വ്യാപാരിയുടെ ഉരുപ്പടിയാണെന്ന് രേഖയുണ്ടാക്കുന്ന കൗശലമാണ് മാഫിയകൾ പ്രയോഗിക്കുന്നത്. രേഖകൾ ഹാജരാക്കുന്നതോടു കൂടി സ്വർണ്ണം വിട്ടു നൽകുകയും ചെയ്യും. പ്രതികൾക്ക് രക്ഷയും ലഭിക്കും. കഞ്ചാവിന്‍റെ വിപണനമാണ് തീവണ്ടി മാർഗ്ഗം നടക്കുന്ന മറ്റൊരു കുറ്റകൃത്യം.\nതമിഴ്നാട്ടിൽ നിന്നാണ് കഞ്ചാവ് കേരളത്തിലേക്കൊഴുകുന്നത്. കള്ളപ്പണം, സ്വർണ്ണക്കടത്ത്, കഞ്ചാവ് കടത്ത് എന്നിവ പിടികൂടുന്നത് ഒറ്റുകാർ വിവരം നൽകിയാൽ മാത്രമാണ്. തീവണ്ടി മാർഗ്ഗം ഇവയുടെ ഒഴുക്ക് റെയിൽവേ പോലീസ്, ആർപിഎഫ് എന്നിവർക്ക് അറിയാമെങ്കിലും കർശന പരിശോധനകൾക്ക് ഇവർ മുതിരാറില്ല. യാത്രക്കാരെ ബുദ്ധിമുട്ടിക്കാതിരിക്കാനാണ് പരിശോധനകൾ കുറക്കുന്നതെന്നാണ് ഒൗദ്യോഗിക വിശദീകരണം. എന്നാൽ ഈ മാഫിയകളുമായി പല ഉദ്യോഗസ്ഥൻമാരും വച്ചു പുലർത്തുന്ന രഹസ്യ ബന്ധവും പരിശോധനകളെ പുറകോട്ടടിപ്പിക്കുന്നുണ്ട്. അധോലോക മാഫിയകൾ തമ്മിലുള്ള കുടിപ്പകയിൽ ഒറ്റ് മൂലമാണ് എപ്പോഴെങ്കിലും ഇവ പിടികൂടാൻ കാരണമാവുന്നത്.


യുഎസ്എയോട് പൊരുതി തോറ്റ് ഇന്ത്യ U16 ടീം | Fanport | Football News Malayalam\nHome Football യുഎസ്എയോട് പൊരുതി തോറ്റ് ഇന്ത്യ U16 ടീം\nയുഎസ്എയോട് പൊരുതി തോറ്റ് ഇന്ത്യ U16 ടീം\nApril 16, 2018 - 6:32 PM\nസ്പെയിനില് ഇന്ന് നടന്ന സൗഹൃദ മത്സരത്തില് ഇന്ത്യന് യുവ നിരയ്ക്ക് തോല്‍വി. യുഎസ്എയുടെ ടീമിനോടാണ് ഇന്ത്യയുടെ U16 സഖ്യം ഏകപക്ഷീയമായ ഒരു ഗോളിനു പരാജയപ്പെട്ടത്. ആദ്യ പകുതിയില് ഇരു ടീമുകളും ആക്രമിച്ച് കളിച്ചപ്പോള് മത്സരം ആവേശകരമായി മാറുകയായിരുന്നു. ഇരു ടീമുകള്‍ക്കും അവസരങ്ങള് ലഭിച്ചുവെങ്കിലും അത് ഗോളാക്കി മാറ്റുവാന് ടീമുകള്‍ക്കായില്ല. ആദ്യ പകുതി അവസാനിച്ചപ്പോള് ഇരു ടീമുകളും ഗോള് രഹിത സമനിലയില് പിരിഞ്ഞു.\nരണ്ടാം പകുതിയുടെ തുടക്കത്തില് തന്നെ ഇന്ത്യയുടെ ഗോള്‍കീപ്പര് നീരജിന്റെ മികവില് ഇന്ത്യ അമേരിക്കന് സമ്മര്‍ദ്ദം അതിജീവിക്കുകയായിരുന്നു. 58ാം മിനുട്ടില് അമേരിക്ക ഗോള് നേടുകയായിരുന്നു. ഏപ്രില് 18നു നോര്‍വേയുമായാണ് ഇന്ത്യയുടെ അടുത്ത മത്സരം.\nPrevious articleഎഫ്സി ഗോവയെ ഏക ഗോളിനു വീഴ്ത്തി ഈസ്റ്റ് ബംഗാള് സൂപ്പര് കപ്പ് ഫൈനലില്\nNext articleസഹൽ അബ്ദുൽ സമദിന് ഇരട്ടഗോളുകൾ, എഫ് സി ഗോവയെ തകർത്ത് കേരള ബ്ലാസ്റ്റേഴ്സ്


2010 മുതലുള്ള ഈ ഐഫോണുകളില് സുരക്ഷാ വീഴ്ച, നിസാരമാക്കി കമ്പനി - Janayugom Online\nക്രിമിനൽ കേസിൽ അന്വേഷണ വിശദ...\nHome / Sci & Tech / Technology / 2010 മുതലുള്ള ഈ ഐഫോണുകളില് സുരക്ഷാ വീഴ്ച, നിസാരമാക്കി കമ്പനി\nTechnology Cyber News Sci & Tech\n2010 മുതലുള്ള ഈ ഐഫോണുകളില് സുരക്ഷാ വീഴ്ച, നിസാരമാക്കി കമ്പനി\nPosted on May 15, 2020, 6:28 pm\nഐഫോണിലെ വിവരങ്ങള് ചോര്‍ത്താന് കഴിയുമെന്ന് സെബര് സുരക്ഷാ വിദഗ്ധരായ സെക്ഓപ്‌സ് കണ്ടെത്തി. ആപ്പിള് ഐഫോണിന്റെ ഓപ്പറേറ്റിങ് സിസ്റ്റമാണ്. ഐ.ഒ.എസില് പ്രവര്‍ത്തിക്കുന്ന മെയില് ആപ്പ് വഴിയാണ് ഫോണിലെ വിവരങ്ങള് ചോര്‍ത്താന് കഴിയുന്നത്. എന്നാല് സുരക്ഷാ വീഴ്ച സംഭവിച്ചതായി കമ്പനി സ്ഥിരീകരിച്ചു കഴിഞ്ഞിരുന്നു. ഗൗരവകരമായി കാണേണ്ട ഈ സുരക്ഷാ വീഴ്ചയെ ഐഫോണ് നിര്‍മാതാക്കളായ ആപ്പിള് കമ്പനി നിസാരമായാണ് കാണുന്നത്.\n2010 മുതലുള്ള ഐഫോണ് ഉടമകളാണ് ഇതിന് ഇരയാകുന്നത്. ഐഒഎസ് ചരിത്രത്തിലെ ഏറ്റവും ദൈര്‍ഘ്യമേറിയ കേടുപാടുകളിലൊന്നാണ് ഇപ്പോള് കണ്ടെത്തിയിരിക്കുന്നത്. പ്രതിവിധി അടുത്തിറങ്ങാന് പോകുന്ന ഐഒഎസ് 13.5ല് നല്‍കുമെന്ന് ആപ്പിള് അറിയിച്ചു. എന്നാല് മുന് വേര്‍ഷനുകളില് പ്രവര്‍ത്തിക്കുന്ന ഐഫോണുകളില്‍് എന്ത് ചെയ്യുമെന്ന് കമ്പനി പറയുന്നില്ല. ഇത് ഐഫോണ് ഉപഭോക്താക്കളെ ഭീതിയില് ആഴ്ത്തുന്നത്.\nഈ പ്രശ്‌നം മുതലെടുത്ത് ഐഫോണ് ഉപഭോക്താക്കള് ആക്രമിക്കപ്പെടുന്നുണ്ടെന്നാണ് സെക്ഓപ്‌സ് പറയുന്നത്. ജര്‍മനിയുടെ ഫെഡറല് ഓഫിസ് ഫോര് ഇന്‍ഫര്‍മേഷന് സെക്യൂരിറ്റി (ബിഎസ്‌ഐ) പുറത്തിറക്കിയ നിര്‍ദ്ദേശപ്രകാരം ഐഒഎസിലെ മെയില് ആപ് ഉപയോഗിക്കുന്നത് ഒഴിവാക്കാന് നിര്‍ദ്ദേശിച്ചിരുന്നു. നിലവില് ഇത് ബാധിച്ചിട്ടുള്ള മുഴുവന് ഫോണുകളുടെയും മെയില് ചോര്‍ത്താന് കഴിയുമെന്നാണ് കണ്ടെത്തല്.\nആപ്പിള് ഇതിന് ഇതുവരെ പാച്ച് ഒന്നും കണ്ടെത്തിയിട്ടില്ല. ആപ്പിളിനോട് തങ്ങള് ഇക്കാര്യത്തില് പ്രതികരണം ആവശ്യപ്പെട്ടിട്ടുണ്ടെന്നും ഉടനടി പരിഹാരം കണ്ടെത്തണമെന്ന് നിര്‍ദ്ദേശിച്ചിട്ടുണ്ടെന്ന് സെക്ഓപ്‌സ് വ്യക്തമാക്കി. നിലവില് ആപ്പിളിന്റെ .ഐഒഎസിലെ മെയില് ആപ്പില് മൂന്നു പ്രശ്‌നങ്ങളാണ് കണ്ടെത്തിയിരിക്കുന്നത്. എന്നാല് ഈ വാദം തള്ളുകയാണ് ആപ്പിള് തങ്ങളുടെ ഫോണില് കയറാന് സാധ്യമല്ലെന്നും ഇതുവരെ ഒരു അക്രമണം നടന്നതായി തെളിവുകള് ലഭിച്ചിട്ടില്ലെന്നാണ് പറയുന്നത്.\nസംസ്ഥാനങ്ങളോട് പുകയില ഉല്പന്നങ്ങളുടെ വില്‍പന നിരോധിക്കാന് കേന്ദ്ര സര്‍ക്കാര്\nസാമൂഹിക അകലവും സുരക്ഷാമാനദണ്ഡങ്ങളും കാറ്റിൽപറക്കുന്നു; അതീവജാഗ്രത തുടരണമെന്ന് ആരോഗ്യവിദഗ്ധർ\nവാട്‌സാപ്പിന്റെ വിചിത്രമായൊരു അപ്‌ഡേറ്റ്; പണികിട്ടാണ്ടിരിക്കാന് അറിയേണ്ട ചില കാര്യങ്ങള്\nസ്മാർട്ട് ഫോൺ സ്ഥിരമായി ഉപയോഗിക്കുന്നവരാണോ നിങ്ങൾ? എങ്കിൽ അറിയാതെ പോകരുത് ഈ കാര്യങ്ങൾ


രാജസ്ഥാൻ മന്ത്രിസഭാ പുനഃസംഘടന ഇന്ന്; ദളിത് വിഭാഗത്തിലെ നാല് പേർ അടക്കം 15 പുതിയ മന്ത്രിമാർ\nരാജസ്ഥാൻ മന്ത്രിസഭാ പുനഃസംഘടന ഇന്ന്. ദളിത് വിഭാഗത്തിൽ നിന്ന് നാല് പേർ അടക്കം 15 പുതിയ മന്ത്രിമാരാണ് സത്യപ്രതിജ്ഞ ചെയ്യുന്നത്. സത്യപ്രതിജ്ഞ വൈകിട്ട്4മണിക്ക് രാജ്ഭവനിൽ നടക്കും. 11 ക്യാബിനറ്റ് മന്ത്രിമാരും4സഹമന്ത്രിമാരുമാണ് സത്യപ്രതിഞ്ജ ചെയ്യുന്നത്.\nസച്ചിൻ പൈലറ്റ് ക്യാമ്പിൽ നിന്ന്5പേർ ക്യാബിനെറ്റ് പദവിയിലുണ്ടാകും. പുനഃസംഘടനയുടെ മുന്നോടിയായി എല്ലാ മന്ത്രിമാരും ശനിയാഴ്ച രാജിവെച്ചിരുന്നു. നിലവിലെ മന്ത്രിമാരിൽ ഒരു വിഭാഗം തുടരുമ്പോൾ പൈലറ്റിനോട് ഒപ്പമുള്ളവരെയും ബിഎസ്പിയിൽ നിന്നെത്തിയ എംഎൽഎമാരിൽ ചിലരെയും പുതിയതായി മന്ത്രിസഭയിൽ ഉൾപ്പെടുത്തിയതാണ് പ്രധാന വ്യത്യാസം.\nസംഘടന ചുമതലയുള്ള മൂന്ന് മന്ത്രിമാർ കഴിഞ്ഞ ദിവസം തന്നെ ഹൈക്കമാന്റിന് രാജി നൽകിയിരുന്നു. പാർട്ടിയിൽ കലാപക്കൊടി ഉയർത്തിയതിന് പിന്നാലെയാണ് സച്ചിൻ പൈലറ്റിനും ഒപ്പമുള്ളവർക്കും മന്ത്രിസ്ഥാനം നഷ്ടമായത്.\nചർച്ചകളിൽ സച്ചിൻ പൈലററിന്റെ ആവശ്യം പരിഗണിക്കണമെന്ന് ഹൈക്കമാന്റ് ആവശ്യപ്പെടുകയായിരുന്നു.സച്ചിൻ പൈലറ്റ് പക്ഷക്കാരെ മന്ത്രിസഭയിൽ ഉൾപ്പെടുത്താൻ വിമുഖതയുള്ള മുഖ്യമന്ത്രി അശോക് ഗെലോട്ടുമായി പ്രിയങ്കഗാന്ധിയും കെ സി വേണുഗോപാലും ചർച്ച നടത്തിയിരുന്നു. ഇതിന് പിന്നാലെ സോണിയ ഗാന്ധിയുമായും ഗെലോട്ട് കൂടിക്കാഴ്ച നടത്തി.\nStory Highlights : rajasthan-crisis-15-ministers-to-take-oath-tomorrow\nRead more on: india | rajasthan ministry\nഐപിഎല് 2022; താരലേലത്തിന് മുന്നോടിയായി ടീമുകള് നിലനിര്‍ത്തുന്ന താരങ്ങളുടെ അന്തിമ പട്ടിക പുറത്ത്


ശൂന്യത ബാക്കിയാക്കി പ്രതിഭകൾ പോകുന്നു | Thalakkuri | Column | John Mundakkayam | Opinion | manoramaonline\nജോൺ മുണ്ടക്കയം October 16, 2021 09:09 AM IST\nകാണെക്കാണെ സംസ്കാരിക കേരളത്തിലെ പ്രതിഭാധനരുടെ എണ്ണം കുറയുകയാണോ? അവരെല്ലാം ഒന്നൊന്നായി കടന്നുപോവുമ്പോൾ ശൂന്യത നികത്താൻ തോളൊപ്പം നിൽക്കുന്നവരെ കാണുന്നുമില്ല.. കുറഞ്ഞത് തലസ്ഥാനനഗരിയിലെങ്കിലും ശൂന്യതയുടെ വ്യാപ്തി കൂടുന്നു. പുതുനാമ്പുകളിൽ കഴിവുള്ളവർ ഇല്ലെന്നല്ല. പക്ഷേ അവർക്കാർക്കും നികത്താൻ കഴിയാത്തത്ര വലിയ ശൂന്യത. ജീനിയസുകൾ 40 വയസ്സിനുള്ളിൽ അവരുടെ പ്രതിഭയുടെ കയ്യൊപ്പ് ചാർത്തിയിരിക്കും .അങ്ങനെ കഴിവു തെളിയിച്ചവർ മലയാളത്തിൽ എത്ര പേർ ?\nതലസ്ഥാനം നവസിനിമയുടെ ഈറ്റില്ലമായിരുന്നു. മൂന്നു പതിറ്റാണ്ടിനുള്ളിൽ, സിനിമാരംഗത്തെ പ്രതിഭയായിരുന്ന ജി. അരവിന്ദൻ മുതൽ ഇപ്പോൾ നെടുമുടി വേണു വരെ പ്രമുഖർ പലരും വിടവാങ്ങി.\nനെടുമുടി വേണു അടിമുടി കലാകാരനായിരുന്നു. താരത്തിന്റെ തൊപ്പിയും കിന്നരിയും ഊരിവച്ച് കനകക്കുന്നിൽ അവനവൻ കടമ്പയിലും ദൈവത്താറിലും കൊട്ടിപ്പാടി അഭിനയിക്കുന്ന നാടൻ കലാകാരനാകാൻ, പാട്ടുപരിഷയാകാൻ ഏറെ സമയമൊന്നും വേണ്ട. താരത്തിളക്കം മറന്ന് അത്തരം വേഷങ്ങളിൽ വേണു ലയിച്ചു ചേരുന്നതു കണ്ട് അദ്ഭുതപ്പെട്ടിട്ടുണ്ട്. നാട്ടുതനിമ കൊണ്ട് നാടകത്തിന്റെ രംഗപടം മാറ്റിവരച്ചവരാണ് കാവാലവും വേണുവുമൊക്കെ. കടന്നുപോയത് ഒരു നടൻ മാത്രമല്ല, ബഹുമുഖ പ്രതിഭ കൂടിയാണ്..\nകാവ്യ ലോകത്തെ പ്രതിഭകളായിരുന്ന അയ്യപ്പപ്പണിക്കർ മുതൽ ഒഎൻവിയും സുഗത കുമാരിയും വരെയുള്ള വൻ വൃക്ഷങ്ങൾ കടപുഴകുമ്പോൾ സാംസ്കാരിക കേരളമാകെത്തന്നെ ഊഷര ഭൂമിയായി മാറുന്നു.\nപത്രപ്രവർത്തകനായി തലസ്ഥാനത്തു കഴിഞ്ഞ മൂന്നര പതിറ്റാണ്ടിൽ മഹാരഥന്മാർ യാത്രയാവുന്നതിനു സാക്ഷിയാവാനും വേർപാടിന്റെ വേദന കുറിക്കുവാനും വിധി. സർഗാത്മകതയിൽ പിന്നെയും എന്തെല്ലാമോ ബാക്കിവച്ച് കടന്നുപോയവരാണവരെല്ലാം.\nആദ്യം യാത്രയാക്കിയത് മലയാള സിനിമയിലെ എക്കാലത്തെയും പ്രതിഭയായ അരവിന്ദനെയായിരുന്നു. ‘ചെറിയ മനുഷ്യരും വലിയ ലോകവും’ എന്ന കാർട്ടൂൺ പ്രപഞ്ചത്തിലൂടെ ആദ്യം അറിഞ്ഞു. തമ്പ് മുതൽ ഒരിടത്ത് വരെയുള്ള ചലച്ചിത്ര കാവ്യങ്ങളുടെ ശിൽപിയെ പിന്നെ അറിഞ്ഞു. അമ്പത്തഞ്ചാം വയസ്സിൽ ഈശ്വര വിലാസം റോഡിലെ വസതിയിൽ ആ ജീവിതം പൊലിഞ്ഞു.. ഇട്ടെറിഞ്ഞു പോയത് ലോകം കാണേണ്ടിയിരുന്ന എത്രയോ മഹദ് സിനിമകൾ.\nനിത്യഹരിത നായകൻ പ്രേംനസീറിനെ ആദ്യം കണ്ടതു കോളജ് ദിനങ്ങളിലാണ്. താരങ്ങളെ വെള്ളിത്തിരയിൽ മാത്രം കണ്ടിട്ടുള്ള നാട്ടിൻപുറത്തുകാരന് അതൊരു അദ്ഭുതമായിരുന്നു.ചങ്ങനാശേരി എസ്ബി കോളജിൽ പഠിക്കുമ്പോൾ പൂർവവിദ്യാർഥി കൂടിയായ അബ്ദുൽ ഖാദർ എന്ന പ്രേംനസീർ കോളജിന്റെ സുവർണജൂബിലിക്ക് എത്തി. മറക്കാനാവില്ല ആ ദിവസം. ആകാശത്തുനിന്ന് ഗന്ധർവൻ ഇറങ്ങി വരുന്നതുപോലെ വെള്ളിത്തിരയിൽനിന്ന് സ്റ്റേജിലേക്ക് ഇറങ്ങിവരുന്ന ജീവനുള്ള പ്രേംനസീറിനെ കണ്ട് അന്തം വിട്ടിരുന്ന നിമിഷങ്ങൾ. പ്രേംനസീറിന്റെ മധുരമുള്ള ശബ്ദം അമൃതവർഷം പോലെ കേട്ടിരുന്ന നാഴികകൾ. പിന്നീടു തിരുവനന്തപുരത്ത് അഭിമുഖം. നിത്യഹരിത നായകനായി തിളങ്ങി നിൽക്കുമ്പോൾത്തന്നെ വൈകാതെ മരണം. വിജെടിഹാളിൽ അന്തിമോപചാരമർപ്പിക്കാൻ താരങ്ങൾ ഒന്നൊന്നായി വിമാനമിറങ്ങി വന്നു. മമ്മൂട്ടിയും മോഹൻലാലും യേശുദാസും അന്ന് നസീറിനടുത്ത് വിജെടി ഹാളിൽ ഏറെ നേരം ഇരുന്നു.\nഅടുത്ത ഊഴം പഴയകാല സൂപ്പർതാരം തിക്കുറിശ്ശി സുകുമാരൻ നായരുടേതായിരുന്നു. തിക്കുറിശ്ശിയുടെ മരണത്തിന് പക്ഷേ താരബാഹുല്യം ഇല്ലായിരുന്നു. മമ്മൂട്ടിയും മോഹൻലാലുമൊന്നും വന്നില്ല.. പക്ഷേ സാധാരണ പ്രേക്ഷകർ വിജെടി ഹാളിലേക്ക് ഇരമ്പി.\nപിന്നാലെ നിർദോഷ പൊട്ടിച്ചിരിയുടെ തമ്പുരാനായിരുന്ന അടൂർ ഭാസി, എംടിയുടെ നിരവധി കഥാപാത്രങ്ങൾക്ക് ജീവൻ പകർന്ന, നായകനും പ്രതിനായകനുമായി പകർന്നാടിയ സുകുമാരൻ.\nതാരങ്ങൾ പിന്നെയും മിഴിയടച്ചു. ഭരത് ഗോപി, വേണു നാഗവള്ളി, തിലകൻ, ശ്രീവിദ്യ, ഒടുവിൽ നെടുമുടി വേണുവും. സംഗീതലോകത്തെ അതികായൻമാരായ പറവൂർ ദേവരാജൻ, എം.ജി. രാധാകൃഷ്ണൻ, പൂവച്ചൽ ഖാദർ, സാഹിത്യ നായകന്മാരായ കെ.സുരേന്ദ്രൻ, മലയാറ്റൂർ രാമകൃഷ്ണൻ, വി.പി.ശിവകുമാർ, എം.കൃഷ്ണൻ നായർ, കാവാലം നാരായണപ്പണിക്കർ. ‘വേരുകൾ’ എന്ന മനോഹര നോവൽ മലയാളത്തിനു സമ്മാനിച്ച മലയാറ്റൂർ കേരളത്തിൽ ഒരു വേരും അവശേഷിപ്പിക്കാതെ പോയിമറഞ്ഞു. പ്രസ് ക്ലബിലെ സായാഹ്ന കൂട്ടായ്മയിൽ തമാശ പറഞ്ഞു പൊട്ടിച്ചിരിച്ച് ഇറങ്ങിപ്പോയ മലയാറ്റൂരിനെ ദിവസങ്ങൾക്കുള്ളിൽ ചേതനയറ്റ നിലയിൽ വീട്ടിൽ കാണേണ്ടി വന്നു. ഹൃദയകുമാരി, അയ്യപ്പപ്പണിക്കർ, ഒഎൻവി കുറുപ്പ്, വിഷ്ണു നാരായണൻ നമ്പൂതിരി അങ്ങനെ പിന്നെയും അതികായർ വിട പറഞ്ഞു.. ഒടുവിൽ ഏറെ ആത്മബന്ധമുണ്ടായിരുന്ന സുഗതകുമാരിയും. ഒരു നോക്കു കാണാൻ പോലും മുഖം തരാതെ സുഗതച്ചേച്ചി ശാന്തികവാടത്തിലേക്ക് നേരേ പോയി. ഒഎൻവി സ്വന്തം ഇഷ്ടപ്രകാരം വിജെടി ഹാളിലേക്ക് പോകാതെ താൻ തന്നെ നാമകരണം ചെയ്ത ‘ശാന്തി കവാട’ത്തിലേക്ക് മാരിവില്ലിൻ തേൻമലരായി മാഞ്ഞു.. എല്ലാവരും അവരുടെ കർമമണ്ഡലങ്ങളിൽനിന്ന് ശാന്തി കവാടം കടന്ന് അനന്തതയിലേക്ക് നടന്നു പോകുന്നത് കണ്ടു നിൽക്കാനേ കഴിഞ്ഞുള്ളൂ. എഴുതിത്തേഞ്ഞ വാക്കുകളിലൂടെ പിന്നെയും പിന്നെയും ആ വേർപാടിന്റെ വേദന പകർത്താൻ ശ്രമിച്ചു.\nഒരുകാലത്ത് ഇവരുടെയെല്ലാം ആരാധകൻ മാത്രമായിരുന്നുവെങ്കിൽ കാലം ഇവരെയെല്ലാം അടുത്തറിയാൻ ഭാഗ്യം നൽകി. പട്ടടയ്ക്കരികിൽനിന്ന് യാത്ര അയയ്ക്കാനുള്ള നിയോഗവും നൽകി. മരിച്ചതും മണ്ണടിഞ്ഞതും ഇവിടെയല്ലെങ്കിലും തലസ്ഥാനനഗരി തട്ടകം ആക്കിയിരുന്നവരാണ് മലയാളസിനിയിലെ കെടാവിളക്കായ പി. പത്മരാജനും നരേന്ദ്രപ്രസാദും രമേശൻ നായരും. വി.പി.ശിവകുമാറിലൂടെ ഒരു കാലത്തു നരേന്ദ്രപ്രസാദുമായി ഏറെ അടുത്തിരുന്നു.\nരാഷ്ട്രീയത്തിലെ അതികായൻമാരായ സി.അച്യുതമേനോനെയും ഇ.എം.എസ്. നമ്പൂതിരിപ്പാടിനെയും ഇ.കെ.നായനാരെയും കെ.കരുണാകരനെയും സെക്രട്ടേറിയറ്റിലെ ഡർബാർ ഹാളിൽനിന്ന് യാത്രയയച്ചു. ഇഎംഎസും അച്യുതമേനോനും ശാന്തികവാടത്തിലേക്ക് പോയി, മറ്റു രണ്ടു പേരും അവരുടെ ജന്മ നാടുകളിലേക്കും.\nഓരോ യാത്രയുടെയും അവസാനത്തിൽ മഹാകവി കുമാരനാശാന്റെ വരികൾ മനസ്സിൽ നിറയും. ‘കഷ്ടം സ്ഥാനവലിപ്പമോ പ്രഭുതയോ സജ്ജാതിയോ വംശമോ " എന്നു തുടങ്ങി "ഹാ.... ഇവിടമാണദ്ധ്യാത്മ വിദ്യാലയം’ എന്നവസാനിക്കുന്ന വരികൾ.\nContent Summary: Thalakuri column on deaths of top talents in arts, literature and the vacuum they leave unfilled\nvideo-component 5kmc4kma48nh6q6u61qv3fvo44 https-www-manoramaonline-com-opinion-john-mundakkayam


മരണവും ഏകാന്തതയും അവസാനവാക്കല്ല: മാര്‍പാപ്പ - Hrudayavayal\nമരണവും ഏകാന്തതയും അവസാനവാക്കല്ല: മാര്‍പാപ്പ\nBy Staff Reporter on April 2, 2018, 10:21 am Comments Off on മരണവും ഏകാന്തതയും അവസാനവാക്കല്ല: മാര്‍പാപ്പ\nവത്തിക്കാന്: ദൈവസ്‌നേഹത്തിന്റെ വിസ്‌ഫോടനമാണ് ഉയിര്‍പ്പുതിരുനാള് എന്നും അത് മരണത്തില് നിന്നുള്ള ക്രിസ്തുവിന്റെ ജീവനിലേക്കുള്ള കടന്നുപോക്കാണെന്നും ഫ്രാന്‍സിസ് മാര്‍പാപ്പ. ഉയിര്‍പ്പുതിരുനാള് ദിനത്തില് സെന്റ് പീറ്റേഴ്‌സ് ബസിലിക്കയുടെ മട്ടുപ്പാവില് നിന്നുകൊണ്ട് ലോകത്തിനും റോമാനഗരത്തിനുമായി സന്ദേശം നല്കുകയായിരുന്നു പാപ്പ.\nആരെയും ഒരിക്കലും നിരാശപ്പെടുത്താത്തതും ലോകത്തിന് സത്യമായും പ്രത്യാശ പകരുന്നതുമായ സംഭവമാണ് ക്രിസ്തുവിന്റെ പുനരുത്ഥാനം. ക്രൈസ്തവരുടെ അടിയുറച്ച വിശ്വാസമാണ്്ഉയിര്‍പ്പ്. സ്‌നേഹത്തിന്റെ വിനീതഭാവം എടുക്കുകയും സ്വയാര്‍പ്പണത്തിലൂടെ ഫലം നല്കുകയുംലോകത്തെ നവീകരിക്കുകയും ചെയ്യുന്ന വിത്തിന്റെ ജീവോര്‍ജ്ജമാണത്. മരണവും ഏകാന്തതയും ഭീതിയും അവസാനവാക്കാണെന്ന് കരുതരുതെന്നും അതിനെല്ലാം അപ്പുറം ദൈവത്തിന് മാത്രം ഉച്ചരിക്കാവുന്നതും സാധിക്കുന്നതുമായ വാക്കുണ്ട് അത് ഉത്ഥാനമാണെന്നും പാപ്പ പറഞ്ഞു.\nദൈവസ്‌നേഹം തിന്മയെ കീഴ്‌പ്പെടുത്തും. കുറ്റബോധം ഇല്ലാതാക്കും. പാപബോധം അകറ്റി നമ്മെ നിഷ്‌ക്കളങ്കരാക്കും. ദു:ഖിതര്‍ക്ക് സന്തോഷവും പീഡിതര്‍ക്ക്‌സമാശ്വാസവും അത് നല്കും. വിദ്വേഷമില്ലാതാക്കും ശക്തരുടെ ഹൃദയകാഠിന്യംഅകറ്റും ലോകത്ത് കൂട്ടായ്മയും സമാധാനവും വളര്‍ത്തും. പാപ്പ സന്ദേശത്തില് പറഞ്ഞു.\nമരണവും ഏകാന്തതയും അവസാനവാക്കല്ല: മാര്‍പാപ്പ added by Staff Reporter on April 2, 2018, Time: 10:21 am


Home/Tech/ഈ ശക്തമായ സവിശേഷത Xiaomi Mi 11 സീരീസിൽ കണ്ടെത്താൻ കഴിയും, ഇത് എത്ര കാലം സമാരംഭിക്കുമെന്ന് അറിയുക\nJitendra Dhar4ദിവസങ്ങൾ ago\nഅടുത്ത വർഷം ആദ്യം രണ്ട് പുതിയ മുൻനിര സ്മാർട്ട്‌ഫോണുകളായ ഷിയോമി മി 11, മി 11 പ്രോ എന്നിവ ഷിയോമി അവതരിപ്പിച്ചേക്കും. ഗാലക്‌സി എസ് 21 സീരീസ് ജനുവരിയിൽ വിപണിയിലെത്തുമെന്ന് പ്രതീക്ഷിക്കുന്നതിനാൽ, ഈ മാസം തന്നെ ഷിയോമിയും മി 11 സീരീസ് അവതരിപ്പിക്കുമെന്ന് കരുതുന്നു. ഈ സ്മാർട്ട്‌ഫോണുകളുടെ പ്രകടനവും ക്യാമറ വിവരങ്ങളും സമീപകാല റിപ്പോർട്ടുകൾ വെളിപ്പെടുത്തി. എക്സ്ഡി‌എ ഡവലപ്പർ‌മാരും അതിന്റെ ചില വിവരങ്ങൾ പങ്കിട്ടു. MIUI ബീറ്റയുടെ കോഡിൽ വീനസ് കോഡ്‌നെയിം ഉപയോഗിച്ച് ഒരു നിഗൂ smartphone സ്മാർട്ട്‌ഫോൺ കണ്ടെത്തി.\nXiaomi Mi 11 സീരീസിൽ എന്താണ് പ്രത്യേകത\nഈ സ്മാർട്ട്‌ഫോൺ ഒരു മിഡ് റേഞ്ച് ഫോണായിരിക്കുമെന്നും അത് ക്വാൽകോം ചിപ്‌സെറ്റ് ഉപയോഗിച്ച് സമാരംഭിക്കുമെന്നും അക്കാലത്ത് spec ഹക്കച്ചവടമുണ്ടായിരുന്നു. ഏറ്റവും പുതിയ വിവരങ്ങൾ അനുസരിച്ച്, ഈ സ്മാർട്ട്ഫോൺ Mi 11 ആയിരിക്കാം കൂടാതെ ഇത് ഒരു മുൻനിര ഫോണായിരിക്കും. ക്വാൽകോം സ്‌നാപ്ഡ്രാഗൺ 875 പ്രോസസർ സ്മാർട്ട്‌ഫോണിൽ നൽകാം. അതേസമയം, ഷിയോമി മി 11 പ്രോ സ്മാർട്ട്‌ഫോണിന് പഞ്ച് ഹോൾ ഡിസ്‌പ്ലേയും വളഞ്ഞ എഡ്‌ജും ഉണ്ട്. ക്വാഡ് എച്ച്ഡി + റെസല്യൂഷനും 120 ഹെർട്സ് പുതുക്കൽ നിരക്ക് ലഭിക്കുന്ന ഡിസ്‌പ്ലേയും ഉപയോഗിച്ച് ഈ സ്മാർട്ട്‌ഫോൺ സമാരംഭിക്കാം.\nXiaomi Mi 11 ന് ഒരു വളഞ്ഞ സ്ക്രീൻ ലഭിക്കും, പ്രോ മോഡൽ പോലെ, അതിൽ ഒരു പഞ്ച് ഹോൾ ഡിസ്പ്ലേയും നൽകാം. എന്നിരുന്നാലും, ഈ സ്മാർട്ട്ഫോൺ പൂർണ്ണ എച്ച്ഡി + അല്ലെങ്കിൽ ക്വാഡ് എച്ച്ഡി + റെസല്യൂഷനുമായി വരുമെന്ന് ഒരു വിവരവുമില്ല. ഈ സ്മാർട്ട്‌ഫോണിന് ട്രിപ്പിൾ റിയർ ക്യാമറ സജ്ജീകരണം നൽകാം, ഇതിന്റെ പ്രധാന ലെൻസ് 108 മെഗാപിക്സലായിരിക്കും. ഇതിനൊപ്പം അൾട്രാ വൈഡ് ലെൻസും ക്യാമറ സജ്ജീകരണത്തിൽ നൽകും, അത് മാക്രോ ഷൂട്ട് ശേഷിയുമായി വരും.\nറിപ്പോർട്ടുകൾ പ്രകാരം, എം 11 സ്മാർട്ട്‌ഫോണിന് 30 എക്സ് സൂം വരെ പിന്തുണ ലഭിക്കും. ഇതുകൂടാതെ ഫോണിന്റെ മറ്റ് വിവരങ്ങൾ ഇതുവരെ വെളിപ്പെടുത്തിയിട്ടില്ല. അതേസമയം, മി 11 പ്രോ സ്മാർട്ട്‌ഫോണിന് ട്രിപ്പിൾ റിയർ ക്യാമറ സജ്ജീകരണമോ ക്വാഡ് ക്യാമറ സജ്ജീകരണമോ സ്ഥിരീകരിച്ചിട്ടില്ല. പ്രധാന ക്യാമറ ലെൻസ് 50 മെഗാപിക്സലിൽ ചിത്രീകരിക്കാനുള്ള കഴിവ് നൽകുന്ന4ഇൻ 1 പിക്‌സൽ ബിന്നിംഗ് സാങ്കേതികവിദ്യയാണ് സ്മാർട്ട്‌ഫോണിനുള്ളതെന്ന് അടുത്തിടെ വന്ന ഒരു റിപ്പോർട്ടിൽ പറയുന്നു. ഫോണിന് 12 മെഗാപിക്സൽ അല്ലെങ്കിൽ 48 മെഗാപിക്സൽ ടെലിഫോട്ടോ ലെൻസ് നൽകാം.\nREAD OPPO K7x സമാരംഭിക്കുന്നതിന് മുമ്പ് പ്രത്യേക വിവരങ്ങൾ വെളിപ്പെടുത്തി\nറെഡ്മി കെ 30 എസ് ഉടൻ തന്നെ ഇന്ത്യയിൽ വിപണിയിലെത്തും, സവിശേഷതകൾ എന്താണെന്ന് അറിയുക\nസമാരംഭിക്കുന്നതിന് തയ്യാറായ ട്രൂ കളറിനെ Google കോൾ മാറ്റിസ്ഥാപിക്കും\nഐ‌ടി‌എൽ ഓൾ‌റ round ണ്ടർ എ 48 സ്മാർട്ട്‌ഫോൺ അവതരിപ്പിക്കും – ട്രെൻഡി സവിശേഷതകളുള്ള ഒരു സ്മാർട്ട്‌ഫോൺ ഇറ്റൽ അവതരിപ്പിക്കും ഓൾ റ round ണ്ടർ എ 48


Menopause| ആർത്തവ വിരാമത്തിലൂടെ കടന്നുപോകുന്ന സ്ത്രീകൾ മതിയായ ഉറക്കം ലഭിക്കാൻ ശ്രദ്ധിക്കേണ്ട കാര്യങ്ങൾ| how to getabetter sleep when menopause – News18 Malayalam\nസ്ത്രീകളിൽ പ്രായം കൂടുന്നതിന് അനുസരിച്ച് മെലറ്റോണിൻ ഉൽപാദനശേഷി കുറയുന്നു. ഇത് ഉറക്കക്കുറവിന് കാരണമാകുന്നു.\nആർത്തവവിരാമം (Menopause) എന്നത് ഒരു സ്ത്രീയുടെ ജീവിത കാലയളവിൽ ഉണ്ടാകുന്ന ശാരീരിക മാറ്റമാണ്. ഈ സമയം നിരവധി ഹോർമോൺ (Hormone) വ്യതിയാനങ്ങളിലൂടെ സ്ത്രീകളുടെ ശരീരം കടന്നു പോകും. ഇതിന്റെ ഫലമായി നിരവധി ശാരീരിക മാനസിക പ്രശ്നങ്ങളും സ്ത്രീകൾക്ക് അനുഭവിക്കേണ്ടി വന്നേക്കാം. ആർത്തവ വിരാമ കാലഘട്ടത്തിലൂടെ കടന്നു പോകുന്ന സ്ത്രീകൾക്ക് പൊതുവെ ഉറക്ക കുറവ് അനുഭവപ്പെടുന്നതായി ആരോഗ്യ വിദഗ്ധരടക്കം സമ്മതിക്കുന്നു.\nമെലാറ്റോണിൻ (Melatonin) എന്ന ഹോർമോൺ ആണ് ഉറക്കത്തെ സഹായിക്കുന്നത്. എന്നാൽ സ്ത്രീകളിൽ പ്രായം കൂടുന്നതിന് അനുസരിച്ച് മെലറ്റോണിൻ ഉൽപാദനശേഷി കുറയുന്നു. ഇത് ഉറക്കക്കുറവിന് കാരണമാകുന്നു. ഉറക്കം നഷ്ടപ്പെടുന്നത് നമ്മുടെ ശരീരത്തിന്റെ മൊത്തത്തിലുള്ള ആരോഗ്യത്തെ പ്രതികൂലമായി ബാധിക്കും.\nമാനസിക പ്രശ്നങ്ങൾ മുതൽ പൊണ്ണത്തടി, ഹൃദ്രോഗം, പ്രമേഹം, ഉയർന്ന രക്തസമ്മർദ്ദം എന്നിവയുൾപ്പെടെയുള്ള ഗുരുതരമായ രോഗാവസ്ഥകൾക്ക് വരെ ഉറക്കകുറവ് കാരണമാകുന്നു.\nസ്ലീപ്പ് ടെക് സ്ഥാപനമായ സിംബയിലെ റെസിഡന്റ് എക്‌സ്‌പേർട്ടും പ്രമുഖ മനഃശാസ്ത്രജ്ഞയുമായ ഹോപ്പ് ബാസ്റ്റിൻ ആർത്തവ വിരാമത്തിലൂടെ കടന്നു പോകുന്ന സ്ത്രീകൾക്ക് മതിയായ ഉറക്കം ലഭിക്കാൻ ചെയ്യേണ്ട ചില പൊടിക്കൈകളെക്കുറിച്ച് ഫീമെയിലുമായി പങ്കിട്ട വിവരങ്ങൾ പരിശോധിക്കാം.\nനല്ല തണുപ്പുള്ള കിടപ്പുമുറി ഉറങ്ങാനായി സജ്ജീകരിക്കുക എന്നത് വളരെ പ്രധാനമാണ്. നല്ല ഉറക്കത്തിന് ഏറ്റവും അനുയോജ്യമായ താപനില 16-18 ഡിഗ്രി സെന്റിഗ്രേഡ് ആണ്. രാത്രിയിൽ മുറിയുടെ ജനാല തുറന്നിടുന്നതും മുറിയിൽ തണുപ്പ് നിലനിർത്താൻ സഹായിക്കും.\nഐസ് വാട്ടർ ഹിപ്നോട്ടിക് പരിശീലനം\nനിങ്ങളുടെ മനസ്സിന് ഒരു കാര്യം വിശ്വസിക്കാൻ കഴിയുമെങ്കിൽ നിങ്ങളുടെ ശരീരത്തിനും അത് സാധിക്കും. ശരീരത്തെ തണുപ്പിക്കാൻ ഐസ്-വാട്ടർ സെൽഫ് ഹിപ്നോട്ടിക് പരിശീലനം പരീക്ഷിക്കുക. ഇത് ആദ്യമായി ചെയ്യുന്നവർ ഒരു പാത്രം ഐസ് അല്ലെങ്കിൽ തണുത്ത വെള്ളം എടുത്ത് നിങ്ങളുടെ കൈ അതിൽ മുക്കി വയ്ക്കുക. ദീർഘമായി ശ്വാസം എടുത്ത് സ്വയം 10 മുതൽ 1 വരെ എണ്ണുക. തുടർന്ന്, നിങ്ങളുടെ കൈകളിലെ തണുപ്പ് മുകളിലേക്കും ശരീരത്തിലുടനീളവും സഞ്ചരിക്കുന്നതായി മനസ്സിൽ സങ്കൽപ്പിക്കുക. നിങ്ങൾ ഈ പരിശീലനത്തിൽ വൈദഗ്ദ്ധ്യം നേടിയാൽ, തണുത്ത വെള്ളം ഇല്ലാതെ തന്നെ നിങ്ങൾക്ക് ഇത് ചെയ്യാൻ കഴിയും. നിങ്ങൾക്ക് ചൂട് അനുഭവപ്പെടാൻ തുടങ്ങുമ്പോഴോ ഉറങ്ങുന്നതിന് തൊട്ടു മുമ്പോ ഈ രീതി പരിശീലിക്കാവുന്നതാണ്.\nസിന്തറ്റിക് വസ്ത്രങ്ങൾ ഒഴിവാക്കുക\nപകലും രാത്രിയിലും സിന്തറ്റിക് വസ്ത്രങ്ങൾ ധരിക്കുന്നത് ഒഴിവാക്കുക. കാരണം അവ ശരീരത്തിൽ ചൂട് വർദ്ധിപ്പിക്കുകയും വിയർക്കാനും കാരണമാകും. സിൽക്ക്, കോട്ടൺ എന്നിവ ധരിക്കുന്നത് ചൂട് കുറയ്ക്കാൻ സഹായിക്കും. നിങ്ങളുടെ ശരീരത്തിന് ചൂട് തോന്നാന്ന തരത്തിലുള്ള പൈജാമകൾ ധരിക്കുക. ലിനൻ, സിൽക്ക്, കോട്ടൺ എന്നിവ ശരീരത്തിനെ തണുപ്പിക്കാൻ സഹായിക്കുന്നു.\nസോയാബീൻ അടങ്ങിയ ഭക്ഷണങ്ങൾ ഉൾപ്പെടുത്തുക\nഹോർമോൺ റീപ്ലേസ്‌മെന്റ് തെറാപ്പി (HRT) ഇപ്പോൾ വളരെ സാധാരണമായ ഒരു ചികിത്സാ രീതിയാണ്. എന്നാൽ ചില ഡോക്ടർമാർ ഹോർമോൺ മാറ്റങ്ങളുടെ പ്രാരംഭ ഘട്ടത്തിൽ ഇത് നിർദ്ദേശിക്കുന്നില്ല.\nAlso Read-<strongനിങ്ങൾക്ക് ഈ ലക്ഷണങ്ങളുണ്ടോ? എങ്കിൽ സൂക്ഷിക്കുക, അയഡിന്റെ കുറവാകാം കാരണം\nനിങ്ങളുടെ ഭക്ഷണക്രമത്തിൽ ചില മാറ്റങ്ങൾ വരുത്തുന്നതും സഹായകമാകും. ഫ്ളാക്സ് സീഡ്, ഡ്രൈ ഫ്രൂട്ട്സ് തുടങ്ങിയ ഭക്ഷണങ്ങളിൽ ഫൈറ്റോ ഈസ്ട്രജൻ അടങ്ങിയിട്ടുണ്ട്. ഈസ്ട്രജന്റെയും പ്രൊജസ്റ്ററോണിന്റെയും ഉത്പാദനം വർദ്ധിപ്പിക്കാൻ ഇത് സഹായിക്കും. ശരീര താപനില നിയന്ത്രിക്കാനും ഇത് സഹായിക്കും.\nശരീരത്തിൽ തണുപ്പ് നിലനിർത്താൻ സോയാബീൻ അടങ്ങിയ ഭക്ഷണങ്ങൾ കഴിക്കാൻ ശ്രദ്ധിക്കുക. ഉറങ്ങുന്നതിനു മുമ്പ് ശരീരത്തിന്റെ ചൂട് കൂടാൻ കാരണമാകുന്ന ഭക്ഷണപാനീയങ്ങൾ ഒഴിവാക്കുക. അതിൽ കാപ്പി, ചായ, സുഗന്ധവ്യഞ്ജനങ്ങൾ എന്നിവ ഉൾപ്പെടുന്നു.\nആർത്തവ വിരാമ ലക്ഷണങ്ങൾ കൈകാര്യം ചെയ്യുന്നനിന് കോഗ്നിറ്റീവ് ബിഹേവിയറൽ തെറാപ്പി വളരെ ഫലപ്രദമാണെന്ന് ഗവേഷണങ്ങൾ വ്യക്തമാക്കുന്നു. ജീവിത ശൈലീ മാറ്റങ്ങളെയും ഉറക്കമില്ലായ്മയെയും നേരിടാൻ ഇത് സഹായിക്കും.4മുതൽ 8 ആഴ്ചത്തെ കോഴ്‌സാണിത്.\nനല്ല ഉറക്കം കിട്ടാൻ ഏറ്റവും പ്രധാനപ്പെട്ട ഒരു കാര്യമാണ് വ്യായാമം. ആർത്തവ വിരാമത്തിന്റെ മറ്റൊരു ലക്ഷണമാണ് ഹൃദയമിടിപ്പിലെ ഏറ്റക്കുറച്ചിലുകൾ. ശരിയായ ഉറക്കം കിട്ടാൻ ഹൃദയമിടിപ്പും നിർണായകമാണ്. ശരിയായ ഉറക്കത്തിനായി വ്യായാമം ചെയ്യേണ്ട സമയത്തെക്കുറിച്ചും ചില ചർച്ചകൾ നടക്കുന്നുണ്ട്. എന്നാൽ വ്യത്യസ്ത സമയങ്ങളിൽ വ്യായാമം ചെയ്യുന്നതിന്റെ വ്യത്യസ്ത ഗുണങ്ങൾ ഗവേഷകർ പരിശോധിച്ച് വരികയാണ്. ഉറങ്ങുന്നതിന് കുറഞ്ഞത് ഒന്നര മണിക്കൂർ മുമ്പെങ്കിലും വ്യായാമം ചെയ്യുന്നത് നല്ലതാണെന്നാണ് ചില വിദഗ്ധരുടെ അഭിപ്രായം. എൻഡോർഫിൻ അളവും ശരീര താപനിലയും കുറയ്ക്കാൻ ഇത് സഹായിക്കും.\nഎന്താണ് ആർത്തവ വിരാമം?\nആർത്തവവിരാമം സംഭവിക്കുന്നത് വഴി ഒരു സ്ത്രീക്ക് സ്വാഭാവികമായി ഗർഭിണിയാകാൻ കഴിയാതെ വരും. 45 നും 55 നും ഇടയിൽ പ്രായമുള്ള സ്ത്രീകളിലാണ് സാധാരണ ആർത്തവ വിരാമം സംഭവിക്കുന്നത്. എന്നാൽ 100 സ്ത്രീകളിൽ ഒരാൾക്ക് വീതം 40 വയസ്സിന് മുമ്പ് ആർത്തവവിരാമം അനുഭവപ്പെടാം. രാത്രി കാലങ്ങളിലെ വിയർപ്പ്, ലൈംഗികാസക്തി കുറയുക, യോനിയിലെ വരൾച്ച, മുഖത്തെ രോമങ്ങളുടെ വർദ്ധനവ്, ഉറങ്ങാൻ ബുദ്ധിമുട്ട് അനുഭവപ്പെടുക എന്നിവ പോലുള്ള പല ലക്ഷണങ്ങളും ആർത്തവ വിരാമത്തോട് അനുബന്ധിച്ച് സ്ത്രീകൾക്ക് അനുഭവപ്പെട്ടേക്കാം. ഏത് പ്രായത്തിലും നേരത്തെയുള്ള ആർത്തവവിരാമം സംഭവിക്കാം. മിക്ക കേസുകളിലും ഇതിന് വ്യക്തമായ കാരണമില്ല.\nമധ്യവയസ്‌കരായ സ്ത്രീകൾക്ക് ആർത്തവ വിരാമം വൈകിപ്പിക്കാനും യുവത്വം നിലനിർത്താനും ചില ഗവേഷകർ അടുത്തിടെ ചില പുതുവഴി കണ്ടെത്തിയിരുന്നു. പതിവായി സെക്‌സിലേർപ്പെടുന്നത് ആർത്തവ വിരാമം വൈകിപ്പിക്കുമെന്നാണ് കണ്ടെത്തൽ. റോയൽ സൊസൈറ്റി ഓപ്പൺ സയൻസ് ജേണലിൽ പ്രസിദ്ധീകരിച്ച ഗവേഷണ പഠനത്തിലാണ് ഇക്കാര്യം പറയുന്നത്. ഒരേ പ്രായ വിഭാഗത്തിലുള്ള മധ്യവയസ്‌ക്കരായ സ്ത്രീകളിലാണ് സംഘം പഠനം നടത്തിയത്.\nഇവരിൽ പതിവായി ലൈംഗിക ബന്ധത്തിലേർപ്പെടുന്നവരിൽ ആർത്തവ വിരാമം വൈകി മാത്രമാണ് സംഭവിക്കുന്നതെന്ന് കണ്ടെത്തി. മാസത്തിൽ ഒരു തവണ മാത്രം സെക്‌സിലേർപ്പെടുന്ന സ്ത്രീകളെ അപേക്ഷിച്ച് ആഴ്ചയിൽ ഒരിക്കലെങ്കിലും ലൈംഗിക ബന്ധത്തിലേർപ്പെടുന്ന സ്ത്രീകളിൽ ആർത്തവ വിരാമത്തിനുള്ള സാധ്യത 28 ശതമാനം കുറവാണെന്നും ഗവേഷകർ പറയുന്നു.\nമധ്യവയസ്സിനോട് അടുക്കുന്ന ഒരു സ്ത്രീ സെക്‌സിലേർപ്പെടുന്നത് കുറയ്ക്കുകയോ അല്ലെങ്കിൽ സെക്‌സ് ഒഴിവാക്കുകയോ ചെയ്യുന്നതോടെ ശരീരം ഗർഭധാരണത്തിന്റെ ശാരീരിക സൂചനകൾ സ്വീകരിക്കാതാകുന്നത് ആർത്തവ വിരാമം വേഗത്തിലാക്കാൻ കാരണമാകുന്നുവെന്ന് യുണിവേഴ്‌സിറ്റി കോളജ് ലണ്ടനിലെ ശാസ്ത്രജ്ഞരായ മെഗാൻ അർനോറ്റ്, റൂത്ത് മെയ്‌സ് എന്നിവർ ചേർന്നെഴുതിയ പഠനത്തിൽ പറയുന്നു.\nFirst published: October 28, 2021, 15:33 IST


ചക്രങ്ങൾ മാറ്റുന്നതിന്റെ പ്രാധാന്യം, സമയം എപ്പോഴാണ്? | സ്റ്റൈലിഷ് പുരുഷന്മാർ\nനിങ്ങളുടെ കാറിന്റെ ചക്രങ്ങൾ എപ്പോഴാണ് മാറ്റേണ്ടത്?\nപാക്കോ മരിയ ഗാർസിയ | | യന്തവാഹനം\nനിങ്ങളുടെ വാഹനത്തിനൊപ്പം സുരക്ഷയെ ചുറ്റിപ്പറ്റിയുള്ള എല്ലാറ്റിന്റെയും അടിസ്ഥാന ഭാഗം ചക്രങ്ങളുടെ അവസ്ഥ. അത് പ്രധാനമാണ് കാലാകാലങ്ങളിൽ ചക്രത്തിന്റെ ശരിയായ പ്രവർത്തനം പരിശോധിക്കുന്നുനീ എന്ത് ചെയ്യുന്നു മാനേജുമെന്റ് അവലോകനങ്ങൾ, ബ്രേക്കുകൾ, സ്ഥിരത മുതലായവ.\nനിങ്ങൾക്കും വാഹനത്തിൽ താമസിക്കുന്നവർക്കും ആവശ്യമായ അറ്റകുറ്റപ്പണികൾക്കൊപ്പം സുരക്ഷ നേടുന്നതിന് പുറമേ നിങ്ങൾ കാറിന്റെ ദൈർഘ്യം വർദ്ധിപ്പിക്കും.\n1 ചക്രങ്ങളുടെ കാലാവധി\n2 നിങ്ങൾ സ്വിച്ച് ചെയ്യേണ്ട ചില സൂചനകൾ\nസ്റ്റാൻഡേർഡ് പാറ്റേണുകൾ സ്ഥാപിക്കാൻ കഴിയില്ല. ചക്രങ്ങളുടെ ആയുസ്സ് പല ഘടകങ്ങളെ ആശ്രയിച്ചിരിക്കും. സഞ്ചരിച്ച മൊത്തം കിലോമീറ്ററുകളുടെ എണ്ണം ഡാറ്റയായിരിക്കാം, പക്ഷേ ഇത് കൃത്യമായ ഒരു റഫറൻസല്ല. ഒരേ കിലോമീറ്ററുകൾ കൂടുതലോ കുറവോ ചക്രങ്ങളിൽ ധരിക്കാം.\nഅതിൽ ചക്രങ്ങളുടെ കാലാവധിയെ പരിഗണിക്കേണ്ട വേരിയബിളുകൾകാറിന്റെ തരം, ബ്രാൻഡ് അല്ലെങ്കിൽ നിർമ്മാതാവ്, പാരിസ്ഥിതിക ഘടകങ്ങൾ, ഈർപ്പം, താപനില, അത് പതിവായി ഓടിക്കുന്ന റൂട്ടുകൾ അല്ലെങ്കിൽ റോഡുകൾ തുടങ്ങിയവയുണ്ട്.\nനിങ്ങൾ സ്വിച്ച് ചെയ്യേണ്ട ചില സൂചനകൾ\nടയറുകളിലെ മുറിവുകൾ വസ്ത്രധാരണത്തെ ത്വരിതപ്പെടുത്തുന്നുകൂടാതെ, അവ സമഗ്ര സുരക്ഷയ്‌ക്കായി ചില അപകടസാധ്യതകളെ സൂചിപ്പിക്കുന്നു.\nഇംപാക്റ്റ്-വികൃതമായ റിമ്മുകൾ ചക്രം മാറ്റിസ്ഥാപിക്കുന്നതും ഉചിതമാക്കുന്നു. രൂപഭേദം ചെറുതാണെങ്കിലും ചക്രം മാറ്റേണ്ടത് ആവശ്യമാണ്.\nവേഗത കുറഞ്ഞതും ബ്രേക്കിംഗ്. വാഹനം ബ്രേക്ക് ചെയ്യാൻ കൂടുതൽ സമയമെടുക്കുന്നുവെന്ന് നിങ്ങൾ ഡ്രൈവിംഗ് ശ്രദ്ധയിൽപ്പെട്ടാൽ, ടയറുകൾ കേടായതിന്റെ സൂചനയായിരിക്കാം ഇത്.\nസ്വാഭാവിക വസ്ത്രം. വരമ്പുകളിൽ കുരുക്കുകളോ പോറലുകളോ ഇല്ലായിരിക്കാം, പക്ഷേ തുടർച്ചയായ ഉപയോഗത്തിൽ നിന്നും സ്വാഭാവിക വസ്ത്രങ്ങൾ ഉണ്ട്. ടയറും റിം സ്ട്രൈപ്പുകളും മങ്ങുന്നു. അത് മാറ്റത്തിന്റെ നിമിഷമാണ്.\nചക്രങ്ങൾ മാറ്റാൻ ഏറ്റവും കൂടുതൽ ഉപയോഗിക്കുന്ന പാരാമീറ്ററാണ് ട്രെ വെയർ ഇൻഡിക്കേറ്റർ. ടയറിന്റെ റബ്ബർ തീർന്നുപോകുമ്പോൾ, പലായനം ചെയ്യുന്ന ചാനലുകൾ (ചക്രത്തിന്റെ "ലഗുകൾ") ചെറുതായിത്തീരുന്നു. അവർ ചവിട്ടിനടുത്തെത്തുമ്പോൾ, ചക്രങ്ങൾ മാറ്റേണ്ടത് ആവശ്യമാണ്.\nടയറുകളുടെ പ്രായം. റബ്ബറും അതിന്റെ മാറ്റങ്ങളും കണക്കിലെടുക്കാതെ, ടയറിനും പ്രായപരിധി ഉണ്ട്, ഇത് പത്തുവർഷമായി കണക്കാക്കുന്നു.\nഇമേജ് ഉറവിടങ്ങൾ: ബ്ലോഗ് കൺ‌ഫർ‌ട്ടോട്ടോ / ബ്ലോഗ് കൺ‌ഫർ‌ട്ടോട്ടോ\nലേഖനത്തിലേക്കുള്ള പൂർണ്ണ പാത: സ്റ്റൈലിഷ് പുരുഷന്മാർ » ജീവിതശൈലി » യന്തവാഹനം » നിങ്ങളുടെ കാറിന്റെ ചക്രങ്ങൾ എപ്പോഴാണ് മാറ്റേണ്ടത്?\nവീഴ്ച / ശീതകാലം ചർമ്മത്തെ വരണ്ടതും ഇറുകിയതുമായി എങ്ങനെ തടയാം\nഈ വീഴ്ചയ്ക്കായി ഏഴ് സ്റ്റൈലിഷ് ഗ്രേ പീസുകൾ


ECO Paints malappuram in Malappuram; ECO Paints malappuram\nECO Paints malappuram\nECO Paints malappuram ECO Paints malappuram\nBoss @ Banglore\nJci 2017 logo\nGKSF active participation\n2016 എനിക്കും കുടുംബത്തിനും ഞങ്ങളുടെ ജീവനക്കാർക്കും ഒരു മികച്ച വർഷമായിരുന്നു.\nതാങ്കൾ നൽകിയ പിന്തുണയും സ്നേഹവും ഞങ്ങൾക്ക് വളരെ വിലയേറിയതാണ്.\nതുടര്‍ന്നും നിങ്ങളുടെ പ്രാർഥനയും പിന്തുണയും സ്നേഹവും ഉണ്ടാവണമെന്ന് ആഗ്രഹിക്കുന്നു.\n2017 ഉം തുടർന്നുള്ള വർഷങ്ങളും\nഎല്ലാവർക്കും എന്റെ ഹൃദയം നിറഞ്ഞ ക്രിസ്മസ് ആശംസകൾ.\nഇക്കോ പെയിന്റ്സ്. മലപ്പുറം.\nഇത്രേം ഇന്നൊവേറ്റീവ് ആയ ഒരു കാര്യം ഇത്ര സിമ്പിൾ ആയി പറയുന്നത് ഞാൻ കണ്ടിട്ടില്ല 😀\nഒരിക്കൽ ഒരു കടയിൽ ...\n"ജോസേട്ടാ നല്ലതു നോക്കി ഒരു കിലോ ആപ്പിളിങ്ങെടുത്തോ\nഹാ ഇതാര് !!!!!!! എടാ ചെക്കാ നീയെപ്പോ വന്നു?\nഞാൻ വരുന്ന വഴിയാ... രണ്ടു ദിവസം കഴിയുമ്പോ പോവും. ഷിമ്മികൂടു വേണ്ട. ഞാൻ ബാഗിൽ ഇട്ടോളാം. വെറുതെ ഒരു പ്ലാസ്റ്റിക് കൂട് കൂടി എന്തിനാ ...\nചേട്ടാ 2000 ന്റെ നോട്ടാ ഇരിക്കുന്നെ.. നാലു മണിക്കൂർ ക്യൂ നിന്നു കിട്ടിയതാ.\nഅല്ലേ, വേണ്ട, ജോസേട്ടാ ഞാൻ ചെക്ക് തരട്ടെ...? 115 രൂപേടെ?\nപൊക്കോണം, എന്നേക്കൊണ്ടൊന്നും പറയിക്കല്ല്. മനുഷ്യനിവിടെ നെലത്തു നിക്കാൻ പറ്റുന്നില്ല, അന്നേരവാ അവന്റെ #$@*^£¥€¥ ചെക്ക് !\nഎന്റെ ജോസേട്ടാ, നിങ്ങളിങ്ങനെ പഴഞ്ചനായല്ലോ: കഴിഞ്ഞ തവണ വന്നപ്പോ ഞാൻ പറഞ്ഞതല്ലേ, EDC മെഷീൻ വാങ്ങി വെയ്ക്കാൻ ? അതാവുമ്പോ കാർഡ് സ്വൈപ് ചെയ്യാമല്ലോ: എപ്പടി? ഇപ്പോ എന്തായി?\nഎടാ #@₹& #@ $# അവന്റെയൊരു കാർഡ്: എടാ പട്ടണപ്പരിഷ്കാരീ, പൊട്ടൻ കൊണാപ്പാ .. നീയിതൊക്കെയങ്ങ് നിന്റെ ഗുജറാത്തിൽ ചെന്നു പറഞ്ഞാ മതി. നീ ആ മറ്റേ ഏതാണ്ട് ബുക്കേൽ ഏതാണ്ട് ഭയങ്കര എഴുത്താണെന്ന് പിള്ളേര് പറഞ്ഞു. നിന്നോട് രണ്ടെണ്ണം പറയണം എന്ന് അന്നു തൊട്ടേ ഞാൻ കരുതിയിരിക്കുവാ...\nഎന്നതാ അത്? ഓ ഡിജിറ്റൽ മണി, നെനക്കറിയാവോ എഴുത്തും വായനേം അറിയാത്ത, വെറും പാവങ്ങളായ ഞങ്ങൾക്ക് നെറ്റ് ട്രാൻസ്ഫറും, ഇന്റർനെറ്റും, കാർഡും ഒന്നും അറിയില്ല, ഇനിയൊട്ടു പഠിക്കാനും വയ്യ. നീയൊക്കെ താഴോട്ടിറങ്ങി വാടാ....\nഎന്റെ പൊന്നു ചേട്ടാ തല്ലണ്ട, ഞാൻ നന്നായിക്കോളാം . കാശ് ഒണ്ടാകുമ്പോ തരാം. പോണേ,\nഅല്ല, ജോസേട്ടാ, ആ ഏഴാമത്തെ ക്ലിപ്പു കിട്ടിയാരുന്നോ?\nഇല്ല, ഇല്ല, അതെറങ്ങിയോ?\nപിന്നേ, ഞാൻ കണ്ടു. സൂപ്പർ\nഹാ, ഒണ്ട് വേണോ?\nതാടാ, കാണാനൊന്നുമല്ല. ചുമ്മ, എന്താണെന്നറിയാമല്ലോ\nഎനിക്ക് വാട്സാപ്പുണ്ടെടാ :\nആഹാ സ്മാർട് ഫോണൊക്കെ വാങ്ങിയോ?, കൊച്ചു കളളൻ, എവിടെ എവിടെ കാട്ടിക്കേ,\nഇതാകുമ്പോ വെറുതേയിരിക്കുമ്പോ, ഓരോ ടൈം പാസ് , (ജോസേട്ടൻ കുണുങ്ങുന്നു)\nഓഹോ, വാട്സാപ്പുണ്ട്, ഫെയ്സ് ബുക്കുണ്ട് ...\nആട്ടെ, ഏതു ബാങ്കിലാ ജോസേട്ടന് അക്കൗണ്ട്?\nഎന്നിട്ട് ബാങ്കിന്റെ UPI ആപ്പ് എന്തേ ഫോണിൽ ഇടാത്തേ?\nUPI ആപ്പോ ? അതെന്തു കുന്തമാണെടാ ?\nഎന്റെ ജോസേട്ടാ നമ്മളീ വാട്സാപ്പിക്കോടെ video അയക്കുന്ന പോലെ ബാങ്കിൽ നിന്ന് പൈസ അയയ്ക്കാനുള്ള മാർഗമാണ് യു പി ഐ. അഥവാ Unified Payment Interface. ഇതൊരു ഓപ്പൺ സോഴ്സ് പ്ലാറ്റ് ഫോമാണ്. എന്നു വെച്ചാ സൗജന്യമാണ്, കുത്തകയല്ല എന്ന് ചുരുക്കം.\nവാട്സാപ്പ് ചെയ്യും പോലെ കാശയക്കാമെന്നോ? നീയെന്നതാ ചെക്കാ ഈ പറയുന്നേ?\nജോസേട്ടൻ ആ ഫോണിങ്ങു തന്നേ, ഞാൻ ആപ് ഡൗൺലോഡ് ചെയ്യട്ടേ. ഈ ഫോണിലെ മൊബൈൽ നമ്പർ തന്നെയല്ലേ ബാങ്കിൽ കൊടുത്തിരിക്കുന്നത്?\nദേ ഡൗൺ ലോഡ് കഴിഞ്ഞു. BSNL ന് ഇത്ര സ്പീഡോ ? ഇപ്പോ ഫോണിൽ ഒരു OT P വരും. ഇനി അക്കൗണ്ട് രജിസ്റ്റർ ചെയ്യാം. അതിന് വെറും 30 സെക്കന്റ് മതി .\nഇനി അക്കൗണ്ടിന് പേര് കൊടുക്കണം\nഅതേ, അതാവുമ്പോ അക്കൗണ്ട് നമ്പറോ, IFSC കോഡോ ഒന്നും ഓർത്തിരിക്കണ്ട. പേരു മാത്രം. ഈ ഇ-മെയിൽ ഐഡി പോലെ.\nദേ jose@xyz എന്ന് പേരിട്ടു കെട്ടോ. ഇനി ഒരു നാലക്ക പിൻ വേണം, രഹസ്യകോഡ്.. ഇതാർക്കും പറഞ്ഞു കൊടുക്കരുത്. കേട്ടോ . ജോസേട്ടൻ തന്നെ പിൻ അടിക്ക്. എന്നെ കാണിക്കരുത്.\nദേ, കണ്ടോ ജോസേട്ടന്റ xyz ബാങ്ക് ജോസേട്ടന്റെ കൈയിൽ. ഇതിൽ നിന്നും ആർക്കു വേണമെങ്കിലും തുണ്ടു പോലെ പൈസ കൊടുക്കുവേം ചെയ്യാം മേടിക്കുവേം ചെയ്യാം, NEFT പോലെ രണ്ടു മണിക്കൂർ കാത്തിരിക്കണ്ട. ഏതു മുതു പാതിരായ്ക്കും കാശയയ്ക്കാം, കാശു ചോദിക്കാം. കാശു മേടിക്കാം.\nഇതിനൊക്കെ ഒത്തിരി കാശാവില്ലേ?\nഎവടെ? ഒരു ട്രാൻസാക്ഷന് വെറും 45 പൈസ. 50 രൂപ മുതൽ ഒരു ലക്ഷം രുപ വരെ ഒരു ദിവസം അയക്കാം. ഉപയോഗം കൂടുമ്പോ ട്രാൻസാക്ഷൻ ചാർജ് ഇനിയും കുറയും.\nഇതിപ്പോ എനിക്ക് xyz ബാങ്കിന്റെ അക്കൗണ്ട് ഉണ്ടായിട്ടല്ലേ? ഇല്ലെങ്കിലോ? വേറെ ബാങ്കിലാണേലോ\nജോസേട്ടാ, SBI, HDFC, ICICI അടക്കം 29 ബാങ്കുകൾ UPl യിലേക്ക് മാറിക്കഴിഞ്ഞു. ബാക്കിയുള്ളവ ഒന്നോ രണ്ടോ മാസത്തിനുള്ളിൽ മാറും. ഇതിന്റെ മറ്റൊരു ഗുണം എന്തെന്നു വച്ചാൽ, നമുക്ക് ഏതു ബാങ്കിന്റെ ആപ്പും ഉപയോഗിക്കാം എന്നതാണ്. അക്കൗണ്ട് ഉള്ള ബാങ്കിന്റെ തന്നെ വേണമെന്നില്ല. നമുക്ക് എത്ര അക്കൗണ്ടുകൾ വേണമെങ്കിലും ഒരാപ്പിൽ രജിസ്റ്റർ ചെയ്യാം.\nഎന്നൊക്കെ. ഏതിൽ നിന്നും ഏതിലേക്കും പണമയയ്ക്കാം. അനായാസം. ഇതിനെ ഇംഗ്ളീഷിൽ bank agnostic എന്നു പറയും.\nഅതേ, ഇന്നാ നിങ്ങടെ 115 പിടിച്ചോ\nമെസേജ് വന്നില്ലേ ജോസേട്ടാ...\nഇനി എല്ലാവരോടും ഈ ഐഡിയിലേക്ക് പണമയക്കാൻ പറഞ്ഞാൽ മതി. രാജ്യത്തിനകത്തു നിന്നും പുറത്തു നിന്നും. ഇനി ലുലു മാളിൽ ഷോപ്പിംഗിനു പോവുമ്പോൾ QR കോഡ് സ്ക്യാൻ ചെയ്തും, വീട്ടിൽ സാധനങ്ങൾ ഡെലിവറി ചെയ്യുമ്പോളുമെല്ലാം പണം കൊടുക്കാൻ ഈ ഫോൺ മതി. കാർഡ് വേണ്ട, എ ടി എം വേണ്ട, ചില്ലറ വേണ്ട. പിടി കിട്ടിയോ\nദേ, പിന്നെ വല്ലപ്പോഴും വായ്പ തരണേ, jinu@ abc യിലേക്കിട്ടാൽ മതി.\nശരി കാണാം ജോസേട്ടാ ''\nശരിടാ കൊച്ചേ, നീ വന്ന കാരണം അത്രയും പ്രയോജനമുണ്ടായി.\nജോസേട്ടാ, നമുക്കുള്ള അതി ബുദ്ധിയുപയോഗിച്ച് വലിയ ഗവേഷണം നടത്തി ചുറ്റുപാടും കണ്ടതിനും പിടിച്ചതിനുമെല്ലാം കുറ്റം കണ്ടു പിടിക്കുന്നവനല്ല സമൂഹത്തിനു ഗുണം ചെയ്യുന്നവൻ. ആ സമയം കൊണ്ട് മറ്റുള്ളവർക്കും അവനവന്നും പ്രയോജനം കിട്ടുന്ന എന്തേലും ചെറിയ പരിഹാരങ്ങൾ കണ്ടെത്തുവരെയാണ് നമുക്ക് വേണ്ടത്. രാഷ്ട്രീയക്കാർ മാറി മാറി വരും നമുക്കിവിടെ ജീവിക്കണ്ടേ?\n** ഇന്ത്യയിൽ ഇപ്പോൾ ഏകദേശം 220 മില്യൻ സ്മാർട് ഫോൺ ഉപഭോക്താക്കളുണ്ട്. 2020 ഓടെ അത് ഇരട്ടിയാവുമെന്ന് കരുതുന്നു.\n**നിലവിൽ 80 % ആണ് നമ്മുടെ കറൻസി ഇടപാടുകൾ . നാം ഒരുമിച്ച് ശ്രമിച്ചാൽ 2020 ഓടെ നമുക്ക് അത് 25 %-30 % ആയി കുറയ്ക്കാനാവും\n** ഇന്ത്യയെ സർക്കാരും പ്രൈവറ്റ് കമ്പനികളും ചേർന്ന് വലിയൊരു ഫൈബർ ഒപ്റ്റിക്കൽ ശൃംഖലാക്കി മാറ്റിക്കഴിഞ്ഞു.\n** ജൻ ധൻ യോജന വഴി 250 മില്യൺ പുതിയ ബാങ്ക് അക്കൗണ്ടുകൾ കൂടി തുറന്നിരിക്കുന്നു.\n**UPI പരമ്പരാഗത ഇന്ത്യൻ ബാങ്കിങ്ക് ട്രാൻസാക്ഷൻ രീതികളെ തൂത്തെറിയാൻ കെൽപുള്ള എന്നാൽ അതീവ സുരക്ഷയുള്ളതും ഏവർക്കും അനായാസേന ഉപയോഗിക്കാവുന്നതുമായ ഓപ്പൺ സോഴ്സ് സാങ്കേതിക വിദ്യയാണ്. ( ബാങ്കിന്റെ വാട്സപ്പ് എന്നാണ് ഇത് അറിയപ്പെടുന്നതു തന്നെ )\n** ഇന്ത്യയിൽ ഇൻഫ്രാസ്ട്രക്ചർ റെഡിയാണ്. തയ്യാറല്ലാത്തത് നമ്മുടെ മനസാണ്. മാറേണ്ടത് നമ്മുടെ കാഴ്ചപ്പാടുകളാണ്.\n** ഇതിനെക്കുറിച്ചൊന്നും കേട്ടു കൂടിയില്ലാത്ത അറിയില്ലാത്ത ഒരു പാടാളുകൾ നമുക്കു ചുറ്റുമുണ്ട്. അവരിലൊരാൾക്ക് അക്ഷര സാക്ഷരത പകർന്നു കൊടുത്തതുപോലെ, സാമ്പത്തിക സാക്ഷരതയും നമുക്കു പകർന്നു കൊടുക്കാം. ബാങ്ക് അക്കൗണ്ടില്ലാത്ത ആരെങ്കിലും നമുക്കു ചുറ്റുമുണ്ടെങ്കിൽ അവരേക്കൂടി നമുക്ക് അക്കൗണ്ട് എടുക്കാൻ സഹായിക്കാം.\nUPI - isawonderful innovation by the NPCI (National Payment Corporation of India)\n5 Best cashless payment options in india – Go Cashless In India ::\nIt’s not your business partner...\nIt’s not your impossible customers...\nIt’s not your suppliers...\nIt’s not your spouse (my favourite)...\nIt’s not the government...\nIt’s also not the economy...\nBut we are all afraid to face up to this reality (myself included).\nAsabusiness owner, you obsess over the details of running your business.\nFiguring out online marketing.\nYou can find people to teach you these.


പ്രപഞ്ചം ദൈവത്തിന്റെ കൈവേല – മിക്കിയോ കാകു | Catholic Church News Malayalam\nHome News പ്രപഞ്ചം ദൈവത്തിന്റെ കൈവേല – മിക്കിയോ കാകു\nപ്രപഞ്ചം ദൈവത്തിന്റെ കൈവേല – മിക്കിയോ കാകു\nന്യൂയോര്‍ക്ക്: പ്രപഞ്ചം ദൈവത്താല് സ്ഥാപിതമായതാണ് എന്ന സത്യം ലോകത്തോട് പ്രഘോഷിക്കുകയാണ് അമേരിക്കയിലെ പ്രശസ്ത ഊര്‍ജതന്ത്രജ്ഞനായ മിക്കിയോ കാകു. ന്യൂയോര്‍ക്കിലെ പ്രശസ്തമായ സിറ്റി കോളജിലെ പ്രൊഫസറാണ് ഇദ്ദേഹം. ടാക്കിയോണ്‍സ് എന്ന പ്രത്യേക പദാര്‍ത്ഥത്തെ സംബന്ധിച്ചുള്ള പഠനങ്ങളെ അടിസ്ഥാനപ്പെടുത്തിയാണ്, പ്രപഞ്ചത്തെ സൃഷ്ടിച്ചത് വിവേകവും ബുദ്ധിയുമുള്ള ദൈവിക ശക്തിയാണെന്ന് കാകു വെളിപ്പെടുത്തുന്നത്.\nശൂന്യമായ അവസ്ഥയില് കാണപ്പെടുന്നതും തമ്മില് പറ്റിചേരാത്തതുമായ പദാര്‍ത്ഥമാണ് ടാക്കിയോണ്‍സ്. ഇവ പ്രപഞ്ചത്തില് ഉണ്ടെന്നാണ് കാകുവിന്റെ അവകാശവാദം. ഒരു പൊട്ടിത്തെറിയിലൂടെയാണ് പ്രപഞ്ചം ഉണ്ടായതെന്ന ചരിത്രകഥയെ ഖണ്ഡിച്ച്, അങ്ങനെ ഉണ്ടായതല്ല ഈ പ്രപഞ്ചമെന്ന് അദ്ദേഹം തെളിവുസഹിതം ചൂണ്ടിക്കാണിക്കുന്നു. വളരെ കൃത്യതയോടെയാണ് പ്രപഞ്ചത്തിന്റെ രൂപകല്‍പ്പന എന്നും ദൈവികശക്തി അതിനു പിന്നില് പ്രവര്‍ത്തിച്ചിട്ടുണ്ടെന്നും ഇദ്ദേഹം ഉറപ്പിച്ച് പറയുന്നു.\nഇത്തരത്തില് കൃത്യമായ പദ്ധതികളോടു കൂടി രൂപകല്‍പ്പന ചെയ്യപ്പെട്ട ഒരു പ്രപഞ്ചത്തിലാണ് നാം ജീവിക്കുന്നത്. ”ചില കാരണങ്ങളുടെയും സാധ്യതകളുടെയും അടിസ്ഥാനത്തിലാണ് പ്രപഞ്ചം ഉണ്ടായി എന്ന് ശാസ്ത്രം പറയുന്നത്. ദൈവത്തിന്റെ ബുദ്ധിയും വിവേകവുമുള്ള ഇടപെടലാണ് പ്രപഞ്ചത്തെ സൃഷ്ടിച്ചത്. ഇത് ദൈവികശക്തിയുടെ കൈവേലയാണ്.” അദ്ദേഹം വ്യക്തമാക്കുന്നു.\nഅപാരസിദ്ധികളുള്ള ഗണിതശാസ്ത്രജ്ഞനെ പോലെയാണ് ദൈവം എന്നാണ് മിക്കിയോ കാകുവിന്റെ അഭിപ്രായം. ”പ്രപഞ്ചസംഗീതമാണ് ദൈവത്തിന്റെ മനസ്സില് എപ്പോഴുമുള്ളത്. അവിടുത്തെ ശ്രദ്ധ പ്രകൃതിയുടെ പരിപാലനത്തിലാണ്.” അദ്ദേഹം കൂട്ടിച്ചേര്‍ക്കുന്നു.\nപപഞ്ചത്തിലെ സങ്കീര്‍ണ്ണമായ പ്രക്രിയകള് ദൈവത്തിന്റെ കരങ്ങളുടെ പ്രവര്‍ത്തിയാണെന്ന് 18-ാം നൂറ്റാണ്ടില് ജീവിച്ചിരുന്ന വില്യം പേലീയെന്ന ശാസ്ത്രജ്ഞനും വാദം ഉയര്‍ത്തിയിരുന്നു. കാടിനെ നിരീക്ഷിക്കുന്ന ശാസ്ത്രീയ പരീക്ഷണങ്ങളിലൂടെയാണ് അദ്ദേഹം ഈ വാദത്തെ തെളിയിക്കുവാന് ശ്രമിച്ചത്. സങ്കീര്‍ണ്ണമായ പ്രക്രിയകള് ഒന്നും കാട്ടില് തനിയെ നടക്കുന്നില്ലെന്നതായിരുന്നു വില്യം പേലീയുടെ ശാസ്ത്രീയ നിഗമനം.


കുറച്ച് സ്ഥലവും 25000 രൂപയും ഉണ്ടെങ്കില് മാസം ലക്ഷങ്ങള് സമ്പാദിക്കാം | ViralKerala.in\nHome Viral കുറച്ച് സ്ഥലവും 25000 രൂപയും ഉണ്ടെങ്കില് മാസം ലക്ഷങ്ങള് സമ്പാദിക്കാം\nകുറച്ച് സ്ഥലവും 25000 രൂപയും ഉണ്ടെങ്കില് മാസം ലക്ഷങ്ങള് സമ്പാദിക്കാം\nമീന് കൃഷി ഏറെ പ്രചാരം നേടുകയാണ് ഇന്ന് കേരളത്തില്. മീന് കൃഷിയിലൂടെ മാസം ലക്ഷങ്ങള് സമ്പാദിയ്ക്കുന്നവരും നമുക്ക് ചുറ്റും ഉണ്ട്. മീന് കൃഷിയിലേയ്ക്ക് ഇറങ്ങാന് താല്‍പര്യമുള്ളവര്‍ക്ക് ഒരു അറിവ്. പരമാവധി ഷെയര് ചെയ്ത് ആവശ്യക്കാരില് എത്തിയ്ക്കാന് ശ്രമിയ്ക്കുമല്ലോ. വീഡിയോ താഴെ കൊടുത്തിരിയ്ക്കുന്നു.\nകരയിലും വെള്ളത്തിലും നടത്തുന്ന കൃഷിരീതികളെ സംയോജിപ്പിച്ചു രണ്ടിനും ഗുണമാകുന്ന രീതിയിൽ നടത്തുന്ന ഒരു സംയോജിത കൃഷിരീതിയാണ് അക്വാപോണിക്സ്. വിദേശരാജ്യങ്ങളില് വന്‍പ്രചാരമുള്ള അക്വാപോണിക്‌സ് ജലകൃഷി കേരളത്തിലും വ്യാപിപ്പിക്കാന് സമുദ്രോത്പന്നകയറ്റുമതി വികസന അതോറിട്ടിയുടെ നേതൃത്വത്തില് പദ്ധതി തുടങ്ങി.\nഅര സെന്റ് സ്ഥലത്തും വിജയകരമായി ചെയ്യാവുന്ന നൂതനകൃഷിരീതിക്ക് പ്രചാരം നല്‍കാനുള്ള ശ്രമത്തിലാണ് കൊച്ചിയിലെ ജലകൃഷി പ്രാദേശിക കേന്ദ്രം. മണ്ണും കീടനാശിനിയും രാസവളവുമില്ലാതെയാണ് കൃഷി. ടാങ്കില് മീനുകളും അതിനു മുകളിലോ അരികിലോ പച്ചക്കറിയും അലങ്കാരസസ്യങ്ങളും എന്ന രീതിയിലാണ് കൃഷി.\nകിഴങ്ങുവര്‍ഗങ്ങളൊഴികെ മറ്റു പച്ചക്കറികളെല്ലാം ഈ രീതിയില് കൃഷി ചെയ്യാം. ടാങ്കിനു മുകളിലോ അരികില് പ്രത്യേക റാക്കുകള് സ്ഥാപിച്ചോ പച്ചക്കറി കൃഷിചെയ്യാം. സിമന്റ് ടാങ്കിലും പ്ലാസ്റ്റിക് ടാങ്കിലുമെല്ലാം ഈ രീതിയില് കൃഷിചെയ്യാം. കൃഷിയോട് താത്പര്യമുള്ള സ്വന്തമായി അധികം സ്ഥലമില്ലാത്തവര്‍ക്കും ഉപജീവനത്തിന് വഴി കണ്ടെത്താനാവും.\nഒരു കുടുംബത്തിന്റെ ആവശ്യങ്ങള്‍ക്കുള്ള പച്ചക്കറികളും പഴവര്‍ഗ്ഗങ്ങളും ഓഷധസസ്യങ്ങളും വരെ ഈ പുത്തന് സാങ്കേതിക വിദ്യ വഴി വിളയിക്കാം. സ്ഥലപരിമിതി മറികടന്ന് കൃഷിചെയ്യാന് താത്പര്യമുള്ളവര്‍ക്ക് ധൈര്യമായി പരീക്ഷിക്കാവുന്നതാണ് അക്വാപോണിക് സങ്കേതികവിദ്യ.\nവീഡിയോ കണ്ട് കൂടുതല് അറിയൂ.\nPrevious articleതന്‍റെ കല്യാണാഘോഷ വീഡിയോ പങ്കുവെച്ച് ദുബായ് രാജകുമാരി വീഡിയോ\nNext articleഅന്ന് അവള് പറഞ്ഞു നിങ്ങളെന്നെ കണ്ടാല് ഭയക്കും ഞാന് പറഞ്ഞു മനസിന്‍റെ സൗന്ദര്യത്തിലാണ് കാര്യം


തിരുവനന്തപുരത്ത് ഫോര്‍മാലിന് അടങ്ങിയ 664 കിലോ മത്സ്യം പിടിച്ചെടുത്തു\nസംസ്ഥാനത്ത് വില്‍പ്പനയ്‌ക്കെത്തുന്ന മത്സ്യങ്ങളില് വീണ്ടും ഫോര്‍മാലിന്റെ സാന്നിധ്യം കണ്ടെത്തി. തലസ്ഥാനത്തെ പ്രധാന മത്സ്യമാര്‍ക്കറ്റുകളില് തിരുവനന്തപുരം നഗരസഭാ ആരോഗ്യ വിഭാഗം നടത്തിയ പരിശോധനയില് 664 കിലോ ഫോര്‍മാലിന് അടങ്ങിയ മത്സ്യം പിടിച്ചെടുത്തു. നഗരസഭയുടെ 24 സര്‍ക്കിളുകളിലായി നടത്തിയ പരിശോധനയിലാണ് പഴകിയതും രാസവസ്തുക്കള് അടങ്ങിയതുമായ മത്സ്യം കണ്ടെത്തിയത്.\nപാളയം ശാസ്തമംഗലം ചാല മണക്കാട്, കേശവദാസപുരം എന്നിവിടങ്ങളിലെ മത്സ്യമാര്‍ക്കറ്റുകളിലാണ് നഗരസഭ ആരോഗ്യ വിഭാഗം പരിശോധന നടത്തിയത്. പരിശോധനയില് 664 കിലോ ഫോര്‍മാലിന് അടങ്ങിയ മത്സ്യം പിടിച്ചെടുത്തു. കൂടാതെ 1172 കിലോ ചീഞ്ഞ മത്സ്യവും നഗരസഭാ ആരോഗ്യവിഭാഗം പിടിച്ചെടുത്തു.\nപരിശോധനയില് ഒരിടത്തും അമോണിയയുടെ സാന്നിധ്യം കണ്ടെത്തിയില്ല. പരിശോധന തൊഴിലാളികള്‍ക്കെതിരായ നടപടിയല്ലെന്ന് മേയര് കെ ശ്രീകുമാര് പറഞ്ഞു. കൂടുതല് മേഖലകളിലേക്ക് പരിശോധന വ്യാപിപ്പിക്കുമെന്ന് നഗരസഭാ ആരോഗ്യ വിഭാഗം അറിയിച്ചു. അതിനിടെ അമ്പലമുക്കില് വഴിയോരത്ത് മത്സ്യവിപണനം നടത്തിയ തൊഴിലാളികളുടെ മത്സ്യം പിടിച്ചെടുത്തെന്നാരോപിച്ച് വഴിയോര മത്സ്യക്കച്ചവടക്കാര് നഗരസഭയില് പ്രതിഷേധിച്ചു. എന്നാല് തങ്ങള് അല്ല പൊലീസ് ആണ് ഗതാഗത പ്രശ്‌നം കാരണം അവരെ അവിടുന്ന് ഒഴിപ്പിച്ചതെന്നായിരുന്നു നഗരസഭാധികൃതരുടെ മറുപടി.\nRead more on: fish | formalin


കോവിൽ മലയിലേക്ക് പോയിട്ടുണ്ടോ? | Idukki Trip Kovilmala\nകോവിൽ മലയിലേക്ക് പോയിട്ടുണ്ടോ?\nമനോരമ ലേഖകൻ May 10, 2019 05:14 PM IST\nകോടമഞ്ഞു ചൊരിയുന്ന തണുത്ത വെളുപ്പാൻ കാലം. കാതുകളിൽ ഇരമ്പിക്കുന്ന അലാറമുഴക്കത്തിൽ കണ്ണുകൾ മെല്ലെ തുറന്നു. സമയം3മണി കഴിഞ്ഞിരിക്കുന്നു. ശരീരത്തിലേക്ക് തുളച്ചു കയറുന്ന തണുപ്പിന്റെ കാഠിന്യം വീണ്ടും എന്നെ ഉറക്കത്തിലാഴ്ത്തി.\nഅമ്പലം ഉണർത്തുന്ന ‘കൗസല്യ സുപ്രജ, എന്ന ശ്ലോകം എന്നെ വീണ്ടും വിളിച്ചുണർത്തി. സമയം അതിക്രമിച്ചിരിക്കുന്നു ‘പുലർച്ചെ തന്നെ യാത്ര ആരംഭിക്കണം’ എന്ന അമ്മയുടെ വാക്കുകൾക്ക് കൃത്യത പാലിക്കാൻ സാധിച്ചില്ല. തലേ രാത്രിയിൽ തയ്യാറാക്കി വച്ചിരുന്ന പെട്ടികളും ബാഗുക ളും കാറിൽ കയറ്റി. പുറത്ത് തണുപ്പ് വിട്ടകന്നിട്ടില്ല. സുന്ദരി യായ പൂച്ചെടികൾ മഴത്തുള്ളികളെ അടർത്തി മാറ്റി ഉമ്മറത്ത് വരിവരിയായി എഴുന്നേറ്റ് വരുന്നു ഒപ്പം കിളികളുടെ കളകളാര വവും കണ്ണുകളിലൂടെയും കാതുകളിലൂടെയും പ്രകൃതിയുടെ സൗന്ദര്യത്തിന് മാറ്റ് കൂട്ടി.\nഒട്ടും വൈകിയില്ല എന്റെ ഉറ്റ സുഹൃത്തായ ക്യാമറയും നെഞ്ചോടു അടുക്കിപിടിച്ച് ഞാൻ കാറിന്റെ സൈഡ് സീറ്റിൽ നിലയുറപ്പിച്ചു. കാറിന്റെ ഗ്ലാസ് പതിയെ താഴേയ്ക്ക് നീക്കി നയനങ്ങളിൽ ശോഭ കൂട്ടുന്ന കാഴ്ച, വെള്ളാരം കല്ലുകൾ പോലെ നിലത്തേയ്ക്കു പതിയുന്ന മഞ്ഞുതുള്ളികൾ. സൂര്യ കിരണങ്ങൾ പതിയുമ്പോൾ ഉരുകുന്ന മണിമുത്തുകൾ കാറിന്റെ വേഗതയിൽ തണുപ്പിന്റെ കാഠിന്യം കൂടി. പല തവണ കാറിന്റെ ഗ്ലാസ് അടയ്ക്കാൻ ഒരുങ്ങിയെങ്കിലും പ്രകൃതിയുടെ സൗന്ദര്യം അനുഭവിച്ചറിയണം എന്ന മോഹം തണുപ്പിന്റെ ലഹരിയെ ചൂടുപിടിപ്പിച്ചു.\nഎന്റെ യാത്രാ ലക്ഷ്യം ഇടുക്കി ജില്ലയിലെ മലയോരഗ്രാമമായ കോവിൽമലയിലേക്കായിരുന്നു. പച്ചപരവതാനി വിരിച്ച കുന്നുകളും അരുവികളും താഴ് വരകളുമെല്ലാം പരസ്പരം മുഖത്തോടു മുഖം നോക്കി ചിരിക്കുകയും കൊഞ്ചിക്കുഴയു കയും ചെയ്യുന്നത് ഞാൻ വളരെ കൗതുകത്തോടെ നോക്കി യിരുന്നു. ഏകദേശം ‘8’ മണിയായപ്പോഴേയ്ക്കും മഞ്ഞു വിരിയുന്ന താഴ് വരകളുടെ പാർപ്പിടമെന്നു വിശേഷിപ്പിക്കാവുന്ന കുട്ടിക്കാനത്തെത്തി.\nവഴിയോരത്തെ ഒരു കടയിൽ കയറി പ്രഭാത ഭക്ഷണം കഴിച്ച ശേഷം വീണ്ടും പച്ചപ്പട്ടുടയാട ചാർത്തിയ തേയില തോട്ടങ്ങൾ കടന്നു മാട്ടുക്കട്ടയെന്ന ഒരു മലയോരഗ്രാമത്തിലെത്തി. അവിടുന്ന് അല്പം അകത്തേയ്ക്കുള്ള ഗ്രാമീണവഴി കുറേ ദൂരം പിന്നിട്ടപ്പോൾ കണ്ണഞ്ചിപ്പിക്കുന്ന കാഴ്ചയാണ് കണ്ടത്. ഗ്രാമീണവശ്യതയും കാടിന്റെ ഭംഗിയും ഒന്നിച്ചാസ്വദിക്കാനാ വും വിധം മധ്യത്തിൽ പെരിയാറിന്റെ ഭാഗമായ അയ്യപ്പൻ കോവിലാറാണ്. നീലപട്ടുടയാട ചാർത്തി ഇരമ്പലോടെ സദാ ഒഴുകിക്കൊണ്ടിരിക്കുന്നു.\nരണ്ടു ചെറുകരയുടെ മധ്യത്തിൽ ഈ ആറ് സ്ഥിതി ചെയ്യു ന്നതിനാൽ സന്ദർശകർക്ക് ആറ് കടക്കുവാൻ ചെറു കടത്തു വള്ളങ്ങൾ, ചെങ്ങാടങ്ങൾ ഇവയെല്ലാം ക്രമീകരിച്ചിട്ടുണ്ട്. കൂടാതെ ഒരു വലിയ തൂക്കു പാലവും ഉണ്ട് ഈ തൂക്കുപാലം ഒരു വര്‍ണ്ണക്കാഴ്ചയാണ്. ആറിന്റെ മധ്യഭാഗത്താണ് അമ്പലം. കോവിലിനോട് ചേർന്ന് ദ്വാപരയുഗത്തിൽ സീത ചവിട്ടിയത് എന്ന് കരുതുന്ന ഒരു പാറയുമുണ്ട്. അതിനെ ‘സീതക്കയം’ എന്ന് വിളിക്കുന്നു. അകലെ നിന്നും അമ്പലവും പരിസര പ്രദേശങ്ങളും കണ്ടെങ്കിലും എല്ലാം അടുത്തു ചെന്ന് കാണ ണമെന്നു തോന്നി. വെള്ളത്തിന്റെ ഒഴുക്ക് കൂടിയ സമയ മായതിനാൽ ഒരു െചറു വള്ളത്തിന്റെ സഹായത്താൽ എല്ലാം അടുത്തു ചെന്ന് വ്യക്തമായി കണ്ടു. പകലിന്റെ ഭംഗിയിൽ ആകാശത്തേയ്ക്കു നോക്കി കൊണ്ടും ഓളങ്ങളോടു സംസാരിച്ചു കൊണ്ടും വീണ്ടും2km മുമ്പോട്ടു പോയി. വലിയഒരു കുന്നും വളവും പിന്നിട്ട് തൊട്ടടുത്തുള്ള രാജകൊട്ടാരത്തിലേയ്ക്ക് ചെന്നു.\nഅതെ, കോവിൽ മലയിൽ ആദിവാസി ഗോത്രത്തിന്റെ തലവനായ ‘രാമൻ രാജമന്നാനും’ കുടുംബക്കാരും താമസിക്കുന്നുണ്ട്. രാമൻ രാജമന്നാന് മന്ത്രിയും ഉണ്ട്. ആ രാജകൊട്ടാര പരിധിയിൽ വിളവെടുപ്പുകാലത്തു ‘കാലയൂട്ട്’ എന്ന ഉത്സവം നടത്തിവരാറുണ്ട്. അവരുടെ പ്രത്യേകതരം ഡാൻസു കളും നടത്താറുണ്ട്.\nഔദ്യോഗിക മേഖലകളിൽ രാജാവ് ഔദ്യോഗിക വാഹനത്തിൽ സഞ്ചരിക്കുകയും ഔദ്യോഗിക വേഷം ധരിക്കുകയും ചെയ്യാറുണ്ട്. കൊട്ടാരപരിധിയിലുള്ള കുടുംബ പ്രശ്നങ്ങൾ പരിഹരിച്ചു തീർപ്പു കൽപ്പിക്കുന്നതും രാജാവാണ്. രാജാവിന്റെ രാജ്യപദവി അനന്തര തലമുറയ്ക്കു കൈ മാറിക്കൊണ്ടിരി ക്കുന്നതാണ്. പഴങ്ങളും കായ്കനികളും തേനുമെല്ലാം ജീവിത ത്തിലെ അവിഭാജ്യ ഘടകമാക്കിയിവർ കൃഷിയിടങ്ങളും ഇടതൂർന്നു കിടക്കുന്ന വൃക്ഷലതാദികളുമെല്ലാം ആ സ്ഥല ത്തിന്റെ ഗ്രാമീണ ഭംഗിക്കു മാറ്റു കൂട്ടി.\nമലയുടെ മുകളില് നിന്നു അടിവാരത്തു കണ്ട ദൃശ്യങ്ങൾ പകർത്തി വരുന്ന വഴിയാണ് ശക്തിയായി വീഴുന്ന വെളളക്കെട്ടിന്റെ ചെറിയ ഒരു ഭാഗം കണ്ടത്. തിരക്കിയപ്പോള് അത് ‘അഞ്ചുരുളി അണക്കെട്ടിന്റെ ’ ഒരുഭാഗമാണെന്ന് അറിയാൻ സാധിച്ചു. പ്രകൃതി രമണീയത ആവോളം കവർന്നെടുത്തി ട്ടുള്ള ഒരു പ്രദേശമാണിത് . വൈകുന്നേരം ഒരു41/2 മണിയോടടുത്ത് സമയമായപ്പോൾ മനസ്സില്ലാ മനസ്സോടെ ഞാനാ മലയിറങ്ങി . അപ്പോഴേയ്ക്കും ഇടി മുഴക്കത്തിൽ മഴപെയ്യാനുള്ള ഭൂമിയുടെ വെമ്പലും തിരിച്ചറി യാൻ കഴിഞ്ഞു. വൃക്ഷലതാദികൾ തുള്ളിക്കളിച്ചു. മലയുടെ അടിവാരത്തെ ഒരു കടയിൽ നിന്നു ഒരു കട്ടൻ കാപ്പി കുടിച്ചു. മടക്കയാത്ര വളരെ വിഷമിപ്പിച്ചു.


അതിവേഗറെയില്‍പാതക്ക് മന്ത്രിസഭ അംഗീകാരം\nതിരുവനന്തപുരം മുതല് എറണാകുളം വരെ യാത്രാസമയം ഒന്നര മണിക്കൂറാണ്. കൊല്ലം, ചെങ്ങന്നൂര്, കോട്ടയം, എറണാകുളം, തൃശൂര്, തിരൂര്, കോഴിക്കോട്, കണ്ണൂര് എന്നിവയാണ് സ്റ്റേഷനുകള്\n07 Aug, 2019 at 12:53 PM\nനാലുമണിക്കൂറില് തിരുവനന്തപുരത്തുനിന്ന് കാസര്‍കോടു വരെ യാത്ര ചെയ്യാവുന്ന അതിവേഗ റെയില് ഇടനാഴി പദ്ധതിക്ക് മന്ത്രിസഭായോഗം അനുമതി നല്‍കി. വിശദമായ സാധ്യതാപഠനത്തിനും ഗതാഗത പഠനത്തിനും ശേഷം ലാഭകരമായി നടപ്പാക്കാമെന്ന് കണ്ടെത്തിയ പദ്ധതി 2024-ല് പൂര്‍ത്തിയാക്കാനാണ് ലക്ഷ്യമിടുന്നത്. കേരള റെയില് ഡെവലപ്മെന്റ് കോര്‍പറേഷനാണ് പാതയുടെ നിര്‍മാണ ചുമതല.\nഭൂമി ഏറ്റെടുക്കുന്നതിനടക്കം 66,079 കോടി രൂപയാണ് പദ്ധതി ചെലവ്. ആറുവരി ദേശീയപാതയുടേതിനു തുല്യമായ എണ്ണം യാത്രക്കാരെ ഉള്‍ക്കൊള്ളാന് ഇരട്ടവരി റെയില് ഇടനാഴിക്കു കഴിയും. തിരുവനന്തപുരം കൊച്ചുവേളിയില് നിന്ന് കാസര്‍കോടു വരെ 532 കിലോമീറ്ററില് പൂര്‍ത്തിയാക്കുന്ന റെയില്‍പാതയിലൂടെ മണിക്കൂറില് 200 കിലോമീറ്റര് വരെ വേഗത്തില് ട്രെയിന് ഓടും. തിരുവനന്തപുരം മുതല് എറണാകുളം വരെ യാത്രാസമയം ഒന്നര മണിക്കൂറാണ്.\n11ജില്ലകളിലൂടെ കടന്നുപോകുന്ന പാതക്ക് പത്ത് സ്റ്റേഷനുകളാണ് ഉണ്ടാവുക. കൊല്ലം, ചെങ്ങന്നൂര്, കോട്ടയം, എറണാകുളം, തൃശൂര്, തിരൂര്, കോഴിക്കോട്, കണ്ണൂര് എന്നിവയാണ് സ്റ്റേഷനുകള്. തിരുവനന്തപുരം, നെടുമ്പാശേരി വിമാനത്താവളങ്ങള് പാതയുടെ പരിധിയില് വരും. സ്ഥലമെടുപ്പ് ഒഴിവാക്കാനും ചെലവു കുറയ്ക്കാനുമായി നഗരങ്ങളില് ആകാശപാതയായിട്ടാണ് പദ്ധതി കേരള റെയില് ആസൂത്രണം ചെയ്തിരിക്കുന്നത്. തിരുവനന്തപുരം-എറണാകുളം യാത്രാസമയം ഒന്നര മണിക്കൂറാണ്.\nതിരുവനന്തപുരം മുതല് തിരൂര് വരെ നിലവിലെ റെയില് പാതയില് നിന്നും മാറിയാണ് നിര്‍ദിഷ്ട റെയില് ഇടനാഴി നിര്‍മ്മിക്കുക. എന്നാല് തിരൂര് മുതല് കാസര്‍കോട് വരെ നിലവിലെ റെയില് പാതക്ക് സമാന്തരമായിരിക്കും പുതിയ റെയില്‍പാത നിര്‍മ്മിക്കുക. ഓരോ 500മീറ്ററിലും ക്രോസിംങ് സൗകര്യമുണ്ടായിരിക്കും. അരലക്ഷത്തോളം പേര്‍ക്ക് റെയില് ഇടനാഴി നിര്‍മ്മാണത്തിലൂടെ തൊഴില് ലഭിക്കും. പദ്ധതി പൂര്‍ത്തിയാകുമ്പോള് 11000 പേര്‍ക്ക് തൊഴില് ലഭിക്കുമെന്നും വാര്‍ത്താക്കുറിപ്പില് അറിയിച്ചു.


ഛവി രജാവത്ത്: സോദാ ഗ്രാമത്തിന്‍റെ മുഖച്ഛായ മാറ്റിയ സർപാഞ്ച് : Deepika.com Business News\nനിക്ഷേപ ലക്ഷ്യം വയ്ക്കാം; എസ്ഐപി നിക്ഷേ...\nആർസിഇപി: ഇന്ത്യയ്ക്ക് മത്സരക്ഷമമാകാനുള്...\nപ്രവാസികൾക്ക് ഇന്ത്യയിൽ സ്ഥാവരജംഗമ വസ്ത...\nതിരിച്ചടവിനൊപ്പമൊരു നിക്ഷേപവും തുടങ്ങാ...\nവസ്തു ഇടപാടിൽ സ്രോതസിൽ പിടിക്കേണ്ട നിക...\nവീടുണ്ടാക്കാൻ മാത്രമല്ല, നികുതി ലാഭിക്കാ...\nഗ്രാമപഞ്ചായത്തിന്‍റെ നേതൃത്വം സർപാഞ്ചിനാണ്. സർപാഞ്ചെന്നാൽ പഞ്ചായത്തിന്‍റെ മുഖ്യൻ എന്നാണർഥം. നമ്മുടെ നാട്ടിലെ പഞ്ചായത്ത് പ്രസിഡന്‍റ് തന്നെ. സർപാഞ്ചിന്‍റെ ശന്പളം മുന്പ് 2000 രൂപയായിരുന്നു. ഇപ്പോൾ 4000 രൂപയാണ്. വനിതാ സർപാഞ്ചായി തെരഞ്ഞെടുക്കപ്പെടാൻ എട്ടാം ക്ലാസെങ്കിലും പാസായിരിക്കണമെന്നുണ്ട്. അതിലുപരി വനിതാ സർപാഞ്ചാണെങ്കിൽ സ്വന്തം വീട്ടിൽ ടോയ് ലെറ്റ് ഉണ്ടായിരിക്കണം.\nരാജസ്ഥാനിലെ സോദാ ഗ്രമത്തിലെ സർപാഞ്ചാണ് ഛവി രജാവത്. ഇത് രണ്ടാമൂഴമാണ്.\nഇതിത്ര എടുത്തു പറയാനെന്തിരിക്കുന്നുവെന്നാണോ? പറയാം.\n2010-ൽ ആദ്യമായി സർപാഞ്ചാകുന്പോൾ ഇന്ത്യയിലെ ഏറ്റവും പ്രായം കുറഞ്ഞ സർപാഞ്ചായിരുന്നു ഛവി എന്ന എം.ബി.എ ബിരുദധാരിണി. എയർടെല്ലിലെ ഉയർന്ന മാനേജ്മെന്‍റ് ജോലി വിട്ടെറിഞ്ഞ് ജനിച്ചു വളർന്ന സോദാ ഗ്രാമത്തിന്‍റെ ഭരണനേതൃത്വം ഏറ്റെടുക്കാൻ എത്തുകയായിരുന്നു ഛവി. പരന്പരാഗത രാജസ്ഥാനി വേഷത്തിൽ നിന്നു ഭിന്നമായി ജീൻസും ലെഗിംഗ്സും കുർത്തയും ടോപ്പും സ്നീക്കേഴ്സുമൊക്കെയാണ് സാധാരണ വേഷം. എന്നാൽ അതുകൊണ്ട് ഗ്രാമവാസികൾക്ക് തങ്ങളുടെ സർപാഞ്ചിനോട് ഒരകൽച്ച തോന്നുന്നില്ല. കാരണം തങ്ങളുടെ ഗ്രാമത്തിൽ ജനിച്ച്, ഇവിടെ കളിച്ചു വളർന്ന കുട്ടിയാണല്ലോ അവൾ.\nരാജസ്ഥാനിലെ "ടോംഗ് ജില്ലയിലെ മാൽപുര തഹസീൽ. മാൽപുരയിലെ ഒരു ചെറിയ ഗ്രാമമാണ് സോദാ. ഹിന്ദിയും രാജസ്ഥാനിയുമാണ് ഭാഷകൾ.\nജില്ലാ തലസ്ഥാനത്തിന് ഉദ്ദേശം 45 കിലോമീറ്റർ പടിഞ്ഞാറു മാറി സോദാ ഗ്രാമം സ്ഥിതി ചെയ്യുന്നു. 2011-ലെ സെൻസസ് അനുസരിച്ച് ജനസംഖ്യ 3960. ഇപ്പോൾ 700-ലധികം വീടുകളുണ്ട്. ജനസംഖ്യയിൽ 48.6 ശതമാനം സ്ത്രീകളാണ്. ഗ്രാമത്തിലെ സാക്ഷരതാനിരക്ക് 60 ശതമാനം. സ്ത്രീകളിൽ 43 ശതമാനത്തിനു മാത്രമേ എഴുതാനും വായിക്കാനും അറിയാവൂ. ബി.ജെ.പി.യും കോണ്‍ഗ്രസുമാണ് മുഖ്യ രാഷ്ട്രീയ പാർട്ടികൾ.\nനാലഞ്ചു സ്കൂളുകളുണ്ട്. രാമനും ലക്ഷ്മിക്കും ഹനുമാനും ക്ഷേത്രങ്ങൾ. രണ്ടു മൂന്നു മുസ്ലിം പള്ളികളുമുണ്ട്.\n2010-ലാണ് ഛവി സോദായിലെ സർപാഞ്ചാകുന്നത്. കോർപറേറ്റ് സെക്ടറിലെ നല്ല ശന്പളമുള്ള ജോലി വിട്ട് ഗ്രാമവാസികളിലെ ബഹുഭൂരിപക്ഷത്തിന്‍റെയും അപേക്ഷയനുസരിച്ച് ഗ്രാമമുഖ്യയാകാൻ എത്തിയതാണ് ഛവി. കാരണം തന്‍റെ സ്വന്തം ഗ്രാമനിവാസികളുടെ ആവശ്യം നിരാകരിക്കാൻ അവൾക്കു കഴിഞ്ഞില്ല.\nജയ്പൂരിലെ ഒരു രജപുത്ര കുടുംബത്തിലാണ് ഛവി ജനിച്ചത്. ആർമി ക്യാപ്റ്റനായ നരേന്ദ്രസിംഗ് രജാവത്തിന്‍റെയും ഹർഷ് ചൗഹാന്‍റെയും മകൾ. ഛവി എന്ന വാക്കിന്‍റെ അർത്ഥം പ്രകാശം, നിറം എന്നൊക്കെയാണ്. നല്ല വെളുത്ത നിറമായിരുന്നു അവൾക്ക്.\nഅതുകൊണ്ട് വീട്ടിലും നാട്ടിലും ഛവിയെ പ്രിയമായിരുന്നു എല്ലാവർക്കും. മാത്രമോ ചെറുപ്പം മുതൽക്കേ ചടുലമായ പ്രകൃതം. ഒരു കാര്യത്തിനും പിന്നോട്ടില്ല എന്ന മട്ടുകാരി. അവധി ദിവസങ്ങളിൽ ഗ്രാമത്തിലെ കുട്ടികളോപ്പം കളിക്കാനും കൂടും.\nസ്കൂൾ വിദ്യാഭ്യാസത്തിന്‍റെ സമയമായപ്പോൾ, മിലിട്ടറി സേവനത്തിനായി ഇന്ത്യയുടെ പലയിടത്തും താമസിക്കേണ്ടി വന്ന പിതാവിനൊപ്പമായിരുന്നു ഛവിയും. അതുകൊണ്ട് പ്രാഥമിക സ്കൂൾ പഠനം ബംഗളരൂവിലായിരുന്നു. പിന്നെ ബിരുദത്തിനായി ഡൽഹിയിലെ പ്രശസ്തമായ ലേഡി ശ്രീരാം കോളേജിൽ ചേർന്നു.\nഅവിടെ നിന്ന് ഇംഗ്ളീഷ് ഐച്ഛികമായെടുത്ത് ഓണേഴ്സ് ബിരുദം നേടി. തുടർന്ന് എം.എ.യ്ക്കു ചേരണോ മറ്റന്തെങ്കിലും പഠിക്കണമെ എന്നായി ചിന്ത. ഒടുവിൽ പൂനയിലെ ബാലാജി ഇൻസ്റ്റിറ്റ്യൂട്ട് ഓഫ് മോഡേണ് മാനേജ്മെന്‍റിൽ എം.ബി.എ. പഠനത്തിനു ചേർന്നു. മാർക്കറ്റിംഗ് ആയിരുന്നു സ്പെഷ്യലൈസേഷൻ.\nസോദാ വില്ലേജിന്‍റെ പ്രകാശമാണ് ഛവി. അതുകൊണ്ടു തന്നെ 2015-ൽ സോദാ ഗ്രാമക്കാർ ഛവിയെത്തന്നെ സർപാഞ്ചാക്കിയിരിക്കുകയാണ്.\nമാർക്കറ്റിംഗിൽ എം.ബി.എ. നേടിയ ശേഷം കുറേക്കാലം ടൈംസ് ഓഫ് ഇന്ത്യയിൽ ജോലി നോക്കി. വളരെ വെല്ലുവിളികളുള്ള ജോലിയായിരുന്നു പത്രത്തിലേതെന്ന് ഛവി ഒരു ഇന്‍റർവ്യൂവിൽ പറയുന്നുണ്ട്. പിന്നീട് ഹോസ്പിറ്റാലിറ്റി ബിസിനസിലേക്കു തിരിഞ്ഞു. അങ്ങനെ കാൾസണ് ഗ്രൂപ് ഓഫ് ഹോട്ടൽസിൽ മിഡിൽ ലെവൽ മാനേജരായി. ജയപൂരിൽ അമ്മ നടത്തുന്ന ഹോട്ടലിന്‍റെ പ്രവർത്തനങ്ങളിൽ സഹായിക്കാനുള്ള പരിശീലനം നേടാനാണ് യഥാർഥത്തിൽ ഛവി കാൾസണിൽ ചേർന്നത്. ഒട്ടേറെ പ്രായോഗികപരിചയം അവിടെ നിന്നു ലഭിച്ചു. മൂന്നു നാലു വർഷങ്ങൾക്കു ശേഷം കാൾസണ് വിട്ട്, തിരികെ നാട്ടിലേക്കു മടങ്ങാനിരിക്കുന്പോഴാണ് എയർ ടെല്ലിൽ നിന്ന് കുറേക്കൂടി മെച്ചപ്പെട്ട ഓഫർ ലഭിച്ചത്. എങ്കിൽപ്പിന്നെ ടെലികമ്യൂണിക്കേഷൻ മേഖലയിലെ അനുഭവപരിചയം കൂടിയാകട്ടെ എന്നു വിചാരിച്ച് എയർടെല്ലിലെ ജോലി സ്വീകരിച്ചു.\n2010 തുടക്കം. എയർ ടെല്ലിൽ ജോലി നോക്കിക്കൊണ്ടിരിക്കുന്പോഴാണ് ഒരു ദിവസം ഗ്രാമത്തിലെ കുറേ മുതിർന്ന ആളുകൾ ഛവിയെ കാണാനെത്തി. സോദയിൽ നിന്ന് ബസ് പിടിച്ച് എത്തിയതാണ് എല്ലാവരും. അവർ തങ്ങളുടെ ആവശ്യം ഛവിയെ അറിയിച്ചു. ഗ്രാമപഞ്ചായത്ത് ഇലക്ഷൻ വരുന്നു. ഛവി ഗ്രാമത്തിലെ സർപാഞ്ചാകണം.\nഎന്തുകൊണ്ട് ഞാൻ? സാധാരണ ആണുങ്ങളല്ലേ സർപാഞ്ചാകാറുള്ളത്?’’ അവൾ ആരാഞ്ഞു. 2010-ൽ വിമെൻസ്് റിസർവേഷൻ ബില്ലിലെ വ്യവസ്ഥയനുസരിച്ച് അപ്രാവശ്യം വനിതകൾക്കു വേണ്ടി സംവരണം ചെയ്തിരിക്കുകയാണ് സോദയിലെ സർപാഞ്ച് സ്ഥാനം. ഇപ്പോൾത്തന്നെ പത്തു പതിനഞ്ചു പെണ്ണുങ്ങൾ സർപപാഞ്ചാകാൻ അവിടെ ഒരുങ്ങിയിരിക്കുകയാണ്. ആരെയും ഞങ്ങൾക്ക് വിശ്വാസമില്ല. ജാതിയാണ് തെരഞ്ഞെടുപ്പിലെ മുഖ്യഘടകം. അതു വേണ്ട. അതിനുത്തരമായാണ് ഛവിയെ തേടി ഞങ്ങളെത്തിയിരിക്കുന്നത്.’’ അവർ പറഞ്ഞു. ഛവി സമ്മതിക്കുന്നില്ലെങ്കിൽ ഗ്രാമത്തിൽ നിന്ന് ഇനിയും ധാരാളം ആളുകൾ നിർബന്ധിക്കാൻ എത്തുമെന്നും അവർ കൂട്ടിച്ചേർത്തു.\nഛവി കുടുംബാംഗങ്ങളെല്ലാവരോടും ആലോചിച്ചു. മുത്തച്ഛൻ ബ്രിഗേഡിർ രഘുവീർ സിംഗാണ് അവളെ ഏറ്റവും കൂടുതൽ പ്രോത്സാഹിപ്പിച്ചത്. സർവീസിൽ മഹാവീരചക്രം നേടിയ അദ്ദേഹം സൈന്യസേവനത്തിനു ശേഷം സോദായിൽ മൂന്നു തവണ ഗ്രാമമുഖ്യനായിരുന്നു.\nഅങ്ങനെ ഗ്രാമക്കാരുടെ ആഗ്രഹമനുസരിച്ച് ഛവി തെരഞ്ഞെടുപ്പിൽ മത്സരിച്ചു. ജയിച്ചു സർപാഞ്ചായി. ഇന്ത്യയിലെ ഏറ്റവും പ്രായം കുറഞ്ഞ വനിതാ സർപാഞ്ച്.\nസർപാഞ്ചായി സ്ഥാനമേറ്റതു മുതൽ തദ്ദേശഭരണത്തിന്‍റെ അകവും പുറവും അവൾക്കു മനസിലായി. വിചാരിക്കുന്നതുപോലെയല്ല കാര്യങ്ങൾ. സർക്കാർ വകുപ്പുകളുടെ സഹകരണം വേണം. ഭിന്ന ചേരികളിലുള്ള രാഷ്ട്രീയക്കാരെ ഒരുമിച്ചു നിർത്തണം.\nഅച്ഛനെയും മുത്തച്ഛനെയും പോലെ നിസ്വാർത്ഥമായ സേവനം. ലഭിക്കുന്ന ഫണ്ടുകളൊക്കെയും ഗ്രാമീണ ജനങ്ങൾക്കുള്ള ക്ഷേമപ്രവർത്തനങ്ങൾക്കായി വിനിയോഗിക്കുന്നു. ഫണ്ടു കിട്ടാൻ വൈകുന്പോൾ കോർപറേറ്റ് സ്ഥാപനങ്ങളിൽ നിന്ന് സ്പോണ്‍സർഷിപ് സംഘടിപ്പിക്കും. പണം സ്വകാര്യാവശ്യങ്ങൾക്കുപയോഗിക്കേണ്ട ആവശ്യം ഛവി എന്ന സർപാഞ്ചിനില്ല.\nകുടിവെള്ളം ഗ്രാമീണരുടെ അടിയന്തിരാവശ്യമായിരുന്നു. അതുകൊണ്ട് ആദ്യമായി ഏറ്റെടുത്ത വലിയ പ്രോജക്ട്, ഗ്രാമത്തിലെ വലിയൊരു കുളത്തിന്‍റെ നവീകരണമായിരുന്നു. നൂറ്ഏക്കറോളം വലിപ്പമുള്ള കുളം. വൃത്തിഹീനമായ കുളം ശരിയാക്കിയെടുക്കാൻ ഛവി ഒരു സോഫ്റ്റ് ഡ്രിങ്ക് കന്പനിയുടെ സഹായം തേടി. അവർ 20 ലക്ഷം മുടക്കി. കുളം ശുചിയാക്കിയെടുത്തതോടെ പുതിയ സർപാഞ്ചിനെപ്പറ്റി ഗ്രാമീണർക്ക് മതിപ്പായി. ഗ്രാമത്തിലുള്ളവർ ബാങ്കിംഗ് സൗകര്യം ഉപയോഗിക്കില്ലെന്നായിരുന്നു പൊതുവേ പറഞ്ഞിരുന്നത്. അതുകൊണ്ട് സ്റ്റേറ്റ് ബാങ്ക് ബാങ്ക് ഓഫ് ഇന്ത്യയുടെ ശാഖയും എ.ടി.എമ്മും ഗ്രാമത്തിലേക്കു കൊണ്ടു വന്നു. സോദായിലെയും പരിസരപ്രദേശങ്ങളിലെയും ഇരുപതിനായിരത്തിലധികം അക്കൗണ്ടുകൾ ഇപ്പോൾ എസ്.ബി.ഐ.യ്ക്കുണ്ട്. മാത്രമല്ല, പിന്നീട് ബാങ്ക് ഓഫ് ബറോഡയുൾപ്പടെ നാലു ബാങ്കുകൾ കൂടി തങ്ങളുടെ ശാഖകൾ സോദായിൽ തുറന്നു.\nഅതുകൊണ്ടെന്താ, അഞ്ചുകൊല്ലത്തെ പ്രവർത്തനത്തിൽ സംതൃപ്തരായ ജനങ്ങൾ 2015-ലും ഛവിയെത്തന്നെ തങ്ങളുടെ സർപാഞ്ചായി തെരഞ്ഞെടുത്തു.\nനാൽപതിലധികം റോഡുകൾ സഞ്ചാരയോഗ്യമായി ഗ്രാമത്തിലുണ്ടിപ്പോൾ. 900 ലധികം വീടുകളുള്ളതിൽ 800 എണ്ണത്തിലും ടോയ് ലെറ്റ് സൗകര്യവുമുണ്ട്.\nഭരണം അങ്ങേയറ്റം സുതാര്യമാണ് സോദാ ഗ്രാമപഞ്ചായത്തിൽ. ഗ്രാമവാസികൾക്ക് ആർക്കു വേണമെങ്കിലും പഞ്ചായത്തിലെ പ്രവർത്തനങ്ങളെ സംബന്ധിക്കുന്ന ഏത് രേഖയും പരിശോധിക്കാം. അഴിമതിരഹിതവും സത്യസന്ധവുമായ സേവനം. അതാണ് ഛവിയുടെ മുദ്രാവാക്യം.\nസ്തുത്യർഹമായ സേവനത്തിന് ഇന്ത്യൻ പ്രസിഡന്‍റ് നൽകുന്ന ഫസ്റ്റ് ലേഡീസ് നാഷണൽ അവാർഡ്, രാജീവ് ഗാന്ധി യുവശക്തി നാഷണൽ അവാർഡ്, സിഎൻഎൻ-ന്‍റെ യംഗ് ഇന്ത്യൻ ലീഡർ അവാർഡ്, ഗ്രാസ്റൂട്ട്സ് വിമെൻ ഓഫ് ദി ഡെക്കേഡ് അവാർഡ് മുതലായ നിരവധി പുരസ്കാരങ്ങൾ ഛവിയെ തേടിയെത്തി. എല്ലാ പുസ്കാരങ്ങളും സാമൂഹ്യസേവനരംഗത്ത്് തന്‍റെ പ്രവർത്തനം ശക്തിപ്പെടുത്താനുള്ള ഉൗർജമായിട്ടാണ് അവൾ കരുതുന്നത്.\nനമ്മുടെ രാഷ്ട്രീയരംഗത്തുള്ളവർക്ക് പലതും കണ്ടുപഠിക്കാനുണ്ട് ഈ യുവതിയിൽ നിന്ന്.\nഡോ. രാജൻ പെരുന്ന


ഓണക്കാലത്ത് എല്ലാ മേഖലയിലും മുൻവർഷത്തെ എല്ലാ ആനുകൂല്യങ്ങളും സർക്കാർ ലഭ്യമാക്കുന്നു. – NavaKerala News\nHome/Kerala News/ഓണക്കാലത്ത് എല്ലാ മേഖലയിലും മുൻവർഷത്തെ എല്ലാ ആനുകൂല്യങ്ങളും സർക്കാർ ലഭ്യമാക്കുന്നു.\nകോവിഡുമൂലമുള്ള സാമ്പത്തിക ബുദ്ധിമുട്ടുകൾക്കിടയിലും ഓണക്കാലത്ത് എല്ലാ മേഖലയിലും മുൻവർഷത്തെ എല്ലാ ആനുകൂല്യങ്ങളും സർക്കാർ ലഭ്യമാക്കുകയാണ്. ഓണക്കാല ആനുകൂല്യവിതരണത്തിനായി ബുധനാഴ്‌ചവരെ 5209.45 കോടി രൂപയാണ് ധനവകുപ്പ് ഇതിനായി  അനുവദിച്ചിട്ടുള്ളത്.\nഓണക്കാലത്തെ പെൻഷനുകൾ വ്യാഴാഴ്ച മുതൽ വിതരണം ചെയ്യുകയാണ്. സെപ്‌തംബറിലെ സർവീസ് പെൻഷൻ വ്യാഴാഴ്‌ച നൽകിത്തുടങ്ങും. 48 ലക്ഷം പേർക്കായി സാമൂഹ്യസുരക്ഷാ പെൻഷന് 1170.72 കോടി രൂപ സർക്കാർ അനുവദിച്ചു. ഒരാൾക്ക് 2600 രൂപവീതമെങ്കിലും ലഭിക്കും. 610.88 കോടി രൂപ ബാങ്ക് അക്കൗണ്ടുകൾവഴി നൽകും. 559.84 കോടി നേരിട്ടെത്തിക്കും. ആറരലക്ഷത്തോളം അസംഘടിത തൊഴിലാളികൾക്ക് 2600 രൂപവീതം നൽകും. 160.21 കോടി രൂപ നീക്കിവച്ചു. കുടുംബ പെൻഷനടക്കം 1370 കോടി നീക്കിവച്ചു.\nസർക്കാർ ജീവനക്കാരുടെയും അധ്യാപകരുടെയും ബോണസും ഉത്സവബത്തയും ഓണം അഡ്വാൻസും വിതരണം ചെയ്തു തുടങ്ങി. ആഗസ്‌തിലെ മുൻകൂർ ശമ്പളം 24 മുതലാണ്. 60 വിഭാഗങ്ങളിലായി 2750 മുതൽ 1000 രൂപവരെയാകും ബത്ത. ബോണസും ബത്തയുമായി 115 കോടിയും അഡ്വാൻസിനത്തിൽ 117 കോടിയും നൽകും. 2160 കോടി നൽകും.\nതൊഴിലുറപ്പുകാർക്ക് ഉത്തവബത്ത നൽകാൻ 25.45 കോടി രൂപ സർക്കാർ അനുവദിച്ചു. ഗ്രാമീണ തൊഴിലുറപ്പ് പദ്ധതിയിലെ 2,51,114 പേർക്കും നഗര തൊഴിലുറപ്പ് പദ്ധതിയിലെ 3321 പേർക്കും 1000 രൂപവീതമുണ്ട്. 6500 ആധാരം എഴുത്തുകാർക്ക് 2000 രൂപവീതം നൽകും. 1.30 കോടി നീക്കിവച്ചു. സർക്കാർ ഏറ്റെടുത്തതും കോടതിവിധിമൂലം മടക്കിനൽകിയതുമായ നാലു കശുവണ്ടി ഫാക്ടറികളിലെ 1600 തൊഴിലാളികൾക്ക് ഗ്രാറ്റുവിറ്റിയായി 10 കോടി നൽകി. വിമരിച്ച കയർ സംഘം ജീവനക്കാർക്ക് പെൻഷന് 5.19 കോടി നീക്കിവച്ചു. 10,601 അങ്കണവാടി ജീവനക്കാർക്ക് 1000 രൂപവീതമുണ്ട്. 1.06 കോടി അനുവദിച്ചു. റബർ ഉൽപ്പാദക സബ്‌സിഡിയായി 49.50 കോടി രൂപ സർക്കാർ നൽകും.\nഎൻഡോസൾഫാൻ ഇരകളായ 5453 പേർക്ക് ആഗസ്‌തുവരെയുള്ള പെൻഷൻ 4.80 കോടി വിതരണംചെയ്യും. വികലാംഗ പെൻഷൻ ലഭിക്കാത്ത ശയ്യാവലംബരായ 1448 പേർക്ക് 11,000 രൂപവീതവും വികലാംഗ പെൻഷൻ ലഭിക്കുന്ന 1442 പേർക്ക് 8500 രൂപവീതവും മറ്റ് ഇരകൾക്ക് 6000 രൂപവീതവും സർക്കാർ വിതരണം ചെയ്യും..\nസംസ്ഥാനത്തെ പട്ടികവർഗ കുടുംബങ്ങൾക്ക് സംസ്ഥാന സർക്കാർ ഓണക്കിറ്റും ഓണക്കോടിയും ഓണസമ്മാനം നൽകും. ഓണക്കിറ്റും 60 വയസ്സ് കഴിഞ്ഞവർക്ക് ഓണക്കോടിയും നൽകും. വിതരണോദ്‌ഘാടനം വ്യാഴാഴ്‌ച വൈകിട്ട് നാലിന് മുഖ്യമന്ത്രി പിണറായി വിജയൻ നിർവഹിക്കും.\n1,62,382 പട്ടികവർഗ കുടുംബത്തിനാണ് ഓണക്കിറ്റുകൾ നൽകുന്നത്. അരി (15 കിലോ), ചെറുപയർ (500 ഗ്രാം), പഞ്ചസാര (500 ഗ്രാം), മുളകുപൊടി (200 ഗ്രാം), ശർക്കര (500 ഗ്രാം), വെളിച്ചെണ്ണ (500 ഗ്രാം), ഉപ്പുപൊടി (ഒരു കിലോ), തുവര പരിപ്പ് (250 ഗ്രാം), തേയില (200 ഗ്രാം) എന്നിങ്ങനെ ഒമ്പതിനം ഭക്ഷ്യവസ്തുക്കൾ വിതരണം ചെയ്യും. 14,04,36,088 രൂപയാണ് ഇതിനായി പട്ടികവർഗ വികസനവകുപ്പിന്റെ ഭക്ഷ്യസഹായ പദ്ധതിയിൽനിന്ന് ചെലവഴിക്കുന്നത്. മുൻ വർഷത്തേക്കാൾ 2629 പേർക്ക് അധികമായി ഓണക്കിറ്റ് നൽകും. സിവിൽ സപ്ലൈസ് കോർപറേഷൻ മുഖേനയാണ് വിതരണം. 63,224 പട്ടികവർഗക്കാർക്കാണ് ഓണക്കോടി.27,640 പുരുഷന്മാർക്കും 35,584 സ്ത്രീകൾക്കും ഓണക്കോടി നൽകും. പുരുഷന്മാർക്ക് ഒരിഞ്ചു കരയുള്ള ഡബിൾ മുണ്ട്, വെള്ള തോർത്ത് എന്നിവയും സ്ത്രീകൾക്ക് ഒരിഞ്ചു കരയുള്ള സിംഗിൾ സെറ്റ് മുണ്ടും സമ്മാനിക്കും. മുഖ്യമന്ത്രിയുടെ ദുരിതാശ്വാസനിധിയിൽനിന്ന് 5,81,03,388 രൂപ ചെലവഴിക്കും. കഴിഞ്ഞ വർഷത്തേക്കാൾ 2220 പേർക്ക് അധികമായി ഓണക്കോടി നൽകും. ഹാൻടെക്സ് വഴിയാണ് വിതരണം നടത്തുക.


ഒരു പര്‍വതാരോഹകന്റെ ഓര്‍മയ്ക്ക്... | Everest Movie Travel Frames\nഒരു പര്‍വതാരോഹകന്റെ ഓര്‍മയ്ക്ക്...\nJul 16, 2018, 09:53 AM IST\nതലയുയര്‍ത്തിപ്പിടിച്ച് തെല്ലഹങ്കാരത്തോടെ ഇന്നും നിലകൊള്ളുകയാണ് എവറസ്‌റ്റെന്ന അദ്ഭുതം. എത്രയോ പേര് എവറസ്റ്റ് കീഴടക്കുക എന്ന മോഹം ഇന്നും തലയില് പേറി നടക്കുന്നു.\nആ വിമാനത്താവളത്തില്‍വെച്ച് ഗര്‍ഭിണിയായ ഭാര്യ ജാനിനോട് യാത്ര പറഞ്ഞകലുമ്പോള് വരാന് പോകുന്നതെന്തും അഭിമുഖീകരിക്കാനുള്ള മാനസികാവസ്ഥയിലായിരുന്നു റോബ് ഹാള്. മകന് പിറക്കുമ്പോഴേക്കും...എന്ന് പറഞ്ഞുതുടങ്ങുമ്പോഴേക്കും മകള്‍ക്കുവേണ്ടിയെന്ന് പറയൂ എന്നാണ് റോബ് ജാനിനോട് പറയുന്നത്. ഒടുവില് എവറസ്റ്റിന് മുകളില് താഴേക്കിറങ്ങാനാകാതെ, വീശിയടിക്കുന്ന മഞ്ഞുകാറ്റിനെ വകവെയ്ക്കാതെ അയാള് ചോദിച്ചു...സാറ (അങ്ങനെയാണ് ജനിക്കാനിരിക്കുന്ന മകളെ റോബ് വിളിക്കുന്നത്.) എന്തുപറയുന്നു?''\nതലയുയര്‍ത്തിപ്പിടിച്ച് തെല്ലഹങ്കാരത്തോടെ ഇന്നും നിലകൊള്ളുകയാണ് എവറസ്‌റ്റെന്ന അദ്ഭുതം. എത്രയോ പേര് എവറസ്റ്റ് കീഴടക്കുക എന്ന മോഹം ഇന്നും തലയില് പേറി നടക്കുന്നു. അവര്‍ക്കെല്ലാം വഴികാട്ടിയായ റോബ് ഹാള് എന്ന പര്‍വതാരോഹകന്റെ കഥയാണ് ബാല്‍ത്തസര് കോമാകര് സംവിധാനം ചെയ്ത് 2015-ല് പുറത്തിറങ്ങിയ എവറസ്റ്റ്. 1996-ല് ഇരുപതോളം പേര് ചേര്‍ന്ന് നടത്തിയ ചരിത്രയാത്രയുടെ കഥയാണ് എവറസ്റ്റ്. റോബ് ഹാളും സ്‌കോട്ട് ഫിഷറുമായിരുന്നു നേതൃത്വം. വാണിജ്യാടിസ്ഥാനത്തിലുള്ള പര്‍വതാരോഹണം ജനകീയമാക്കിയ വ്യക്തിയായിരുന്നു റോബ്. ഇതിനായി ഗ്യാരി ബാളിനൊപ്പം ചേര്‍ന്ന് ഹാള് ആന്‍ഡ് ബോള് അഡ്വഞ്ചര് കണ്‍സള്‍ട്ടന്റ്‌സ് എന്നൊരു കമ്പനിയും അദ്ദേഹമുണ്ടാക്കി. ഈ കമ്പനിയുടെ നേതൃത്വത്തിലാണ് 1996-ല് ആ വിഖ്യാത യാത്ര തുടങ്ങുന്നത്.\nപര്‍വതാരോഹകനായ ബെക്ക് വെതേര്‍സ്, എവറസ്റ്റ് കാല്‍ക്കീഴിലാക്കുന്നത് സ്വപ്‌നം കണ്ട ഡൗ ഹാന്‍സണ്, യാസുകോ നാമ്പ, ഔട്ട്‌സൈഡ് മാഗസിനിലെ മാധ്യമപ്രവര്‍ത്തകന് ജോണ് ക്രാക്ക്വര് തുടങ്ങിയവരായിരുന്നു റോബിന്റെ സംഘത്തിലെ ചില അംഗങ്ങള്. ഇവരേ കൂടാതെ മൗണ്ടന് മാഡ്‌നസ് എന്ന മറ്റൊരു പര്‍വതാരോഹക സംഘവും അതേ തീയതിയില് എവറസ്റ്റ് കീഴടക്കാന് എത്തിയിരുന്നു. റോബിന്റെ താവളത്തില് ഹെലന്റേയും ഡോക്ടറുടേയും സഹായത്തോടെ വൈദ്യപരിശോധനയും തയാറെടുപ്പുകളും പൂര്‍ത്തിയാക്കി മെയ് 10-ന് അവര് യാത്രയാരംഭിച്ചു. യാത്രയില് എന്തെല്ലാം അനര്‍ത്ഥങ്ങളേയാണ് നേരിടേണ്ടി വരിക എന്ന് അവര്‍ക്കെല്ലാം വ്യക്തമായ ബോധ്യമുണ്ടായിരുന്നു. എങ്കിലും എവറസ്റ്റിന്റെ നെറുകയില് തൊടുക എന്ന ഒരേയൊരു പ്രാര്‍ഥന മാത്രമായിരുന്നു ഏവര്‍ക്കും.\nനേപ്പാളിലെത്തി ആദ്യം പോയത് 12,687 അടി ഉയരത്തിലുള്ള ടെങ്‌ബോഷേ ബുദ്ധവിഹാരകേന്ദ്രത്തിലേക്ക്. ബുദ്ധസന്യാസിമാരുടെ അനുഗ്രഹവും വാങ്ങി ബെയ്‌സ് ക്യാമ്പിലേക്ക്. സ്ഥിതി ചെയ്യുന്നത് 17,600 അടി ഉയരത്തില്. ഇവിടെവച്ചാണവര് വൈദ്യപരിശോധന പൂര്‍ത്തിയാക്കിയത്. എവറസ്റ്റ് കയറുന്നതിന് മുന്നോടിയായി മൂന്ന് ചെറു ശൃംഗങ്ങള് കയറിയുള്ള പരിശീലനവും ഇവിടെ വച്ചായിരുന്നു. പിന്നീട് ഓരോ അടിയും കരുതലോടെയാണവര് വച്ചത്. എല്ലാം കണ്ടുകൊണ്ട് ആ മലനിരകള് തലയെടുപ്പോടെ നിന്നു. കൊടും തണുപ്പ് സഹിക്കവയ്യാതെ പലരും കുഴഞ്ഞുവീണു. ബെക്ക് വെതേര്‍സിനേപ്പോലെയുള്ള ചിലര് യാത്ര പകുതിയില് നിര്‍ത്തി. എങ്കിലും റോബും യാസുകോ നാമ്പയും ഡൗ ഹാന്‍സണു പോലുള്ള ചിലര് വിജയകരമായി ആ ഗിരിശ്രേഷ്ഠന്റെ നെറുകയില് തൊട്ടു.\nപക്ഷേ കയറ്റത്തിനേക്കാള് കഠിനമായിരുന്നു ഇറക്കം. മഴയും മഞ്ഞുകാറ്റുംകൊണ്ട് റോബും ഡൗ ഹാന്‍സണും മലയ്ക്കുമുകളില് കുടുങ്ങി. കാഴ്ചപോലും മറയ്ക്കും വിധമുള്ള മഞ്ഞിലാണ്ടുപോയി എന്ന് പറയുന്നതായിരിക്കും ഉചിതം. അതിനിടെ മലകയറിയിറങ്ങി വരുന്നവരേ കാത്തിരുന്ന ഹെലനും സംഘത്തിനും കേള്‍ക്കേണ്ടിവന്നത് അടുപ്പിച്ചുള്ള ദുരന്തവാര്‍ത്തകളായിരുന്നു. റോബിന്റേയും ഡൗ ഹാന്‍സന്റേയും അവസ്ഥകൂടി കേട്ടതോടെ ക്യാമ്പ് ദുഃഖത്തിലായി. ജാനിനെ വിളിച്ച് റോബുമായി സംസാരിക്കാന് അവസരം ഉണ്ടാക്കിയെങ്കിലും പരാജയപ്പെട്ടു. അതോടെ കരച്ചിലടക്കാന് ഹെലന് പാടുപെട്ടു. എന്തുചെയ്യണമെന്നറിയാതെ ഡോക്ടറും തണുപ്പില് ഒന്നനങ്ങാന് പോലും കഴിയാതെ ഫിഷറും നിസ്സഹായരായി. ഇതിനിടെ ബെക്ക് വെതറും മഞ്ഞില് ബോധമറ്റുപോയിരുന്നു.\nഓക്‌സിജനില്ലാതെ ജീവനുവേണ്ടി പൊരുതുകയായിരുന്ന ഡൗ ഹാന്‍സണെ രക്ഷിക്കാന് കഴിവിന്റെ പരമാവധി റോബ് ശ്രമിച്ചതാണ്. പക്ഷേ നിര്‍ത്താതെ വീശിയ മഞ്ഞുകാറ്റില് എപ്പോഴോ ആ സാഹസികന് എവറസ്റ്റിന്റെ കാണാ താഴ്‌വരകളിലേക്കെവിടേക്കോ അലിഞ്ഞുചേര്‍ന്നു. പിന്നാലെ പതിയെ റോബും. അവസാനമായി ഭാര്യയോടു സംസാരിക്കുമ്പോള് റോബ് ആവശ്യപ്പെട്ടത് മകള്‍ക്ക് സാറയെന്ന് പേരിടാനാണ്. കൊടുംമഞ്ഞിനോട് മല്ലിട്ട് ബെക്ക് വെതര് തിരികെ ക്യാമ്പിലേക്കും പിന്നീട് വീട്ടിലേക്കും എത്തിയെങ്കിലും രണ്ട് കൈകളുടെ ശേഷിയും അദ്ദേഹത്തിന് നഷ്ടമായിരുന്നു. ജോണ് ക്രാക്ക്വര് തന്റെ അനുഭവം ആസ്പദമാക്കി പുസ്തകമെഴുതി. ഇന് റ്റു തിന് എയര് എന്ന പുസ്തകം പിന്നീട് ഒരു ടി.വി. സിനിമയായി. എവറസ്റ്റ് അടക്കം ഏഴ് ഗിരിശൃംഗങ്ങളും കീഴടക്കുന്ന രണ്ടാമത്തെ ജപ്പാന്‍കാരി എന്ന പേരെടുത്തെങ്കിലും തിരിച്ചിറങ്ങുന്നതിനിടെ യാസുകോയും ജീവന് വെടിഞ്ഞു. അച്ഛന്റെ ഓര്‍മകളുമായി റോബിന്റെ മകള് സാറ ഇപ്പോഴും ജീവിക്കുന്നു.\nകാഠ്മണ്ഡു, ത്രിഭുവന് അന്താരാഷ്ട്ര വിമാനത്താവളം, ലുക്‌ലാ വിമാനത്താവളം, നാംചി ബസാര്, എവറസ്റ്റ് ബെയ്‌സ് ക്യാമ്പ് എന്നിവിടങ്ങളിലായിരുന്നു ചിത്രീകരണം. എവറസ്റ്റിന്റെ മനോഹരമായ ദൃശ്യങ്ങള് തന്നെയാണ് ചിത്രത്തിന്റെ ഹൈലൈറ്റ്. അഡ്വഞ്ചര് ചിത്രമായി പുരോഗമിക്കുന്ന ചിത്രം അവസാന ഭാഗങ്ങളിലേക്കെത്തുമ്പോള് സര്‍വൈവല് ഡ്രാമയായി പരിണമിക്കുന്നുണ്ട്. റോബ് ആയി ആദ്യം അണിയറപ്രവര്‍ത്തകര് നിശ്ചയിച്ചിരുന്നത് ക്രിസ്റ്റ്യന് ബെയിലിനെയായിരുന്നെങ്കിലും പിന്നീടാ കഥാപാത്രം ജേസണ് ക്ലാര്‍ക്കിലേക്കെത്തിച്ചേരുകയായിരുന്നു. സ്‌കോട്ട് ഫിഷറായി ജെയ്ക്ക് ഗില്ലെനാലും ബെക്ക് വെതേര്‍സായി ജോസ് ബ്രോലിനും ഡൗ ഹാന്‍സണായി ജോണ് ഹോക്‌സും എത്തി. ക്രാക്ക്വറായെത്തിയത് മൈക്കല് കെല്ലിയായിരുന്നു. ഹെലനായി എമിലി വാട്‌സണുമെത്തി.\nയഥാര്‍ഥ സംഭവവുമായി ചിത്രത്തെ ഇണക്കിച്ചേര്‍ക്കുന്നതില് മുഖ്യപങ്ക് സാല്‍വതോര് ടോട്ടിനോയുടെ ക്യാമറയും മൈക്ക് ഓഡ്സ്ലിയുടെ എഡിറ്റിങ്ങുമാണ്. റോബിന് ശേഷവും എത്രയോ പേര് എവറസ്റ്റെന്ന മോഹവുമായി ഇറങ്ങിത്തിരിച്ചിരിക്കുന്നു. റോബിനെ അവര് ഇന്നും അവരുടെ മാര്‍ഗദര്‍ശിയായി കാണുന്നു. തങ്ങളെ കൈപിടിച്ച് കയറ്റാന്, ധൈര്യവും ഊര്‍ജവുമേകാന് ചെങ്കുത്തായ മലനിരകളിലെവിടെയോ റോബ് ഇന്നും അദൃശ്യനായി ചെറുപുഞ്ചിരിയോടെ കാത്തിരിക്കുന്നുണ്ടെന്ന് അവര് വിശ്വസിക്കുന്നുണ്ടാവാം.


പ്രദക്ഷിണം: മാതൃഭൂമി കഥാപ്പതിപ്പ്\n1. സിനിമയിൽ മാത്രം സാധ്യമാവുന്ന പ്രണയത്തെ യൂട്യൂബിലൂടെ തിരിച്ചു പിടിക്കാൻ ശ്രമിക്കുന്ന പഴയ പട്ടാളക്കാരനാണ് സക്കറിയയുടെ കഥാപാത്രം (സിനിമാക്കമ്പം). 'ഉൾക്കടലി'ലെ ശരദിന്ദുസീൻ ഷൂട്ട് ചെയ്യുന്നത് നോക്കി നിന്ന് കാമുകിയെ കാണാൻ പോയ ബസ് നഷ്ടമായ അയാൾക്ക് ആ പ്രണയവും നഷ്ടമായി. നഷ്ടപ്പെടാതെ ബാക്കിയുള്ളത് സക്കറിയൻ ലളിത-വിധേയ ശൈലി മാത്രം.\n2. റബ്ബർ തോട്ടത്തിൽ വെളിക്കിരിക്കാൻ പോകുന്ന ഭാര്യക്ക് കൂട്ടിന് പോണ പുറമ്പോക്കുകാരൻ ഭർത്താവ് പാപ്പൂട്ടൻ മാത്രമല്ല ഉണ്ണി ആറിന്റെ കഥാപാത്രങ്ങൾ (മണ്ണിര). പാപ്പൂട്ടന്റെയും ഭാര്യ താളിയുടെയും കൂടെ പാർക്കുന്ന ചീനഭരണിക്കും പേൻചീപ്പിനും പാട്ടവിളക്കിനുമൊക്കെ പേരുണ്ട്. ജാത്യാൽ താണോരെ നിയമം സംരക്ഷിക്കുമെങ്കിലും നിയമപാലകർ ശിക്ഷിക്കുക തന്നെ ചെയ്യുമെന്ന് നടപ്പുകഥ. നിഗ്രഹകാരിയായ പരമശിവൻ പോലും ഉപേക്ഷിച്ച പുറമ്പോക്കുകാരുടെ ഓരം ചേർന്ന് നടക്കാൻ പക്ഷെ പാർവതി ഇറങ്ങിപ്പോയെന്ന് കഥാകാരൻ.\n3. തായ്‌ലന്റിലെ ഫുക്കറ്റ് ആണ് ഇന്ദുമേനോന്റെ കഥാ സെറ്റിങ്ങ് (പഴരസത്തോട്ടം). വിയറ്റ്നാം യുദ്ധത്തിൽ അമേരിക്കൻ പട്ടാളം മൈലാ ഗ്രാമത്തിൽ നടത്തിയ കൂട്ടക്കൊലയിൽ, വെടി കൊണ്ടിട്ടും മ്മടെ ധനുഷിനെപ്പോലെ ജീവിതത്തിലേക്ക് എഴുന്നേറ്റു നടന്ന ഭക്ഷണ വിൽപ്പനക്കാരിത്തള്ളയും (അമേരിക്കൻ പട്ടാളക്കാരോട് പ്രേമമഭിനയിച്ച് സിഫിലിസ് സമ്മാനിച്ച 'ഗൊറില്ല'യുമാണവർ), ചതിയിൽ മച്ചിയാക്കപ്പെട്ട് ദാമ്പത്യം ഉപേക്ഷിക്കേണ്ടി വന്ന മലയാളി യുവതിയും അവളുടെ 'ഒടുവിൽ തോറ്റു പോകുന്ന' ഭർത്താവുമാണ് പ്രധാന പാത്രങ്ങൾ. നോവലിനുള്ള വക കഥയാക്കിയതിന്റെ വണ്ണം, 'ഏഴുമാസഗർഭവയറിലെ കുട്ടി' എന്നൊക്കെ ഒരുപാട് കാര്യങ്ങൾ ഒറ്റയടിക്ക് പറയുന്ന വാക്മഴ, ഒക്കെയാണെങ്കിലും റിയലിസം തലയ്ക്ക് പിടിച്ച മറ്റ് കഥകളിൽ ഇക്കഥ ഭാവനയുടെ ഹൃദയം പേറുന്നു, പേസ് മേക്കറോടെ.\n4. കെട്ടുകഥയും റിയലിസവും ഉരസുമ്പോഴുണ്ടാവുന്ന രസം വീജേ ജയിംസിന്‍റെ കഥയിൽ (യക്ഷി). അമേരിക്കയിൽ 'സുഖിമ'യാഘോഷിക്കുന്ന, ഓപ്ര വിൻഫ്രിയുടെ ബന്ധുവിനോടോത്ത് ലിവിങ്ങ് ടുഗെദർ നടത്തുന്ന മലയാളി; നാട്ടിൽ, തലമുറകളായി ഉള്ള യക്ഷി; തറവാട്ടിലെ ഉറക്കറയിൽ അവരുടെ 'ഉഗ്ര മാറാടൽ'. യക്ഷിക്ക് മുറുക്കാനിത്തിരി ചുണ്ണാമ്പ് ചോദിക്കാൻ ആരുമില്ലാത്ത തലമുറ. ഈ ആകർഷക പ്രെമിസ് എവിടെ കൊണ്ടു പോയി കെട്ടും? ബുദ്ധിയുള്ള കഥാകാരൻ 'പണയപ്പണ്ടമായി അടുത്ത തലമുറയെക്കൂടി അന്യാധീനപ്പെടുത്തുന്ന' ആധുനിക സ്വാർത്ഥതയുമായി ഉരസിപ്പിച്ച് തടി തപ്പുന്നു. അരുതാത്ത ബാന്ധവ പാപത്തിന് ശേഷം മരണം എന്ന ഫോർമുല വേണ്ടായിരുന്നു, എന്നാലും.\n5. ആനക്കൊമ്പിൽ ശിൽപങ്ങൾ പണിയാൻ അനുവാദമുണ്ടായിരുന്ന കാലത്താണ് അഷ്ടമൂർത്തിയുടെ കഥ നടക്കുന്നത് (അവസാനത്തെ ശിൽപം). അഷ്ടമൂർത്തിയുടെ തന്നെ മറ്റു പഴയ കഥാപാത്രങ്ങളെപ്പോലെ നൻമയുടെ പൂമരമായ ഒരു എൺപത്തിനാലുകാരൻ. ജീവിച്ചിരിക്കേ സ്മാരകമാകാൻ വിധിക്കപ്പെട്ട പഴയ അവിഭക്തൻ. അഷ്ടമൂർത്തിയുടെ തന്നെ മറ്റു പഴയ കഥാപാത്രങ്ങളെപ്പോലെ മക്കൾ തലമുറ നിസംഗർ, നിസ്സഹായർ, നിർഗുണർ.\n6. ഗദ്ഗദം, ആ വാക്ക് സി എസ് ചന്ദ്രിക ഉപയോഗിക്കുന്നില്ലെങ്കിലും, ഉണ്ണിമോളുടെ തൊണ്ടയിൽ കുരുങ്ങുന്നുണ്ട്. വേറൊരവസരത്തിൽ ആ ശബ്ദം അതേ കഥാപാത്രം തൊണ്ടയിൽ വച്ച് കഴുത്തിലെ ഞെരമ്പുകൾ കൊണ്ട് വരിഞ്ഞു മുറുക്കി. വേറൊരു കഥാപാത്രം നിരാശയോടെ 'നെടുവീർപ്പിടും.' കുടുംബത്തിലൊള്ളോരെ കര കേറ്റി, അവസാനം സ്വത്ത് ഭാഗം വച്ചപ്പോ സഹോദരിമാരുടെ സ്ഥലത്തേക്കുള്ള വഴി മാത്രം കിട്ടിയ കഥാപാത്രങ്ങൾ, മമ്മൂട്ടി ബേബി ശാലിനിയുടെ ഡാഡിയായിരുന്ന കാലത്തുണ്ടായിരുന്നു. അത് ആദ്യമായി പെൺവേഷം ധരിക്കുന്നു ഇക്കഥയിൽ (ഭൂമിയിലെ വഴികൾ). ധനികരല്ലാത്ത സുഹൃത്തുക്കൾ മാത്രം കടം തരാനുള്ള, വാടകവീട്ടുകാരിയാണ് ഉണ്ണിമോൾ. അവളുടെ നിസ്സഹായതയിൽ, നേരത്തെ ഭൂമി കാലിയാക്കിയ അച്ഛന് സഹതാപമുണ്ട്. അമ്മ ജീവച്ഛവമാണ്. ചന്ദ്രിക പക്ഷെ ജീവനോടെ, എംപതിയോടെ കഥ പറയുന്നു.\nPosted by സുനില് കെ. ചെറിയാന് at 3:34 AM


അയല്‍ഗ്രാമത്തിലെത്താനൊരു വഴി; വേണ്ടിയിരുന്നത് പാലം, എത്തിയത് തൂക്കുപാലം | Mahalakshmipuram Thookkupalam\nഅയല്‍ഗ്രാമത്തിലെത്താനൊരു വഴി; വേണ്ടിയിരുന്നത് പാലം, എത്തിയത് തൂക്കുപാലം\nOct 1, 2021, 02:43 PM IST\nനിര്‍മിച്ച് നാടിന് സമര്‍പ്പിച്ചതല്ലാതെ അതിനുശേഷം അധികൃതര് ഈ തൂക്കുപാലത്തെപ്പറ്റി ഓര്‍ത്തിട്ടില്ല. പക്ഷേ, നാട്ടുകാരുടെ സ്ഥിതി അതല്ല. ആധിയാണവര്‍ക്ക്.\nമഹാലക്ഷ്മിപുരം തൂക്കുപാലം |Photo-Mathrubhumi\nചട്ടഞ്ചാല്: പാലം കാത്തിരുന്നവരുടെ മുന്‍പിലേക്ക് ഒടുവില് ഒരു തൂക്കുപാലം നീട്ടിവെച്ചപ്പോള് നാട്ടുകാര് സന്തോഷിച്ചു. കാലെടുത്തുവെച്ചാല് അയല്‍ഗ്രാമത്തിലെത്താനുള്ള വഴിയായിരുന്നു അവര്‍ക്കിത്.സ്വപ്നമായ കോണ്‍ക്രീറ്റ് പാലം പതിറ്റാണ്ടിനിപ്പുറവും വന്നില്ല. പകരം തന്ന തൂക്കുപാലമാകട്ടെ തകര്‍ച്ചയുടെ വക്കിലുമാണ്. 13 വര്‍ഷം മുന്‍പ് തുറന്ന മഹാലക്ഷ്മിപുരം തൂക്കുപാലം രണ്ട് ഗ്രാമങ്ങളെയല്ല, വിസ്തൃതമായ രണ്ട് ഗ്രാമപ്പഞ്ചായത്തുകളെയാണ് കൂട്ടിയിണക്കുന്നത്.\nനിര്‍മിച്ച് നാടിന് സമര്‍പ്പിച്ചതല്ലാതെ അതിനുശേഷം അധികൃതര് ഈ തൂക്കുപാലത്തെപ്പറ്റി ഓര്‍ത്തിട്ടില്ല. പക്ഷേ, നാട്ടുകാരുടെ സ്ഥിതി അതല്ല. ആധിയാണവര്‍ക്ക്. പാലത്തിന്റെ പ്ലാറ്റ്‌ഫോമടക്കം തകര്‍ന്നുതുടങ്ങിയിരിക്കുന്നു. കൈവരി ദ്രവിക്കുകയും വലിയ വിടവുകള് ഉണ്ടാവുകയും ചെയ്തു. വിദ്യാലയങ്ങള് തുറന്നാല് കുട്ടികള് ഇതുവഴി വേണം കടന്നുപോകാന്.\nഒറ്റയ്ക്ക് കുട്ടികളെ പാലം കടത്താന് പറ്റില്ല. ഒപ്പം മുതിര്‍ന്നവരും വേണ്ടിവരും. കാലൊന്നുതെറ്റിയാല് പലകകളുടെ വിടവിലൂടെ പുഴയിലേക്ക് കൂപ്പുകുത്തും. തൂക്കുപാലമൊന്ന് കുലുങ്ങിയാല് മുറുകെ പിടിക്കാന് ഉറപ്പുള്ള കൈവരിയില്ല. എം.പി., എം.എല്.എ., ജില്ലാ പഞ്ചായത്ത്, ചെമ്മനാട്, ബേഡഡുക്ക ഗ്രാമപ്പഞ്ചായത്തുകള് എന്നിവയുടെ ഫണ്ട് ഉപയോഗിച്ചാണ് തൂക്കുപാലം നിര്‍മിച്ചിരുന്നത്.\nബേഡഡുക്ക പഞ്ചായത്താണ് തൂക്കുപാലത്തിന്റെ കസ്റ്റോഡിയന്. മഴയും വെയിലുമേറ്റ് നശിച്ച പാലത്തെ സംരക്ഷിക്കാന് പക്ഷേ, ഇപ്പോള് ആളില്ല. നാട്ടുകാര് ബന്ധപ്പെട്ടവരെയെല്ലാം പ്രശ്‌നം പലതവണ ധരിപ്പിച്ചു. അറ്റകുറ്റപ്പണി നടത്താന് നടപടി സ്വീകരിക്കാതെ 'വഴിയാലോചിക്കാം' എന്നു മാത്രമാണ് വഴിമുട്ടുന്നവര്‍ക്ക് കിട്ടിയ മറുപടി.\nകോണ്‍ക്രീറ്റ് പാലം ചുവപ്പുനാടയില്\nചെമ്മനാട് പഞ്ചായത്ത് പരിധിയിലാണ് മഹാലക്ഷ്മിപുരം. മുളിയാര്, ബേഡഡുക്ക പഞ്ചായത്തുകളാണ് പയസ്വിനിപ്പുഴയുടെ മറുഭാഗങ്ങളില്. ബേഡഡുക്ക പഞ്ചായത്തിലെ മുനമ്പവുമായി ബന്ധപ്പെടുത്തി ഇവിടെ കോണ്‍ക്രീറ്റ് പാലം പണിയാന് ആലോചന നടന്നിരുന്നു.\nഎട്ടുവര്‍ഷം മുന്‍പ് ഇതിനായി സാധ്യതാപഠനവും ബോറിങ് ഉള്‍പ്പെടെയുള്ള പ്രവൃത്തികളും ചെയ്‌തെങ്കിലും പദ്ധതി ചുവപ്പുനാടയ്ക്കിടയില് സുഖസുഷുപ്തിയിലാണിപ്പോള്. തൂക്കുപാലം കടന്ന് മുനമ്പം വഴി പെര്‍ളടുക്കത്ത് എത്താന് നാലുകിലോമീറ്റര് മതി. ചട്ടഞ്ചാല്, പൊയിനാച്ചി വഴി ചുറ്റി പെര്‍ളടുക്കത്ത് എത്താന് 14 കിലോമീറ്റര് സഞ്ചരിക്കണം.\nമുളിയാര് പഞ്ചായത്തിനെ മഹാലക്ഷ്മിപുരവുമായി ബന്ധിപ്പിക്കുന്ന കോണ്‍ക്രീറ്റ് പാലവും ചുവപ്പുനാടയില് തന്നെ. ഇതിന്റെ രൂപരേഖവരെ ചെറുകിട ജലസേചന വിഭാഗം പൂര്‍ത്തിയാക്കിയെങ്കിലും അനിശ്ചിതാവസ്ഥ ഇപ്പോഴും തുടരുന്നു. മുനമ്പം, കുമ്പളംപാറ, ചെരക്കടവ്, കല്ലളി ഭാഗങ്ങളിലെ യു.പി. വിഭാഗം വിദ്യാര്‍ഥികള് തൂക്കുപാലം കടന്ന് തെക്കില്‍പ്പറമ്പ് സ്‌കൂളിലാണ് വരുന്നത്.\nഹൈസ്‌കൂള്, പ്ലസ് ടു വിദ്യാര്‍ഥികള് എത്തുന്നത് ഇതുവഴി ചട്ടഞ്ചാലിലേക്കും. ബാവിക്കര റഗുലേറ്റര്, മഹാലക്ഷ്മിപുരം മഹിഷമര്‍ദിനി ക്ഷേത്രം എന്നിവിടങ്ങളിലേക്കും കിഴക്കന് ഗ്രാമങ്ങളില്‍നിന്ന് വഴിതുറക്കുന്നത് ഈ തൂക്കുപാലമാണ്. സുരക്ഷിതമായ വഴിയാണ് ഇവര്‍ക്കാവശ്യം. അതിനുള്ള കൂട്ടായ പരിശ്രമമാണ് ഉണ്ടാവേണ്ടത്.\nContent Highlights: mahalakshmipuram thookkupalam in the path of destruction\nവര്‍ഷങ്ങള്‍ക്കുമുമ്പ് നടന് മോഹന്‍ലാല് അന്റാര്‍ട്ടിക്കയില് ..\nചായക്കടയ്ക്ക് ഒരാഴ്ച അവധി, ഇക്കുറി റഷ്യയിലേക്ക്; മാമുവും മായിയും ഇതുവരെ കണ്ടത് 25 രാജ്യങ്ങൾ!\nലോകനാര്‍കാവ് പൈതൃകടൂറിസം പദ്ധതി; ക്യാന്‍വാസില് പയംകുറ്റിമലയും


പ്രവാചക ശബ്‌ദം - ഭക്ഷണവും മരുന്നും പുനരധിവാസവും: ലെബനോനിലെ ദുരന്തമുഖത്ത് ക്രിസ്ത്യന് സംഘടന സജീവം\nപ്രവാചക ശബ്ദം 06-08-2020 - Thursday\nബെയ്‌റൂട്ട്: ബെയ്റൂട്ട് സ്‌ഫോടനത്തിൽ ജീവിതം താറുമാറിയ നൂറുകണക്കിനാളുകള്‍ക്ക് ഭക്ഷണവും വസ്ത്രവും മരുന്നും അവശ്യസാധനങ്ങളുമായി അന്താരാഷ്ട്ര ക്രിസ്ത്യന് സന്നദ്ധ സംഘടനയായ കാരിത്താസിന്റെ ലെബനോന് വിഭാഗം സജീവം. ദുരന്തത്തില് കാരിത്താസ് കെട്ടിടത്തിനു കാര്യമായ കേടുപാടുകൾ സംഭവിച്ചുവെങ്കിലും പ്രതികൂല സാഹചര്യങ്ങളെ മറികടന്ന് സംഘടന അനേകര്‍ക്ക് ആശ്വാസമായി മാറുകയാണ്. സ്ഫോടനാന്തരമുള്ള ആദ്യ ചർച്ചയിൽ അവശ്യസാധനങ്ങളായ ഭക്ഷണം, വസ്ത്രം, മരുന്നുകൾ എന്നിവ എത്തിച്ചു നൽകാനുള്ള നടപടികൾ ഇതിനോടകം ആരംഭിച്ചിട്ടുണ്ടെന്ന് ലെബനോൻ കാരിത്താസ് അധ്യക്ഷൻ ഫാ. പോൾ കരം വ്യക്തമാക്കി.\nസംഭവം നടന്ന സ്ഥലത്തിനടുത്തു ടെന്റുകൾ സ്ഥാപിച്ചും വാഹനങ്ങള് ക്രമീകരിച്ചുമാണ് ജാതിമത വേർതിരിവില്ലാതെ എല്ലാവർക്കും ഭക്ഷണവും മരുന്നും സംഘടന ലഭ്യമാക്കുന്നത്. കോൺവെന്റുകളിലും സ്കൂളുകളിലും താമസത്തിനുള്ള സൌകര്യം ക്രമീകരിച്ചിട്ടുണ്ട്. പൂർണമായും ഭാഗികമായും ഭവനങ്ങൾ തകർന്നവരുടെ വീട്ടുസാധനങ്ങൾ സുരക്ഷിത സ്ഥലത്തേയ്ക്ക് മാറ്റുവാനും പ്രത്യേക സംഘത്തെ കാരിത്താസ് നിയോഗിച്ചിട്ടുണ്ട്. കത്തോലിക്ക സന്നദ്ധ സംഘടനയാണ് കാരിത്താസ്.\nപരിക്കേറ്റവർക്കും ബന്ധുക്കൾ മരണമടഞ്ഞവർക്കും ഈ ഘട്ടത്തിൽ പിന്തുണ നൽകുക വളരെ അത്യാവശ്യമാണെന്ന് ഫാ. പോൾ കരം പറഞ്ഞു. ഡോക്ടർമാര്, സൈക്കോളജിസ്റ്റ് അടക്കമുള്ളവിദഗ്ദ്ധരുടെ സംഘങ്ങൾ ഇതിനോടകം തന്നെ രൂപികരിച്ചു. സുഹൃത്തുക്കളെയും കുടുംബത്തെയും കുറിച്ച് അറിയാതെ നിരവധിപേർ ആകുലരാണ്. പതിനഞ്ചു സംഘങ്ങളായി ഇരുനൂറോളം സന്നദ്ധപ്രവർത്തകരാണ് ദുരന്തത്തെ അതിജീവിക്കാൻ മുന്നിട്ടിറിങ്ങിയിരിക്കുന്നതെന്നും ഫാ. പോൾ പറഞ്ഞു. തകർന്ന ബെയ്‌റൂട്ടിനായി സഹായം എന്ന പേരിൽ ദുരന്തത്തില് നിന്നു കരകയറാന് ശ്രമിക്കുന്ന ജനങ്ങൾക്കും കാരിത്താസ് സംഘടനയ്ക്കും പണം ലഭ്യമാക്കുന്നതിനായി ഏഷ്യാന്യൂസ് ക്യാംപെയിനും ആരംഭിച്ചിട്ടുണ്ട്.\nPIME Foundation:


അമ്മയുടെ മാറിടം അശ്‌ളീലമോ ? എന്താണ് അമേരിക്കയിലെ അവസ്ഥ ? | Boolokam\nഅമ്മയുടെ മാറിടം അശ്‌ളീലമോ ? എന്താണ് അമേരിക്കയിലെ അവസ്ഥ ?\nഅമ്മയുടെ മാറിടം അശ്‌ളീലമോ എന്ന ചോദ്യത്തിന് അതേ എന്നാണ് അമേരിക്കൻ സംസ്ഥാനങ്ങൾ ആയ യൂട്ടാ, ഇന്ത്യാന, ടെന്നസി എന്നീ സംസ്ഥാനങ്ങളിലെ നിയമം. അമേരിക്കയിലെ ശേഷിക്കുന്ന മിക്ക സംസ്ഥാനങ്ങളിലും ഈ നിയമം ഇല്ല. എന്നാൽ ചുരുക്കം ചില സംസ്ഥാനങ്ങളിൽ ചില പ്രാദേശിക സർക്കാരുകൾ സ്ത്രീകൾ മാറിടം കുട്ടികളുടെ മുന്നിലും സമൂഹത്തിന്റെ മുന്നിലും പ്രദർശിപ്പിക്കുന്നത് നിരോധിച്ചിട്ടുണ്ട്.\nഎങ്കിലും സമ്പത്തിലും, ജനസംഖ്യയിലും മുന്നിൽ നിൽക്കുന്ന കാലിഫോർണിയ, ടെക്സസ്, ന്യൂയോർക്ക് തുടങ്ങിയ ഒട്ടുമിക്ക സംസ്ഥാനങ്ങളിലും ഇത്തരം നിയമം ഇല്ല. എന്നാൽ അമേരിക്കയുടെ അയൽ രാജ്യമായ കാനഡയിൽ സ്ത്രീകൾ പൊതുഇടങ്ങളിൽ മാറിടം മറയ്ക്കാതെ വരുന്നത് കുറ്റകരമാണ്.\nഈ നിയമത്തിന് എതിരെ അമേരിക്കയിൽ കുറച്ചുകാലം മുമ്പ് വലിയ ചർച്ചകൾ വന്നിരുന്നു. അതിന് കാരണം യൂട്ടാ സംസ്ഥാനത്ത് ഒര് സ്ത്രീയും ഭർത്താവും കൂടെ വീട്ടിൽ കുറച്ചു ജോലികൾ മേൽവസ്ത്രം ധരിക്കാതെ ചെയ്തു. ഇതുകണ്ട് ഇവരുടെ9മുതൽ 11 വയസുള്ള3കുട്ടികൾ അവരുടെ വീട്ടിൽ ഉണ്ടായിരിന്നു. കുഞ്ഞുങ്ങൾ വഴി ഈ വിവരം പുറത്തുള്ളവർ അറിയുകയും അങ്ങനെ ബന്ധപ്പെട്ട അധികാരികൾ സ്ത്രീക്ക് എതിരെ ലൈംഗിക കുറ്റകൃത്യ നിയമങ്ങൾ അനുസരിച്ചു ക്രിമിനൽ കേസ് എടുക്കുകയും ചെയ്‌തു. കുട്ടികൾ ഭർത്താവിന്റെ ആദ്യ വിവാഹത്തിൽ ഉള്ളതാണ്. താൻ രണ്ടാനമ്മ ആയത് കൊണ്ടാണോ തന്റെ മാറിടം മക്കൾക്ക് മുന്നിൽ അശ്ലീലം ആയത് എന്നൊക്കെ വാദിച്ചു സ്ത്രീ പ്രതിരോധിക്കാൻ നോക്കി. ഏത് അമ്മ ആണേലും യൂട്ടാ നിയമം അനുസരിച്ചു പ്രസ്തുത സ്ത്രീയുടെ പ്രവൃത്തി കുറ്റകരമാണ് എന്നായി അധികാരികൾ.\nസ്ത്രീയോടൊപ്പം മേൽവസ്ത്രം ധരിക്കാത്ത ഭർത്താവിന് എതിരെ കേസ് എടുക്കാത്ത കോടതി എന്തുകൊണ്ട് സ്ത്രീയെ മാത്രം ലക്ഷ്യം വെച്ച് കേസ് എടുത്തു എന്ന് ചോദിച്ചു ടോപ്‌ലെസ് മൂവ്മെന്റ് രാജ്യവ്യാപകമായി പ്രതിഷേധങ്ങൾ നടത്തുകയും അതോടൊപ്പം സ്ത്രീക്ക് നിയമ യുദ്ധം നടത്താൻ വേണ്ട സഹായങ്ങൾ നൽകുകയും ചെയ്തു. നിയമ യുദ്ധം ഇപ്പോളും തുടരുകയാണ്.\nകാരണം ഇത് സാമൂഹിക പ്രശനവും അതോടൊപ്പം ഒര് നിയമ പ്രശനവുമാണ് അതിനാൽ തന്നെ വ്യവഹാരങ്ങൾ വേഗത്തിൽ തീർപ്പാകുന്ന അമേരിക്കയിൽ പോലും ഇത്തരം കേസ് തീരാൻ കാലങ്ങൾ എടുക്കും. അപ്പോൾ നാട്ടിൽ ഇത്തരം ഒര് കേസ് തീരാൻ എന്ത് സമയം എടുക്കും എന്ന് കൂടി ആലോചിച്ചിട്ട് വേണം ഇത്തരം പരിപാടികൾക്ക് ഇറങ്ങാൻ. കേസ് നടത്താൻ പണവും. സമയവും ഉണ്ടേൽ നമ്മുടെ നാട്ടിൽ പേടിക്കേണ്ട. കാരണം അന്തിമ വിധി വരുമ്പോളേക്കും നിങ്ങളുടെ കാലം കഴിഞ്ഞിരിക്കും.\n“In the USA, though the majority of states are top-free, some cities in those states have passed (unconstitutional) ordinances that annul the state’s top free statute.”\n“In Canada, the law on public decency is found in Sections 173 and 174 of the Criminal Code.”\nRelated Topics:Ajith SudevanBODY ARTbody politicsbreastIbiza


Saju Kannampally , 2018-12-01 09:57:48pmm\nമെൽബൺ സെന്റ് മേരിസ് ക്നാനായ കാത്തലിക് മിഷന്റെ അഞ്ചാം വാർഷികാഘോഷം ഡിസംബർ2ഞായറാഴ്ച സെന്റ് പീറ്റേഴ്സ് ചർച് ക്ലയിറ്റനിൽ വെച്ച് നടത്തപ്പെടുന്നു. മെൽബൺ സിറോമലബാർ രൂപത ബിഷപ്പ് മാർ ബോസ്കോ പുത്തൂരും കോട്ടയം അതിരൂപത സഹായ മെത്രാൻ മാർ ജോസഫ് പണ്ടാരശ്ശേരിയും മുഖ്യാതിഥികളായി പങ്കെടുക്കും.\nഡിസംബർ2ഞായറാഴ്ച 3.30 പി എം ന് മാർ ജോസഫ് പണ്ടാരശ്ശേരിയുടെ മുഖ്യ കാർമ്മികത്വത്തിൽ നടത്തപ്പെടുന്ന ആഘോഷമായ പാട്ടു കുർബ്ബാനയോടുകൂടി പരിപാടികൾക്ക് തുടക്കം കുറിക്കും. തുടർന്ന് നടത്തപ്പെടുന്ന പൊതു സമ്മേളനത്തിലും കലാപരിപാടികളിലും മാർ ബോസ്കോ പുത്തൂർ മുഖ്യാതിഥി ആയിരിക്കും.\n2013 നവംബർ3ന് കൊഹിമ ബിഷപ്പ് മാർ ജെയിംസ് തോപ്പിലിന്റെ സാന്ന്യധ്യത്തിൽ മെൽബൺ ആർച് ബിഷപ്പ് മാർ ഡെന്നിസ് ജെ. ഹാർട്ട്, ക്നാനായ കാത്തലിക് മിഷൻ, സെന്റ് മാത്യൂസ് ചർച് ഫോക്‌നറിൽ വെച്ച് ഉത്ഘാടനം ചെയ്യുകയും ഫാ. സ്റ്റീഫൻ കണ്ടാരപ്പള്ളിയെ മിഷന്റെ പ്രഥമ ചാപ്ലിൻ ആയി നിയമിക്കുകയും ചെയ്തു. പിന്നിട് 2015 ൽ മാർ ബോസ്കോ പുത്തൂർ മിഷനെ സിറോമലബാറിന്റെ ഭാഗമായി അംഗീകരിക്കുകയും കോട്ടയം അതിരൂപത ആർച്ച്ബിഷപ് മാർ മാത്യു മൂലക്കാട്ട് തിരുന്നാൾ കുർബ്ബാനമധ്യേ ഇത് പ്രഖ്യാപിക്കുകയും ചെയ്തു. ഇപ്പോൾ അഞ്ച് വർഷം പിന്നിടുമ്പോൾ മെൽബണിലെ ക്നാനായക്കാർക്ക് വളരെയധികം ആല്മീയ വളർച്ച നേടുവാൻ മിഷൻ സ്ഥാപിതമായതിലൂടെ സാധിച്ചു.\nമിഷന്റെ വളർച്ചയുടെ മറ്റൊരു നാഴികകല്ലായ അഞ്ചാം വാര്ഷികാഘോഷത്തിൽ പങ്കുചേരുവാൻ മെൽബണിലെ എല്ലാ വിശ്വാസികളെയും ഹ്രദയപൂർവം സ്വാഗതം ചെയ്യുന്നു എന്ന് ചാപ്ലിൻ ഫാ. തോമസ് കുമ്പുക്കലും മറ്റു പാരിഷ് കൌൺസിൽ അംഗങ്ങളും അറിയിച്ചു.\nചിക്കാഗോ സെ. മേരീസ് മതബോധന സ്കൂൾ കലോത്സവം വർണ്ണാഭമായി.\nചിക്കാഗോ സെ.മേരിസിൽ ഓശാന തിരുക്കർമ്മങ്ങൾ ഭക്തിനിർഭരമായി ആചരിച്ചു.\nചിക്കാഗോ സെ.മേരീസ് ഇടവക്ക് സ്വന്തമായൊരു വൈദിക മന്ദിരം യാഥാർത്ഥ്യമാകുന്നു


കാഞ്ഞങ്ങാട് : സ്വാമി മുക്താനന്ദ ഉള്‍പ്പെടെ 41 പേര്‍ക്ക് കോവിഡ് ബാധിച്ചതിനെ തുടര്‍ന്ന് ആനന്ദാശ്രമം അടച്ചു. ആശ്രമത്തിലെ അന്തേവാസിയായ ഒടയംചാല് അട്ടേങ്ങാനം പുന്നക്കുന്നില് ഗോപാലന് (85) ചൊവ്വാഴ്ച വൈകിട്ട് പരിയാരത്ത് വെച്ച് മരിച്ചിരുന്നു. ഇയാളുടെ മകളും അന്തേവാസിയുമായ ഗീത തീവ്ര പരിചരണ വിഭാഗത്തിലുമാണ്. പാലക്കാട് സ്വദേശിയായ ഒരു അന്തേവാസി കഴിഞ്ഞ ആഴ്ച മരിച്ചിരുന്നു. തുടര്‍ന്ന് നടത്തിയ പരിശോധനയിലാണ് മഠാധിപതി മുക്താനന്ദ സ്വാമി, അഭയാനന്ദ സ്വാമി, വിദേശിയായ ഒരാള് എന്നിവര്‍ക്കും അന്തേവാസികള്‍ക്കും …


ലഹരി ഉപയോഗം വീട്ടിൽ അറിയിച്ചെന്ന് ആരോപിച്ച് പതിനേഴുകാരന് ക്രൂരമർദനം. കൊച്ചി കളമശേരിയിൽ ഗ്ലാസ് ഫാക്ടറി കോളനിക്കു സമീപമാണ് സംഭവം.അവശനായി വീണ കുട്ടിയെ നൃത്തം ചെയ്യിപ്പിക്കുന്നതും മെറ്റലിൽ മുട്ടുകുത്തി ഇരുത്തുന്നതും ദൃശ്യങ്ങളിൽ കാണാം. മൊബൈലിൽ പകർത്തിയ ദൃശ്യങ്ങൾ നീക്കം ചെയ്തെങ്കിലും മർദനമേറ്റ കുട്ടിയുടെ സഹോദരൻ അവ വീണ്ടെടുത്തു. ശരീരമാസകലം ക്ഷതമേറ്റ കുട്ടി ദേഹാസ്വസ്ഥ്യം പ്രകടിപ്പിച്ചതിനെ തുടർന്ന് കളമശേരി മെഡിക്കൽ കോളജിൽ പ്രവേശിപ്പിച്ചു. ആശുപത്രി വിട്ടെങ്കിലും പതിനേഴുകാരൻ എഴുന്നേറ്റ് നടക്കാനാകാത്ത സ്ഥിതിയാണ്.\nമർദനമേറ്റ കുട്ടിക്കും മർദിച്ചവർക്കും പ്രായപൂർത്തിയാവാത്തതിനാൽ ജുവനൈൽ ജസ്റ്റിസ് ആക്ട് പ്രകാരമുള്ള വകുപ്പുകളാണ് ചുമത്തിയത്. നാലു പേരെയും സറ്റേഷനിൽ വിളിച്ചുവരുത്തി മൊഴിയെടുത്ത ശേഷം മാതാപിതാക്കൾക്കൊപ്പം വിട്ടയച്ചു.\nയുവതിക്കെതിരെ ലൈംഗിക അതിക്രമം, ഹോമിയോ ഡോക്ടർ അറസ്റ്റിൽ, സംഭവം കൊല്ലത്ത്\nആറുവയസുകാരനെ ദമ്പതികൾ ക്രൂരമായി കൊലപ്പെടുത്തി\nപീഡനം തടഞ്ഞ സ്ത്രീയുടെ മൂന്നു മാസം പ്രായമായ കുഞ്ഞിനെ തീയിലെറിഞ്ഞു, ഞെട്ടിക്കുന്ന സംഭവം\nകാട്ടാനയുടെ ആക്രമണത്തില് വിനോദസഞ്ചാരി കൊല്ലപ്പെട്ട സംഭവം; റിസോര്‍ട്ട് ഉടമകള് അറസ്റ്റില്


സംസ്ഥാനം നേരിടുന്ന പാൽക്ഷാമം മറികടക്കാൻ മുഖ്യമന്ത്രി പിണറായി വിജയൻ തമിഴ്‌നാടിന്റെ സഹായം തേടി. കേരളത്തെ സഹായിക്കാമെന്ന് തമിഴ്‌നാട് മുഖ്യമന്ത്രി എടപ്പാടി പളനി സ്വാമി ഉറപ്പു നൽകിയതായി പിണറായി വിജയൻ അറിയിച്ചു. വേനൽ ശക്തി പ്രാപിക്കുന്നതിനിടെ തെക്കൻ കേരളത്തിലാണ് പാൽ ക്ഷാമം പ്രകടമായി തുടങ്ങിയത്.\nമിൽമയുടെ അഭ്യർത്ഥന പ്രകാരമാണ് സംസ്ഥാനത്തെ പാൽക്ഷാമം മറികടക്കാൻ തമിഴ്‌നാട്ടിൽ നിന്നും പാൽ കൊണ്ടുവരാൻ സർക്കാർ തല ഇടപെടൽ നടത്തിയത്. പാൽ ക്ഷാമം പരിഹരിക്കാൻ ഉദ്യോഗസ്ഥ തലത്തിൽ തുടർ നടപടികൾ വേഗം പൂർത്തീകരിക്കും.\nRead Also : പാൽ പ്രതിസന്ധി പരിഹരിക്കാൻ നപടിയുമായി മിൽമ; അന്യസംസ്ഥാന സഹകരണ സംഘങ്ങളിൽ നിന്ന് പാൽ ഇറക്കുമതി ചെയ്യും\nതെക്കൻ കേരളത്തിലാണ് പാലുൽപ്പാദനത്തിൽ കുറവുണ്ടായിരിക്കുന്നത്. തിരുവനന്തപുരം മേഖലയിൽ പോയ വർഷം ഇതേ സമയം 3.68 ലക്ഷം ലിറ്റർ പാൽ സംഭരിച്ച സ്ഥാനത്ത് ഇപ്പോൾ 3.2 ലക്ഷം ലിറ്റർ സംഭരിക്കാനേ കഴിയുന്നുള്ളൂ. നീല പായ്ക്കറ്റിൽ വരുന്ന ടോൺഡ് പാൽ ഉൽപ്പാദനത്തിൽ 15% കുറവു വരുത്തിയിരിക്കുകയാണ് മിൽമ. അയൽ സംസ്ഥാനങ്ങളിൽ വില കൂടുകയും പാൽ വരവ് കുറയുകയും ചെയ്തത് പ്രതിസന്ധി വർധിപ്പിക്കുന്നു.\nഎട്ടു വർഷം മുമ്പ് സംസ്ഥാനം കടുത്ത പാൽക്ഷാമം നേരിട്ടിരുന്നു. ഇത് മറികടക്കാൻ ഉയർന്ന വിലയ്ക്ക് അയൽ സംസ്ഥാനങ്ങളിൽ നിന്ന് പാൽ വാങ്ങാൻ സർക്കാർ മിൽമയോട് നിർദേശിച്ചിരുന്നു. നഷ്ടം നികത്താമെന്ന് ഉറപ്പും അന്നത്തെ സർക്കാർ നൽകിയിരുന്നു. എന്നാൽ അക്കാലത്തെ 17 കോടി രൂപയുടെ നഷ്ടം വർഷങ്ങൾ കഴിഞ്ഞിട്ടും മിൽമയുടെ ചുമലിൽ തന്നെയാണ്.\nStory Highlights- Milk


lunch break on doctors strike\nമദ്യനയം പ്രഖ്യാപിച്ചു: കളമശ്ശേരിയില് ഡി അഡിക്ഷന് സെന്റര്\nTuesday 26th July 2011 5:18pm\nശമ്പള വര്‍ധനവും മറ്റ് ആവശ്യങ്ങളും ഉന്നയിച്ച് സംസ്ഥാനത്തെ സര്‍ക്കാര് ഡോക്ടര്‍മാര് സമരം പ്രഖ്യാപിച്ചിരിക്കയാണ്. മഴക്കാലത്ത് പകര്‍ച്ചവ്യാധികളും മറ്റ് രോഗങ്ങളും വ്യാപകമാകുന്ന സമയത്താണ് ഡോക്ടര്‍മാര് പതിവായി ഇത്തരം പണിമുടക്ക് സമരം നടത്തുന്നത്. ഡോക്ടര്‍മാരുടെ ആവശ്യങ്ങള് ന്യായമാണെങ്കില്‍പ്പോലും പണിമുടക്ക് നടത്തി പൊതു ആരോഗ്യമേഖലയെ തകര്‍ത്ത് ഇത്തരമൊരു സമരം ശരിയാണോയെന്ന ചോദ്യം ഉയരുന്നുണ്ട്. പൊതു ആരോഗ്യമേഖല തകരുമ്പോള് ഗുണം ലഭിക്കുന്നത് വന്‍തുക ചികിത്സക്ക് ഈടാക്കുന്ന സ്വകാര്യ ആശുപത്രികള്‍ക്കാണെന്നത് മറന്നു പോയിക്കൂട.\nസര്‍ക്കാറുമായി ചര്‍ച്ച നടത്തി ധാരണയിലെത്തിക്കൊണ്ടിരിക്കെ പെട്ടെന്ന് സമര രംഗത്തിറങ്ങിയതിന്റെ ന്യായവും ചോദ്യം ചെയ്യപ്പെടേണ്ടതാണ്. സമരത്തോട് ഡോക്ടര്‍മാരുടെ സംഘടനയായ കെ.ജി.എം.ഒയില് തന്നെ അഭിപ്രായ വ്യത്യാസം ഉടലെടുത്തതായാണ് ലഭിക്കുന്ന സൂചനകള്. ഡൂള്‍ന്യൂസ് ലഞ്ച് ബ്രേക്ക് ചര്‍ച്ച ചെയ്യുന്നു, ഡോക്ടര്‍മാരുടെ സമരം ആരെ സഹായിക്കാന്?\nസര്‍ക്കാരുമായി കെ.ജി.എം.ഒ.എ. നടത്തിയ ചര്‍ച്ചയില് ധാരണയായിട്ടും സമരവുമായി ഡോക്ടര്‍മാര് മുന്നോട്ടുപോയത് നിര്‍ഭാഗ്യകരമാണ്.\nഞായറാഴ്ച്ച ആരോഗ്യമന്ത്രിയും താനും നടത്തിയ ചര്‍ച്ചയില് ധാരണയായാണ് പിരിഞ്ഞത്. അതിന്റെ തുടര്‍ച്ചയായാണ് കഴിഞ്ഞദിവസം ആരോഗ്യമന്ത്രി വീണ്ടും ചര്‍ച്ച നടത്തിയത്. പിന്നെന്തിനാണ് സമരം നടത്തുന്നതെന്ന് മനസ്സിലാവുന്നില്ല. പാവപ്പെട്ട രോഗികളെ കഷ്ടത്തിലാക്കുന്ന ഇത്തരം നടപടികള് വേദനാജനകമാണ്.\nതങ്ങളുടെ സംഘടനയില്‍പ്പെട്ടവരോടെങ്കിലും എന്തിനാണ് സമരമെന്ന് ബോധ്യപ്പെടുത്താന് അവര്‍ക്ക് കഴിഞ്ഞിട്ടുണ്ടോ?\nവി.എസ് അച്യുതാനന്ദന് -പ്രതിപക്ഷ നേതാവ്\nസമരക്കാരുന്നയിക്കുന്ന ആവശ്യങ്ങള് ന്യായമാണ്. എന്നാല് ഇവരുടെ ആവശ്യങ്ങള്‍ക്ക് സര്‍ക്കാര് വേണ്ടത്ര പരിഗണന നല്‍കിക്കാണുന്നില്ല. ഈ സാഹചര്യത്തില് സമരവുമായി മുന്നോട്ടുപോകുകയല്ലാതെ അവര്‍ക്ക് മറ്റ് വഴികളില്ല.\nപാവപ്പെട്ട രോഗികളെ സമരം ബാധിക്കാതെ നോക്കേണ്ടതുണ്ട്. ആശുപത്രിയിലെത്തുന്നവര്‍ക്ക് ചികിത്സയും മരുന്നുകളും ലഭിക്കാനുള്ള നടപടിയുണ്ടാവണം. അതുപോലെ തന്നെ സര്‍ക്കാര് എത്രയും പെട്ടെന്ന് ഈ പ്രശ്‌നത്തിനൊരു പരിഹാരം കാണുകയും വേണം.\nഡോ.ബി ഇക്ബാല്-കേരള യൂണിവേഴ്‌സിറ്റി മുന് വൈസ് ചാന്‍സലര്\nകെ.ജി.എം.ഒയുടെ സമരം ന്യായമായ അവകാശങ്ങള്‍ക്ക് വേണ്ടിയുള്ളതാണെന്നാണ് ഞാന് കരുതുന്നത്. വൈദ്യ മേഖലയിലെ പ്രതികൂല സാഹചര്യങ്ങളെ അതിജീവിച്ചാണ് ഇവര് സര്‍ക്കാര് ആശുപത്രികളില് ജോലി ചെയ്യുന്നത്. ചികിത്സ, രോഗപ്രതിരോധം തുടങ്ങിയ മേഖലകളില് ഡോക്ടര്‍മാര് നടത്തുന്ന ഇടപെടലുകള് കാണാതിരുന്നുകൂട. ഇത് പരിഗണിച്ച് ഇവരുടെ ആവശ്യങ്ങള് അംഗീകരിക്കാന് സര്‍ക്കാര് തയ്യാറാവണം.\nഎന്നാല് ആവശ്യങ്ങള് അംഗീകരിക്കുന്നതിന് വേണ്ടി പണിമുടക്ക് സമരങ്ങള് നടത്തുന്ന രീതിയോട് യോജിപ്പില്ല. ഡോക്ടര്‍മാര് പണിമുടക്ക് സമരത്തില് നിന്ന് പിന്‍മാറണം. പ്രശ്‌നം മറ്റ് രീതിയില് ജനങ്ങളുടെ അടുത്തെത്തിക്കാന് ശ്രമിക്കണം. അല്ലാതിരുന്നാല് സാധാരണക്കാര്‍ക്ക് ചികിത്സ ലഭിക്കാത്ത സാഹചര്യമുണ്ടാകും.\nഎന്നാല് ഡോക്ടര്‍മാരുടെ ആവശ്യം പരിഗണിക്കാതെ സമരം അടിച്ചമര്‍ത്തുന്ന സര്‍ക്കാര് രീതി ശരിയല്ല. ഡോക്ടര്‍മാരെ മറ്റ് സര്‍ക്കാര് ഉദ്യോഗസ്ഥരെപ്പോലെയാണ് സര്‍ക്കാര് പരിഗണിക്കുന്നത്. ഡോക്ടര്‍മാര്‍ക്കായി പ്രത്യേക ശമ്പള പാക്കേജ് കൊണ്ടുവരണം.\nസമരവും സര്‍ക്കാര് നിലപാടും സ്വകാര്യ ആശുപത്രികളെയാണ് പ്രോത്സാഹിപ്പിക്കുക. നിലവില് സര്‍ക്കാര് മേഖലയിലേക്ക് ഡോക്ടര്‍മാര് കടന്നുവരാത്ത സാഹചര്യമുണ്ട്. ഇക്കാര്യവും സര്‍ക്കാര് പരിഗണിക്കണം.\nവി.കെ രവീന്ദ്രന്- മാധ്യമപ്രവര്‍ത്തകന്\nപണിമുടക്കിന് വേണ്ടി ഡോക്ടര്‍മാര് മുന്നോട്ട് വെച്ച ആവശ്യങ്ങള് എല്ലാം ന്യായമാണോയെന്ന് പരിശോധിക്കേണ്ടതുണ്ട്. എന്നാല് സര്‍ക്കാര് ഡോക്ടര്‍മാര് നടത്തുന്ന പ്രവര്‍ത്തനം പരിഗണിച്ചുകൊണ്ട് അവരുടെ ആവശ്യങ്ങള് അംഗീകരിക്കണം. പൊതുജനാരോഗ്യം സംരക്ഷിക്കുന്നതില് സര്‍ക്കാര് ഡോക്ടര്‍മാര്‍ക്ക് വലിയ പങ്കുണ്ട്. പ്രത്യേകിച്ച് ഗ്രാമീണ,മലയോര മേഖലകളില്.\nചെറിയ വിദ്യാഭ്യാസ യോഗ്യതയുള്ളവര് പോലും ഇപ്പോള് വലിയ ശമ്പളം വാങ്ങുമ്പോള് ഡോക്ടര്‍മാരുടെ യോഗ്യത പരിഗണിച്ച് ആനുകൂല്യങ്ങള് നല്‍കേണ്ടതുണ്ട്. സമൂഹത്തിലെ അവശ്യ സര്‍വ്വീസ് എന്ന നിലയില് ഡോക്ടര്‍മാര് പരിഗണിക്കപ്പെടണം.\nഎന്നാല് ഇതിലുപരിയായി ഡോക്ടര്‍മാര് സമൂഹത്തിനോട് പുലര്‍ത്തേണ്ട ബാധ്യത മറന്നുപോവാന് പാടില്ല. മറ്റു തൊഴിലുകളെപ്പോലെ പണിമുടക്ക് നടത്തുന്ന രീതിയെ അംഗീകരിക്കാന് കഴിയില്ല. രോഗികളെ ചികിത്സിക്കാതെ സമരം നടത്തുന്നത് മെഡിക്കല് എത്തിക്‌സിന് വിരുദ്ധമാണ്. മഴക്കാലത്ത് പകര്‍ച്ചവ്യാധിയും മറ്റ് രോഗങ്ങളും കാരണം ജനം ബുദ്ധിമുട്ട് അനുഭലിക്കുമ്പോള് ഇത്തരമൊരു സമരവുമായി രംഗത്തുവരുന്നത് എതിര്‍ക്കപ്പെടേണ്ടതാണ്.\nസര്‍ക്കാര് പിടിവാശിയുപേക്ഷിച്ച് സമരം ഒത്തുതീര്‍പ്പാക്കി ജനങ്ങളോട് പ്രതിബദ്ധത കാണിക്കണം. കേരളം പകര്‍ച്ചവ്യാധികളുടെ പിടിയിലമരുമ്പോള് സര്‍ക്കാര് ഡോക്ടര്‍മാര് സ്ഥിരമായി സമരത്തിനിറങ്ങുന്നതും അത് പരിഹരിക്കാന് സര്‍ക്കാര് മുന്‍കയ്യെടുക്കാതിരിക്കുന്നതിന്റെയും പിന്നില് മറ്റ് ചില അജണ്ടകളുണ്ടോയെന്നും പരിശോധിക്കപ്പെടേണ്ടതാണ്. മന്ത്രിമരും എം.എല്.എമാരും പലരും വ്യവസായ സംരംഭകര് കൂടിയാണ്. പലര്‍ക്കും ആശുപത്രി വ്യവസായവുമായി ബന്ധമുണ്ട്. രോഗം കാരണം പൊറുതിമുട്ടുന്ന ജനം സ്വകാര്യ ആശുപത്രികളെ ആശ്രയിക്കുകയും അതുവഴി അവര്‍ക്ക് വന് ലാഭമുണ്ടാക്കാന് അവസരമൊരുങ്ങുകയും ചെയ്യും. ഇക്കാര്യവും പരിശോധിക്കപ്പെടേണ്ടതാണ്.\nപ്രവീണ് പ്രഭാകര്- കോഴിക്കോട് മെഡിക്കല് കോളജ് പി.ജി വിദ്യാര്‍ത്ഥി\nന്യായമായ ആവശ്യങ്ങള്‍ക്ക് വേണ്ടിയാണ് ഡോക്ടര്‍മാരുടെ സമരം. വിദ്യാര്‍ത്ഥി എന്ന നിലയില് ഞാന് ഈ സമരത്തെ ശക്തമായി പിന്തുണയ്ക്കുന്നു. ഡോക്ടര് എന്ന ജോലി ഒരേ സമയം സേവനവും തൊഴിലുമാണ്. ചെയ്യുന്ന ജോലിയ്ക്ക് ശമ്പളം ലഭിക്കണം. വേണ്ടത്ര ശമ്പളമില്ലാതെ ജോലിചെയ്യാനാവില്ല. മറ്റ് മേഖലകള്, ഉദാഹരണത്തില് ഐടി ജോലികള് ചെയ്യുന്നവരെല്ലാം വന്‍തുക ശമ്പളത്തോടെ നല്ലൊരു ലൈഫ് സ്‌റ്റൈല് പിന്‍തുടരുമ്പോള് സ്വാഭാവികമായും ഡോക്ടര്‍മാര്‍ക്കും അത്തരം ആഗ്രങ്ങളുണ്ടാവും.\nപിന്നെ മറ്റൊരു കാര്യം ഡോക്ടര്‍മാരില് എത്രത്തോളം പേര് സര്‍വ്വീസ് മെന്റാലിറ്റിയോടുകൂടി ജോലിചെയ്യുന്നുണ്ട് എന്ന് ഞങ്ങള്‍ക്ക് കൃത്യമായി അറിയാം. സര്‍ക്കാര് കോളജുകളില് നിന്നും മെഡിസിന് വിദ്യാഭ്യാസം കഴിഞ്ഞിറങ്ങുന്നവര്‍ക്ക് അല്പമെങ്കിലും സര്‍വ്വീസ് മെന്റാലിറ്റി കാണും.\nസമരവുമായി മുന്നോട്ടുപോകാനുളള കെ.ജി.എം.ഒയുടെ തീരുമാനം ഒരു സുപ്രഭാതത്തിലെടുത്തതല്ല. യു.ഡി.എഫ് സര്‍ക്കാര് അധികാരത്തില് വന്നപ്പോള് തന്നെ സംഘടന ഈ ആവശ്യവുമായി സര്‍ക്കാരിനെ സമീപിച്ചതാണ്. ഒരു മാസംകൊണ്ട് പ്രശ്‌നങ്ങള് പഠിച്ചശേഷം കാര്യങ്ങള് തീരുമാനിക്കാമെന്ന് സര്‍ക്കാര് വാക്കുനല്‍കുകയും ചെയ്തിരുന്നു. ഈ ഒരു മാസത്തെ കാലാവധി കഴിഞ്ഞശേഷമാണ് സമരത്തിനിറങ്ങിയത്. മഴക്കാലമാണ്, രോഗങ്ങള് പടരുന്ന സമയമാണ് എന്ന തോന്നല് സര്‍ക്കാരിനുമുണ്ടാകും. ഈ സമരത്തിന്റെ പേരില് ഡോക്ടര്‍മാര് സേവനങ്ങള് പൂര്‍ണമായി നിര്‍ത്തിവച്ചിട്ടില്ലല്ലോ? സ്‌പെഷാലിറ്റി ഒ.പി മാത്രമാണ് ബഹിഷ്‌കരിച്ചിട്ടുള്ളത്.\nകേരളത്തിലെ ഗ്രാമപ്രദേശങ്ങളിലെ ഒരുപാട് പാവപ്പെട്ടവര് ആശ്രയിക്കുന്നത് സര്‍ക്കാര് ആശുപത്രികളെയാണ്. അതിനാല് സമരം ഇത്തരം ആളുകള്‍ക്ക് ബുദ്ധിമുട്ടുണ്ടാക്കുമെന്നതില് എതിരഭിപ്രായമില്ല. സര്‍ക്കാര് പിടിവാശിയുപേക്ഷിച്ച് പ്രശ്‌നങ്ങള് പരിഹരിക്കാന് മുന്നോട്ടുവരേണ്ടതുണ്ട്.